പ്രളയജലം താഴുന്നില്ല, കുട്ടികൾക്ക് ബോട്ടിൽ ക്ലാസുകളെടുത്ത് അധ്യാപകർ | classes on boat in flood affected Manihari area\nപ്രളയജലം താഴുന്നില്ല, കുട്ടികൾക്ക് ബോട്ടിൽ ക്ലാസുകളെടുത്ത് അധ്യാപകർ\nവിദ്യാർത്ഥികൾക്കെല്ലാവർക്കും ഇത് വളരെ ആശ്വാസമായിരിക്കുകയാണ്. ഒരു പത്താം ക്ലാസ് വിദ്യാർത്ഥിയാണ് അമീർ ലാൽ കുമാർ. മഹാമാരി മൂലം ക്ലാസ്സുകൾ നഷ്‌ടമായ അവൻ ഇപ്പോൾ വീണ്ടും പഠിപ്പ് തുടങ്ങാൻ സാധിച്ചതിന്റെ സന്തോഷത്തിലാണ്.\nManihari, First Published Sep 7, 2021, 2:24 PM IST\nവിവിധ ഭാഗങ്ങളിൽ തുടർച്ചയായി പെയ്യുന്ന മഴയുടെ ഫലമായി പ്രളയത്തിൽ മുങ്ങിയിരിക്കുകയാണ് ബിഹാർ. മഴയിൽ സ്കൂൾ കെട്ടിടങ്ങളും വെള്ളത്തിനടിയിലായി. അധ്യാപകർക്കും വിദ്യാർത്ഥികൾക്കും സ്കൂളിൽ വരാൻ സാധിക്കാതായി. മഹാമാരി മൂലം പലപ്പോഴും ക്ലാസുകൾ സ്ഥിരമായി നടത്താൻ സാധിക്കാത്ത അവസ്ഥയായിരുന്നു. മഴ കൂടിയായപ്പോൾ കാര്യങ്ങൾ കൂടുതൽ ദുരിതത്തിലായി. ബിഹാറിലെ കതിഹാർ ജില്ലയിലെ മണിഹാരി പ്രദേശത്തെ സ്കൂളുകളാണ് മഴ മൂലം അടച്ചുപൂട്ടിയത്. എന്നാൽ, ഏതാനും നല്ല മനസ്സുള്ള അധ്യാപകർ തങ്ങളുടെ വിദ്യാർത്ഥികളെ സഹായിക്കാനായി മുന്നോട്ട് വരുന്നു. അവർ ബോട്ടുകളിൽ ക്ലാസുകൾ നടത്താൻ തുടങ്ങി.\n“നിങ്ങൾക്ക് കാണാനാകുന്നതുപോലെ, പ്രദേശം മുഴുവൻ വെള്ളത്തിൽ മുങ്ങിയിരിക്കയാണ്. ഞങ്ങൾക്ക് മറ്റ് വഴികളില്ലാത്തതിനാൽ ഞങ്ങൾ ബോട്ടിൽ ക്ലാസുകളെടുക്കാൻ തുടങ്ങി. പ്രളയജലം ആറുമാസമായി ഇവിടെയുണ്ട്. എന്നാൽ, ഇത് കാരണം ഞങ്ങൾക്ക് ക്ലാസുകൾ ഒഴിവാക്കാനാകില്ല. വെള്ളം ഇറങ്ങുന്നതുവരെ ഞങ്ങൾ ബോട്ടുകളിൽ ക്ലാസെടുക്കുന്നത് തുടരും" അധ്യാപകനായ പങ്കജ് കുമാർ വാർത്താ ഏജൻസി ANI -യോട് പറഞ്ഞു.\nവിദ്യാർത്ഥികൾക്കെല്ലാവർക്കും ഇത് വളരെ ആശ്വാസമായിരിക്കുകയാണ്. ഒരു പത്താം ക്ലാസ് വിദ്യാർത്ഥിയാണ് അമീർ ലാൽ കുമാർ. മഹാമാരി മൂലം ക്ലാസ്സുകൾ നഷ്‌ടമായ അവൻ ഇപ്പോൾ വീണ്ടും പഠിപ്പ് തുടങ്ങാൻ സാധിച്ചതിന്റെ സന്തോഷത്തിലാണ്. "അധ്യാപകരാണ് ഞങ്ങളെ നയിക്കുന്നത്. ബോട്ടിൽ ഇരുന്നാണ് ഞങ്ങൾ ഇപ്പോൾ പഠിക്കുന്നത്. വെള്ളപ്പൊക്കത്തെ ഞങ്ങൾ ഭയപ്പെടുന്നില്ല. പഠനം പൂർത്തിയാക്കിയ ശേഷം, ഇന്ത്യൻ സൈന്യത്തിൽ ചേരാനാണ് എന്റെ ആഗ്രഹം” അമീർ പറഞ്ഞു.\nകാലാവസ്ഥാ സ്രോതസ്സുകൾ അനുസരിച്ച്, ഗംഗാ നദിയുടെ തീരത്ത് സ്ഥിതി ചെയ്യുന്ന മണിഹരി എല്ലാ മഴക്കാലത്തും കനത്ത വെള്ളപ്പൊക്കത്തിന് വിധേയമാകുന്നു. വിദ്യാർത്ഥികൾ പഠിക്കുന്നുവെന്ന് ഉറപ്പുവരുത്തുന്നതിനായി, കുമാറും, സഹപ്രവർത്തകരായ പങ്കജ് കുമാർ സാഹും കുന്ദൻ കുമാർ സാഹും കുട്ടികളെ പഠിപ്പിക്കുന്നതിനായി മണിഹാരിയിലെ സിംഗല തോലയിലെ പ്രളയബാധിത പ്രദേശത്തെത്തുന്നു. അവിടെ ഒന്ന് മുതൽ 10 വരെ ക്ലാസുകളിലുളള വിദ്യാർത്ഥികളെ സൗജന്യമായി അവർ പഠിപ്പിക്കുന്നു. അടുത്തിടെ, 15 വയസ്സുള്ള ഒരു ഉത്തർപ്രദേശ് പെൺകുട്ടിയുടെ ചിത്രങ്ങൾ വൈറലായിരുന്നു. ബഹ്റാംപൂർ മേഖലയിൽ 11 -ാം ക്ലാസ് വിദ്യാർത്ഥിനിയായ സന്ധ്യ സഹാനിയുടെ ചിത്രങ്ങളാണ് വൈറലായത്. അവൾ ബോട്ട് തുഴഞ്ഞ് സ്കൂളിലേയ്ക്ക് പോകുന്നത്തിന്റെ ചിത്രങ്ങളാണ് വൈറലായത്.\nLast Updated Sep 7, 2021, 2:24 PM IST


പശു മോഷണം ആരോപിച്ച് പശ്ചിമബംഗാളിൽ ആൾക്കൂട്ട ആക്രമണം; രണ്ടുപേർ കൊല്ലപ്പെട്ടു; 13 പേർ അറസ്റ്റിൽ - BIGNEWSLIVE | Latest Malayalam News\nപശു മോഷണം ആരോപിച്ച് പശ്ചിമബംഗാളിൽ ആൾക്കൂട്ട ആക്രമണം; രണ്ടുപേർ കൊല്ലപ്പെട്ടു; 13 പേർ അറസ്റ്റിൽ\nകൊൽക്കത്ത: പശുവിനെ മോഷ്ടിച്ചെന്ന് ആരോപിച്ച് രണ്ടുപേരെ പശ്ചിമ ബംഗാളിൽ ആൾക്കൂട്ടം മർദ്ദിച്ചുകൊന്നു. റൈബുൽ ഇസ്ലാം, പ്രകാശ് ദാസ് എന്നിവരാണ് മരിച്ചത്. വ്യാഴാഴ്ചയാണ് മതാബംഗാ മേഖലയിൽ വെച്ച് ഇവരെ ആൾക്കൂട്ടം ആക്രമിച്ചത്. സംഭവത്തിൽ 13 പേരെ പോലീസ് അറസ്റ്റ് ചെയ്തു.\nപശുവിനെ പിക് അപ്പ് വാനിൽ കയറ്റി ആക്രമണം നടന്ന മേഖലയിലൂടെ ഇവർ സഞ്ചരിക്കുമ്പോഴാണ് ആൾക്കൂട്ടം ഓടി വന്ന് വാഹനം തടഞ്ഞ് ഇവരെ പുറത്തിറക്കി മർദ്ദിച്ചത്. രണ്ട് ദിവസം മുമ്പ് പ്രദേശത്ത് നിന്നും പശു മോഷണം പോയിരുന്നു. ഈ പശുവിനെയാണ് ഇവർ വിൽപ്പനയ്ക്കായി കൊണ്ടുപോകുന്നത് എന്ന് ആരോപിച്ചായിരുന്നു നാട്ടുകാരുടെ ആക്രമണം. ഗുരുതമായി പരിക്കേറ്റ ഇരുവരും ആശുപത്രിയിൽ വെച്ചാണ് മരിച്ചത്.\nഇവരുടെ വാഹനത്തിന് നമ്പർ പ്ലേറ്റ് ഇല്ലാത്തതാണ് പശു മോഷണം ആരോപിക്കാൻ കാരണമായത്. പ്രദേശവാസികൾ വാഹനം തടഞ്ഞ് പശുവിനെ ഇവരിൽ നിന്ന് പിടിച്ചെടുക്കുകയും ചെയ്തു. ഇവരെ ആക്രമിച്ചതിന് പിന്നാലെ ആൾക്കൂട്ടം ഇവരുടെ വാഹനത്തിന് തീയിടുകയും ചെയ്തിരുന്നു.\nTags: Indiawest bengal


പേരുകൊണ്ട് പോലും മോഹിപ്പിക്കുന്ന ഒരിടം | Travel to Elaveezha Poonchira\nപേരുകൊണ്ട് പോലും മോഹിപ്പിക്കുന്ന ഒരിടം\nബി. ശ്രീരേഖ June 05, 2019 02:36 PM IST\nഇലവീഴാപൂഞ്ചിറ, ചെല്ലാർകോവിൽമെട്ട്, ചതുരംഗപ്പാറ, രാമക്കൽമേട്...ഇടുക്കിയുടെ ഈ പച്ചത്തുരുത്തുകളിലൂടെ ഒരു യാത്ര....\nഇടുക്കിയുടെ വഴികളിലൂടെ കടന്നു പോകുമ്പോഴൊക്കെയും പച്ചപ്പിന്റെ ഒരു സൗഹൃദം വന്നു തൊടും. കുട്ടിക്കാലത്തിനു ശേഷം കണ്ടിട്ടില്ലാത്ത പൂക്കൾ....എന്നോ മറന്നുപോയ സുഗന്ധങ്ങൾ, എങ്ങനെയായിരുന്നുവെന്ന് ഓർത്തെടുക്കാനിന്നു കഴിയാത്ത, പേരു പോലും മറന്നു പോയ കുഞ്ഞുകുഞ്ഞു ചെടികൾ....ഒരു വേലിപ്പടർപ്പിലേക്കു നോക്കുമ്പോൾ പോലും അദ്ഭുതം തോന്നും, പൂക്കൾക്കിത്രയും കടും നിറമോ എന്ന്!\nനട്ടുനനയ്ക്കാനാരുമില്ലെങ്കിലും ഈ വഴിയേ കടന്നു പോകുന്ന ഏതോ സഞ്ചാരികൾക്കു വേണ്ടിയാണോ ഈ വേലിപ്പടർപ്പുകളിങ്ങനെ പൂക്കുകയും തളിർക്കുകയും ചെയ്യുന്നത്! നാട് ഓരോ നിമിഷത്തിലും നഗരമായി മാറിക്കൊണ്ടിരിക്കുമ്പോഴും ഇടുക്കിയുടെ വഴിയോരങ്ങളിപ്പോഴും കാത്തുവയ്ക്കുന്നുണ്ട്, ചില വറ്റാത്ത ഹരിതഭംഗികൾ. നഗരവും ഓട്ടപ്പാച്ചിലുകളും വ്യർഥമായ തിരക്കുകളും വ്യഗ്രതകളുമൊക്കെ മനസ്സിൽ നിന്ന് കുടഞ്ഞെറിഞ്ഞിട്ട് ഇത്തിരി നേരമെങ്കിലും വന്നു തല ചായ്ക്കാൻ ചില പച്ചത്തുരുത്തുകൾ.\nഇലവീഴാപൂഞ്ചിറയും അങ്ങനെയൊരിടമാണ്. പേരുകൊണ്ട് പോലും മോഹിപ്പിക്കുന്ന ഒരിടം. പ്രത്യേകിച്ച് സങ്കൽപങ്ങളൊന്നും മെനഞ്ഞെടുക്കാതെ വേണം ഇലവീഴാപൂഞ്ചിറയിലേക്ക് പോകാൻ. അപ്പോഴാവും വിസ്മയം കണ്ണിനെ കൂടുതൽ വിടർത്തുക.\nതൊടുപുഴയ്ക്കടുത്ത് കാ‍ഞ്ഞാർ–വാഗമൺ റൂട്ടിലൂടെ പോകുമ്പോൾ നാട്ടിൻ പുറത്തിന്റെ ശാന്തതയാണ്. കാഞ്ഞാർ എത്തുമ്പോൾ വലതു വശത്ത് ഇലവീഴാപൂഞ്ചിറ ഒമ്പതു കിലോമീറ്റർ എന്ന ബോർഡ്. കുറച്ചു കൂടി കയറ്റം കയറി ചെല്ലുമ്പോൾ ഒരു കൊച്ചു ജംഗ്ക്ഷൻ. കൂവപ്പളളി. ഏതാനും കടകളും കുറച്ച് ജീപ്പുകളും മാത്രം. ജീപ്പുകളിൽ കയറാൻ തിരക്കു കൂട്ടുന്ന സായിപ്പൻമാരെയും മദാമ്മമാരെയും കണ്ടാൽ അദ്ഭുതപ്പെടേണ്ട. ഇലവീഴാപൂഞ്ചിറയെന്ന പേര് ഗൂഗിളിലും ട്രിപ്പ് അഡ്വൈസറിലും സെർച്ച് ചെയ്ത് തേടി വരുന്ന സഞ്ചാരികളിൽ വലിയൊരു പങ്കും വിദേശികളാണ് ഇപ്പോൾ.\n‘‘നന്നായി പിടിച്ചിരുന്നോ. വഴി കുറച്ച് പ്രശ്നമാണ്.’’ ജീപ്പ് സ്റ്റാർട്ടാക്കുമ്പോൾ ഡ്രൈവർ ശ്രീകാന്ത് പറഞ്ഞു. മുന്നറിയിപ്പ് കിട്ടിയെങ്കിലും ഇത്രയും വിചാരിച്ചില്ലായിരുന്നു. കുറച്ചു ദൂരം പോയപ്പോഴേക്കും വഴി അപ്രത്യക്ഷമായി. പാറ പൊട്ടിക്കുന്നതിന്റെ ചുവട്ടിലൂടെയും കൂട്ടിയിട്ട കല്ലുകളുടെ മേലെയും ജീപ്പ് ചാടിയും മറിഞ്ഞും മുന്നോട്ടു നീങ്ങി. മോഹൻലാൽ ചിത്രം ‘ഭ്രമര’ത്തിലെ യാത്രയാണ് ഓർമ വന്നത്. വഴിവക്കിലെങ്ങുമുണ്ട്, വിശ്രമിക്കാൻ നേരമില്ലാതെ പണിയെടുക്കുന്ന ജെസിബികൾ. രണ്ടു വർഷത്തിനകം സുന്ദരൻ റോഡാകുമെന്ന് നാട്ടുകാർ സ്വപ്നം കാണുന്ന, താറുമാറായ നിരത്തിലൂടെ ഏഴെട്ടു കിലോ‍മീറ്റർ ‘സാഹസിക’ യാത്ര.\nഒടുവിൽ പച്ചക്കടൽ പോലെ ഒരു കുന്നിൻമേട് തെളിഞ്ഞു തുടങ്ങി. ഇതാണ് ഇലവീഴാപൂഞ്ചിറ. വേണമെങ്കിൽ നീലാകാശത്തെ കൈയെത്തി തൊടാമെന്ന് തോന്നും. ഈ കുന്നിൻ മുകളിലെ പുൽമേട്ടിലൂടെ നടക്കുമ്പോൾ കൂടെയെപ്പോഴും കാറ്റുമുണ്ടാവും. കാറ്റത്ത് ഒരു പാടം പോലെ ഉലയുന്നു, പുൽച്ചെടികളുടെ അറ്റത്തെ പൂത്തണ്ടുകൾ.\nപുൽച്ചുലുണ്ടാക്കുന്ന പുല്ലും ഈ കുന്നിൻപുറത്ത് സമൃദ്ധമാണ്. ഒരൊറ്റ മരം പോലുമില്ല ഈ കുന്നിൻമുകളിൽ. ‘‘ഇവിടെ ഒരിക്കലും ഇല വീഴില്ല. കാരണം, ഇല വീഴുന്ന മരങ്ങളൊന്നും തന്നെ ഈ കാറ്റിൽ വളരില്ല.’’ നാട്ടുകാരനായ റോജി കുറ്റിയാത്ത് ഈ സ്ഥലപ്പേരിന്റെ പിന്നിലെ കഥയോർമിപ്പിച്ചു.\n‘ഇലവീഴാപൂഞ്ചിറയുടെ മേലേ നിന്നാൽ അഞ്ചു ജില്ലകളിലെ കാഴ്ചകൾ ദൂരത്ത് കാണാം. പത്തനംതിട്ട, ഇടുക്കി, എറണാകുളം, ആലപ്പുഴ, കോട്ടയം..... മലങ്കര ഡാമിന്റെ കാഴ്ചകളാണ് അങ്ങു ദൂരെ കാണുന്നത്.’’ റോജി വിദൂരതയിലേക്ക് കൈ ചൂണ്ടി. ‘‘ഇവിടെ സിനിമാ ഷൂട്ടിങ്ങും നടക്കാറുണ്ട്. ‘നീലാകാശം പച്ചക്കടലി’ന്റെ ക്ലൈമാക്സിലെ കുന്നിൻമുകളില്ലേ? അത് ദാ, ആ കുന്നിനു മേലെയാണ് ചിത്രീകരിച്ചത്.’’ കുന്നിൻമുകളിൽ പഴയ തീവണ്ടി ബോഗി കൊണ്ട് സ്ഥാപിച്ച വയർലെസ് സ്റ്റേഷൻ. പൊലീസിന്റെ വാർത്താ വിനിമയ കേന്ദ്രമാണിത്. കാറ്റത്ത് ഇവിടെ പിടിച്ചു നിൽക്കാൻ ഈ തീവണ്ടി ബോഗിക്കേ കഴിയൂ. ടെന്റുകളോ ഷീറ്റുകൾ മേഞ്ഞ കെട്ടിടമോ ഒന്നും ഇവിടുത്തെ കാറ്റിൽ നിലനിൽക്കില്ല.\nസിസ്റ്റർ വെറോണിക്കയും മരിയയും കുന്നിന്റെയറ്റത്ത് ഒരു ധ്യാനത്തിലെന്ന പോലെ സ്വയം മറന്നു നിൽക്കുന്നു. സ്വീഡനിൽ നിന്നു വന്ന ഒരു സ്പിരിച്വൽ ഗ്രൂപ്പിലെ അംഗങ്ങളാണ്. ഇവിടുത്തെ റിസോർട്ടിൽ തങ്ങിയിട്ട് രാവിലെ കാഴ്ചകൾ കാണാ‌നിറങ്ങിയിരിക്കുന്നു. ബെംഗളൂരുവിൽ നിന്നു വന്ന ഫാദർ മാത്യുവാണ് ഇവരുടെ ടീമിനെ നയിക്കുന്നത്. ‘‘മിന്നലുളള സമയത്ത് ചിലപ്പോൾ ഈ കുന്നിൻപുറം അപകടകരവുമാകാം.’’ റോജി രണ്ടു വർഷം മുമ്പത്തെ ഒരു സംഭവം ഓർത്തെടുത്തു.\nഇവിടെ അടിച്ചു പൊളിക്കാൻ വന്ന ചെറുപ്പ ക്കാരുടെ സംഘം. പെട്ടെന്ന് ആകാശത്ത് മഴക്കാറുരുണ്ടു കൂടി. മിന്നൽ തെളിഞ്ഞു. എല്ലാവരോടും തിരിച്ചു പോകാൻ നാട്ടുകാർ പറഞ്ഞതാണ്. എന്നിട്ടും കേൾക്കാതെ രണ്ടു ചെറുപ്പക്കാർ ഇവിടെത്തന്നെ തങ്ങി. പിന്നെയുണ്ടായ ഇടിവെട്ട് അവരുടെ ജീവനും കൊണ്ടാണ് പോയത്.....’’ഒരു നിമിഷം ! സുന്ദരമായ പുൽമേടിന്റെ വിജനത അപകടത്തിന്റെ സ്മരണയുണർത്തി. എവിടെയും, നാട്ടുകാർ തരുന്ന മുന്നറിയിപ്പുകൾ ടൂറിസ്റ്റുകളായി വരുന്നവർ അവഗണിക്കരുതെന്നന കരുതലിനെ ഓർമിപ്പിച്ചുകൊണ്ട്. അന്ന് ഇടിവെട്ടിൽ ഭൂമി വിണ്ടു കീറിയ പാട് പുൽമേട്ടിലുണ്ടത്രേ. പക്ഷേ എത്ര വേഗം മഴയ്ക്കു ശേഷം അവിടെ വീണ്ടും പുൽക്കാടുകൾ വളർന്നു പൊങ്ങി. !\nജീപ്പിൽ കുലുങ്ങിയും പാറകൾക്കു മേലേ ചാടിയുമുളള ട്രെക്കിങ് യാത്ര തരുന്നത് വേറൊരനുഭവമാണല്ലോ. ഇലവീ‍ഴാപൂഞ്ചിറയ്ക്കുമേൽ കാറ്റ് നൃത്തം വച്ചുകൊണ്ടിരിക്കുന്നു. കാറ്റിനോട് വിട പറഞ്ഞ് കുന്നിറങ്ങി. ഇടുക്കിയുടെ സൗന്ദര്യക്കാഴ്ചകൾ മങ്ങുന്നില്ല. നാടുകാണി വ്യൂ പോയിന്റ് , ഉപ്പുകുന്ന് വ്യൂ പോയിന്റ്, ഹിൽവ്യൂ പാർക്കിൽ നിന്നു കാണുന്ന ഇടുക്കി ആർച്ച് ഡാമിന്റെയും ചെറുതോണി ഡാമിന്റെയും കാഴ്ച.... കണ്ണുകളെ കൊതിപ്പിച്ചുകൊണ്ട് ഓരോ ദൃശ്യവും കടന്നു പോകുന്നു.\nമഞ്ഞും മഴയും ഒളിച്ചു കളിച്ചുകൊണ്ടിരിക്കുന്നു. ഇതുപോലുളള പ്രഭാതത്തിലാണ് ചെല്ലാർകോവിൽമെട്ടിലേക്ക് പോകേണ്ടത്. ഒന്നുമറിയില്ല കൂടുതൽ. ആ സ്ഥലപ്പേരിൽ ഒളിഞ്ഞിരിക്കുന്ന മോഹിപ്പിക്കലല്ലാതെ. കോവിലിന്റെ ഗ്രാമീണതയും കാട്ടരുവിയുടെ തണുപ്പുമുളള ഒരിടമാകുമോ? ചെല്ലാർ കോവിലിലേക്കു പോകുമ്പോൾ വിചാരിച്ചു. കുമളി– മൂന്നാർ റോഡിൽ 16 കിലോമീറ്റർ പോകണം.\nചെല്ലാർകോവിലിലെത്താൻ. അണക്കര (എട്ടാം മൈൽ)കഴിഞ്ഞ് നാലു കിലോമീറ്റർ കൂടി ചെല്ലുമ്പോൾ എക്കോ ടൂറിസത്തിന്റെ കരിം പച്ച നിറമുളള ബോർഡ് സ്വാഗതമോതുന്നു. താഴ്‌വരയിലേക്കിറങ്ങി ചെല്ലുന്ന റോഡ് ഒരു ചെമ്പകമരച്ചോട്ടിൽ അവസാനിക്കുന്നു. അക്ഷരാർഥത്തിൽ തന്നെ കേരള– തമിഴ്നാട് ബോർഡറിലുളള സ്ഥലം. പേരിൽ ഒരു കോവിലിന്റെ സുഗന്ധം. പക്ഷേ, ചെല്ലാർ കോവിലിലെത്തുമ്പോൾ അങ്ങനെ ഒരു അമ്പലമൊന്നും കാണാനില്ല.\nചില്ലകൾ പടർത്തി നിൽക്കുന്ന ചെമ്പകമരത്തിന്റെ ചോട്ടിൽ തിരിവയ്ക്കുന്ന വലിയ കൽവിളക്ക്. ചുറ്റും വേലികെട്ടി തിരിച്ച് ഷീറ്റ് മേഞ്ഞിട്ടുണ്ട്. അടുത്ത് ടൂറിസം ഡിപ്പാർട്ട്മെന്റിന്റേതായി ഒരു ടിക്കറ്റ് കൗണ്ടറും വാച്ച്മാനും. അകത്ത് പൂന്തോട്ടവും ആയുർവേദച്ചെടികളുടെ തോട്ടവും ഒരു വ്യൂ ടവറും. ഇവിടെ അപൂർവമായ ഔഷധച്ചെടികൾ കാണാം. രുദ്രാക്ഷം, വാതം കൊല്ലി, ചന്ദനം....വ്യൂ ടവറിലേക്കുളള ഗോവണിക്ക് ‘ഗോഡ്സ് ഓൺ ബാൽക്കണി’യെന്നാണ് പേര്.\n‘‘ചെല്ലാർകോവിൽമെട്ടിലെ ഏറ്റവും സുന്ദരമായ കാഴ്ച എന്താണെന്നറിയാമോ?’’വാച്ച്മാനും ഈ നാട്ടുകാരനും കൂടിയായ ജോയി ഉത്സാഹത്തോടെ ചോദിക്കുന്നു. ‘‘വാച്ച് ടവറിന്റെ മേലേ നിന്ന് കാണുന്ന സൂര്യോദയവും അസ്തമയവും....’’\nവാച്ച് ടവറിന്റെ മേലേ നിന്നപ്പോൾ തോന്നി, ജോയി പറഞ്ഞത് ശരിയാവുമെന്ന്. സൂര്യനുദിക്കുന്ന നേരം മഞ്ഞിൽ മൂടി നിൽക്കുന്ന ഈ ചെമ്പകമരവും അങ്ങു ദൂരെ തെളിയുന്ന തമിഴ്നാടൻ ഗ്രാമങ്ങളുമെത്ര സുന്ദരമായിരിക്കും!\nഒരു പാട് ടൂറിസ്റ്റുകളൊന്നും കടന്നു വരാത്തതിന്റെ സ്വച്ഛത, നിശ്ശബ്ദമായ പച്ചപ്പിന്റെ ഭംഗി....അതൊക്കെയാണ് ചെല്ലാർ കോവിലിന്റെ ആകർഷണീയത. ടൂറിസ്റ്റ് ഓഫിസിന്റെ തൊട്ടരി കത്തെ വേലിപ്പടർപ്പിന്റെയപ്പുറം തമിഴ്നാടാണ്. ‘‘പണ്ടൊക്കെ തമിഴ്നാട്ടിലെ ഗ്രാമത്തിൽ നിന്നുളളവർ കുന്നുകയറി ഈ വഴി വന്ന് ഈ ചെമ്പകച്ചോട്ടിൽ തിരി കത്തിക്കുമായിരുന്നത്രേ....’’ ജോയി പഴയ കഥയോർത്തു. ‘‘ഈ ചെമ്പകമരത്തിന് നൂറു വർഷത്തിലും പഴക്കം കാണും. കാരണം, എന്റെ കുട്ടിക്കാലത്തും ഈ ചെമ്പകം ഇങ്ങനെ ഇവിടെയുണ്ടായിരുന്നു. ഇതേ വലുപ്പത്തിൽ. പണ്ട് ഇവിടെ ഒരു കല്ലിൽ കത്തിച്ചു വയ്ക്കുന്ന തിരിയായിരുന്നത്രേ. ഇപ്പോൾ കരിങ്കല്ലിൽ തീർത്ത ത‍ട്ടുകളുളള വലിയ വിളക്കായി.’’ ഏതോ വനദേവത അദൃശ്യസാന്നിദ്ധ്യം പോലെ കാറ്റുവീശു ന്നു. കാറ്റിന് വെളളച്ചാട്ടത്തിന്റെ കുളിര്. ചെല്ലാർകോവിലിനു സമീപമാണ് അരുവിക്കുഴി വെളളച്ചാട്ടം.\nവെളളച്ചാട്ടത്തെക്കുറിച്ച് ചോദിച്ചപ്പോൾ ജോയി മുന്നറിയിപ്പ് തന്നു. ‘‘കാണാൻ ഭംഗിയുളള വെള്ളച്ചാട്ടമാണ്. പക്ഷേ, വളരെ അപകടം പിടിച്ചതുമാണ്. വെളളച്ചാട്ടത്തിന്റെ മുകളിൽ നിന്നുളള വ്യൂ കാണാൻ പോയ പലർക്കും അപകടം പറ്റിയിട്ടുണ്ട്. ഇത്ര അഗാധമായ കൊക്കയാണെന്നറിയാതെ പലരും വീണു പോകുന്നു ..... ആത്മഹത്യ ചെയ്യാൻ വരുന്നവരുമുണ്ട്.’’ ജോയിയുടെ ഓർമ 20 വർഷം പിന്നിലേക്കു പോയി. അന്ന് വെളളച്ചാട്ടത്തിൽ വീണു മരിച്ച ഒരു പെൺകുട്ടിയുടെ ദേഹം കോരിയെടുത്തതിന്റെ ഓർമ. ‘‘പരീക്ഷയെഴുതാൻ ഹാൾ ടിക്കറ്റ് വാങ്ങിയിട്ട് കൂട്ടുകാരെല്ലാം കൂടി വെളളച്ചാട്ടം കാണാൻ പോയതായിരുന്നു.....’’ ജോയി ഒരു നിമിഷം നിശ്ശബ്ദനായി. പിന്നെ വീണ്ടും ചിരിച്ചു. ‘‘പക്ഷേ, ഇതിലേ വേറൊരു വഴിയേ താഴേക്കു നടന്നാൽ പേടിക്കാനില്ലാതെ ദൂരെ നിന്ന് വെളളച്ചാട്ടം കാണാം...’’\nവാച്ച് ടവറിനു താഴെയുളള കാട്ടു വഴിയിലൂടെ കാടും പടർപ്പും മുൾച്ചെടിയും വകഞ്ഞു മാറ്റി നടന്നു.....പത്തു മിനിറ്റ് ചെന്നപ്പോൾ ദൂരെ മഞ്ഞ് പാറുന്ന മലനിരയിൽ നിന്ന് വഴുക്കുന്ന പാറയിലൂടെ കുത്തനെ അഗാധതയിലേക്കു പതിക്കുന്ന വെളള ച്ചാട്ടത്തിന്റെ ഗംഭീരദൃശ്യം! പകൃതിയുടെ രൗദ്രതയും വന്യ സൗന്ദര്യവും ഒരേ സമയം മനസ്സിനെ പ്രക്ഷുബ്ധമാക്കുന്നു! ആ കാഴ്ച നോക്കി നിൽക്കുമ്പോൾ അവിടെ നിന്ന് ജീവിതത്തോട് വിട പറഞ്ഞവരെ കുറിച്ചും ആലോചിക്കാതിരിക്കാനായില്ല.....ഇത്ര മനോഹരമായൊരു സ്ഥലത്തു വച്ച് ജീവിതത്തോട് യാത്ര പറയാൻ തോന്നുന്നതെങ്ങനെയാവും! ഒരു പക്ഷേ, അങ്ങനെ എല്ലാം വിട്ടു പോകുന്നതിനും കാണുമായിരിക്കും യാത്ര പറച്ചിലിന്റെ ഒരു പ്രത്യേക സൗന്ദര്യം!\nചെല്ലാർകോവിലിൽ നിന്ന് മടങ്ങിയിട്ടും പിന്നെയും കുറേ ദൂരം കൂടെ വന്നു, വെളളച്ചാട്ടത്തിന്റെ കുളിരുളള കാറ്റ്.\nനെടുങ്കണ്ടത്തു നിന്നും കുമളി– മൂന്നാർ റൂട്ടിലൂടെ വെറുതെ യാത്ര ചെയ്യുന്നതു പോലും അതിമനോഹരമാണ്. കാടിന്റെ യും എസ്റ്റേറ്റുകളുടെയും നിശ്ശബ്ദസൗന്ദര്യത്തിലൂടെയാണ് കടന്നു പോകുന്നത്. ചതുരംഗപ്പാറയിലേക്കാണീ യാത്ര. ‘ചോദിച്ചു ചോദിച്ചു’ പോകേണ്ട സ്ഥലമാണിത്. കാരണം, ‘ചതുരംഗപ്പാറ’യെന്ന പേര് ടൂറിസ്റ്റ് ഭൂപടത്തിൽ ഇടം പിടിക്കുന്നതേയുളളൂ. ചതുരംഗപ്പാറയിലേക്കുളള റോഡ് പണി പൂർത്തിയായിട്ട് അധികം നാളായിട്ടില്ല. നെടുങ്കണ്ടം– മൂന്നാർ റോ‍ഡിൽ 16 കിലോമീറ്റർ ചെല്ലുമ്പോൾ രണ്ടു മൂന്ന് പെട്ടിക്കടകളുമായി തമിഴ് നാടൻ ശൈലിയിൽ ഒരു കൊച്ച് ജംക്ഷൻ കാണും. ഇടതു വശത്ത് ഒരു കൊച്ചു പെട്ടിക്കട പോലെ ചെറുതായി കാണുന്നത് ചതുരംഗപ്പാറ തപാൽ ഓഫിസ് ആണ്.\nവഴി ചോദിച്ചപ്പോൾ തമിഴിൽ മറുപടി കിട്ടി. ‘‘അന്തവഴിയിലെ പോണം.’’ ഈ ഭാഗത്ത് താമസക്കാർ കൂടുതലും തന്നെ തമിഴരാണ്. കേരളാ–തമിഴ്നാട് ബോർഡറിലാണ് ചതുരംഗപ്പാറ. ജംക്ഷനിൽ നിന്ന് വലത്തോട്ടുളള വഴിയേ തിരിഞ്ഞു റോഡ് അൽപം മോശമാണെങ്കിലും ചതുരംഗപ്പാറ കാണാനുളള തിടുക്കമായിരുന്നു. കാട്ടുമരങ്ങൾക്കിടയിലൂടെയുളള വഴി പിന്നെയും രണ്ടായി പിരിയുന്നു. രണ്ടും കൽപിച്ച് ഇടത്തു വശത്തുകൂടി പോയി. മരച്ചില്ലകൾ ചുറ്റും വന്നുരുമ്മുന്നു. പച്ച വേലിപ്പടർപ്പിലൂടെ പറന്നു പോകുന്ന കാട്ടുതത്തകൾ. വിജന തയിലൂടെയുളള വഴി കൂടുതൽ നിശ്ശബ്ദമായ കുന്നിൻപുറത്ത് ചെന്നവസാനിച്ചു. മൂടൽ മഞ്ഞിൽ കാറ്റാടികൾ കറങ്ങുന്ന ശബ്ദം. വിശാലമായ പുൽമേട് .\nകുന്നിൻപുറത്തുനിന്ന് കാണുന്ന വിദൂരമായ കാഴ്ചകൾ. തമിഴ്നാട്ടിലെ ഗ്രാമങ്ങളു ടെയും കൃഷിയിടങ്ങളുടെയും പച്ചപ്പിന്റെ ചിത്രങ്ങൾ. പച്ചപുൽ പ്പരപ്പ്. ട്രക്കിങ്ങും കുറച്ച് സാഹസികതയും ഇഷ്ടപ്പെടുന്ന വർക്കാകും ഇവിടം ആകർഷകം. അൽപം വിജനമായ സ്ഥല മായതിനാൽ കുറച്ചു പേർ സംഘം ചേർന്നു വരുന്നതാവും നല്ലത്. ചതുരംഗപ്പാറയിലേക്കു പോകുമ്പോൾ കുമളി– മൂന്നാർ റോഡിനരികിലാണ് ജോളിയുടെ ബേക്കറി. ടൂറിസം സ്വപ്നങ്ങളാണ് ജോളിയുടെ മനസ്സിൽ. ടൂറിസ്റ്റുകൾക്കായി ചതുരംഗ പ്പാറയിൽ ട്രക്കിങ്ങ് സൗകര്യമൊരുക്കാൻ പ്ലാനുണ്ട് ജോളിക്ക്.\n‘‘ഈ നാട്ടുകാർക്ക് നേരത്തേ തന്നെ ഈ സ്ഥലത്തെ കുറിച്ചറിയാം. ഇപ്പോൾ കേട്ടറിഞ്ഞ് ദൂരെ നിന്നും ആളുകൾ വരുന്നുണ്ട്. ചെറുപ്പക്കാരും ഫാമിലിയുമൊക്കെ.... ഒരു പാട് ടൂറിസം വികസിക്കാത്തതാവും ചതുരംഗപ്പാറയുടെ ഭംഗി. കാരണം, വലിയൊരു ടൂറിസ്റ്റ് സ്ഥലത്തിന് പകരാനാവാത്ത എന്തോ എനർജിയാണ് ഇവിടെ കിട്ടുന്നത്.’’ ജോളി പറയുന്നു. ശരിയാണ്, വിജനമായ ഈ കുന്നിൻചെരിവും പുൽമേടുകളും മനസ്സിൽ നിറയ്ക്കുന്നത് മറ്റൊരു അനുഭൂതിയാണ്.\nകാറ്റു താരാട്ടും രാമക്കൽമേട്\nരാമക്കൽമേടിന്റെ ഭംഗികളെ മഞ്ഞ് മറച്ചു പിടിക്കുകയായിരുന്നു. ആ മഞ്ഞിലും രാമക്കല്ലിനു മുകളിൽ കയറി നിന്ന് കൂവിയാർക്കുന്ന ഒരു കൂട്ടം ചെറുപ്പക്കാർ. കല്ലിന്റെ തുഞ്ചത്ത് അവർ നിഴലുകൾ പോലെ കൈകോർത്തു നിന്നു. കൂട്ടുകാരുടെ ഒരു സംഘം പുൽമേട്ടിലെ വിശ്രമസങ്കേതത്തിൽ മലർന്നു കിടന്നു. ഒരു കാമുകനും കാമുകിയും പച്ചപ്പുൽപ്പരപ്പിൽ കൈ കോർത്തിരുന്ന് സൊറ പറയുന്നു. രാമക്കൽമേട് എല്ലാത്തരം യാത്രക്കാരെയും തന്റെ മടിത്തട്ടിലേക്ക് ചേർത്തു വയ്ക്കുകയാണ്. വിശ്രമമില്ലാതെ വീശുന്ന കാറ്റിന്റെ സൗഹൃദക്കൈകളോടെ. നെടുങ്കണ്ടത്തു നിന്ന് കല്ലാർ, മുണ്ടിയെരുമ, തൂക്കുപാലം വഴിയാണ് രാമക്കൽമേട്ടിലേക്ക് പോകേണ്ടത്. 15 കിലോമീറ്റർ ദൂരം. ഈ വഴിയേ പോകുമ്പോൾ കാണാം. ഹൈറേഞ്ചിന്റെ തനി നാടൻ ഗ്രമാക്കാഴ്ചകൾ. ചെറിയ ചായക്കടയുടെ കോണിലിരുന്ന് ചായ ഊതിക്കുടിക്കുന്ന ആണുങ്ങൾ. അലസമായി വീട്ടുവാതിൽക്കൽ നിൽക്കുന്ന പെണ്ണുങ്ങൾ.\nരാവിലെ എട്ടു മണി മുതലാണ് വിനോദസഞ്ചാര വകുപ്പിന്റെ പ്രവേശനം. ടോക്കൺ എടുത്ത് കയറാം. കുന്നിന്റെ മേലേ കുറവന്റെയും കുറത്തിയുടെയും പ്രതിമ. കാനായികുഞ്ഞിരാമന്റെ സർഗാത്മകതയിൽ വിരിഞ്ഞ ശിൽപം രാമക്കൽ മേട്ടിലെ കാറ്റിൽ തലയുയർത്തി നിൽക്കുന്നു. രാമക്കല്ലിന്റെ മുകളിൽ കയറിയാലാണ് വിശാലമായ വ്യൂ കിട്ടുക. കമ്പം–തേനി പ്രദേശങ്ങളിലെ കൃഷിയിടങ്ങളുടെ പച്ചപ്പും ഭംഗിയും. രാമക്കൽമേടിനു ചുവട്ടിൽ ഒരു കടയുണ്ട്. ‘കേരളത്തിലെ അവസാനത്തെ കട’ എന്നു ബോർഡെഴുതിയ ഈ കടയുടെ ഉടമസ്ഥൻ സാബുവിനെ പരിചയപ്പെട്ടു. കഴിഞ്ഞ 16 വർഷമായി ഇവിടുത്തെ ടൂറിസം സൊസൈറ്റി പ്രസി‍ഡന്റാണ് സാബു. രാമക്കൽ മേട്, സാബുവിന് ഒരു വികാരം പോലെയാണ്. രാമക്കൽമേട്ടിലേക്ക് ഇതു പോലെ ആളുകൾ വന്നു തുടങ്ങുന്നതിനു മുമ്പേ ഈ സ്ഥലത്തിന്റെ ടൂറിസം സാധ്യത തിരിച്ചറിഞ്ഞയാളാണ് ഈ ചെറുപ്പക്കാരൻ.\n‘പണ്ടൊക്കെ ടൂറിസം വരുന്നതിന് നാട്ടുകാർ എതിരായിരുന്നു. പക്ഷേ, ഇപ്പോൾ കാര്യങ്ങൾ മാറി. അവധി ദിവസം 1500 പേരെങ്കിലും വരുന്നുണ്ട് ഇവിടെ..... പക്ഷേ, ടൂറിസത്തിന്റെ പേരിൽ വൻ കെട്ടിടങ്ങൾ കെട്ടിപ്പൊക്കി പരിസ്ഥിതി താറുമാറാക്കുന്നതിനും എതിരാണ് ഞങ്ങൾ. ഇപ്പോൾ നാട്ടുകാർ കൂടി പിരിവെടുത്ത് രാമക്കൽമേട് മാത്രമായി ലോക്കൽ സർവ്വീസ് നടത്താനൊരുങ്ങി ബസ് വാങ്ങി.....പിന്നെ, ഈ സ്ഥലം സന്ദർശിച്ചു പോകുന്നവരുടെയെല്ലാം അഭിപ്രായങ്ങൾ എഴുതാൻ ഒരു ഡയറി സൂക്ഷിക്കുന്നുണ്ട്. വർഷങ്ങളായി. എത്ര പേരാണെന്നോ ഈ ഡയറിയിൽ അങ്ങനെ എഴുതിയിരിക്കുന്നത്!\n‘ടൈറ്റാനിക്’ നായകൻ ലിയൊനാർഡോ ഡി കാപ്രിയോ മുതൽ തമിഴ് ഗാനരചയിതാവ് വൈരമുത്തു വരെ ഇവിടെ വന്നിട്ടു പോയപ്പോൾ എഴുതിയ കുറിപ്പുകളുണ്ട്....’’ സാബു ഒരു നിധി പോലെ സൂക്ഷിക്കുന്ന ഡയറിയുടെ താളുകൾ മറിച്ചു...22 വർഷം പഴയ ആ ഡയറിയിൽ നിറയുന്നു, രാമക്കൽ മേട് എന്ന പച്ചപ്പുൽമേടും കുന്നിൻ പുറവും മനസ്സിലിട്ട് മടങ്ങി പ്പോയവർ വിടപറയാൻ നേരം കുറിച്ചിട്ട ഹൃദ്യവാക്കുകൾ:‘ ഭൂമി യിൽ ഒരു സ്വർഗ്ഗമുണ്ടെങ്കിൽ അതിവിടെയാണ്.....രാമക്കൽ മേട്.....എന്നെന്നും മനസ്സിലുണ്ടാവും ഒരു തണുപ്പായി, ഇവിടുത്തെ മഞ്ഞും കുളിരും കാറ്റും പച്ചപ്പും സ്നേഹവും....’’


Title: ലോകബാങ്കില് നിന്നും കടമെടുത്ത ആദ്യ രാജ്യം?\nDescription: This isaMost important question of gk exam. Question is : ലോകബാങ്കില് നിന്നും കടമെടുത്ത ആദ്യ രാജ്യം? , Options is : 1. ജപ്പാന്, 2. ഫ്രാന്‍സ്, 3.ഇറ്റലി, 4. ജര്‍മ്മനി, 5. NULL\nThis isaMost important question of gk exam. Question is : ലോകബാങ്കില് നിന്നും കടമെടുത്ത ആദ്യ രാജ്യം? , Options is : 1. ജപ്പാന്, 2. ഫ്രാന്‍സ്, 3.ഇറ്റലി, 4. ജര്‍മ്മനി, 5. NULL


ലോകകപ്പ് യോഗ്യതാ; ബെയ്ൽ വെയിൽസ് ടീമിൽ തിരിച്ചെത്തി – Media Mangalam\nലോകകപ്പ് യോഗ്യതാ; ബെയ്ൽ വെയിൽസ് ടീമിൽ തിരിച്ചെത്തി\nകാർഡിഫ് : ബെലാറസിനും ബെൽജിയത്തിനുമെതിരായ ലോകകപ്പ് യോഗ്യതാ മത്സരങ്ങൾക്കായി വെയിൽസ് ക്യാപ്റ്റൻ ഗാരെത് ബെയ്ൽ പരിക്കിൽ നിന്ന് തിരിച്ചു ടീമിലെത്തി. തന്റെ 100ാം മത്സരത്തിനുള്ള ഒരുക്കത്തിലാണ് താരം. 32-കാരനായ ബെയ്ൽ സെപ്തംബറിൽ തന്റെ ഹാംസ്ട്രിംഗ് പരിക്ക് മൂലം വെയ്ൽസിന്റെ അവസാന രണ്ട് യോഗ്യതാ മത്സരങ്ങൾ നഷ്‌ടപ്പെടുത്തിയിരുന്നു. തന്റെ ക്ലബ്ബായ റയൽ മാഡ്രിഡിന് വേണ്ടിയും താരം പുറത്തായിരുന്നു.\n“അവൻ 100 ശതമാനം ഫിറ്റ്നസ് നേടുന്നതിന് സാധ്യമായതെല്ലാം ചെയ്യുന്നു. ബെയ്ൽ ഇതുവരെ മുഴുവൻ സമയ പരിശീലനത്തിലല്ല, പക്ഷേ ഞങ്ങൾക്ക് ഇനിയും ഒരാഴ്ച കൂടിയുണ്ട്. അവൻ ഞങ്ങൾ ആഗ്രഹിക്കുന്നിടത്താണ്, അത് വലിയ വാർത്തയാണ്.” മാനേജർ റോബർട്ട് പേജ് പറഞ്ഞു. ദേശീയ ടീമിനൊപ്പം ചേരുന്നതിന് മുമ്പ് ബെയ്ൽ റയലിനായി കളിക്കാൻ സാധ്യതയില്ലെന്നും പേജ് കൂട്ടിച്ചേർത്തു.\nGareth Bale Wales Worldcup qualifier\nവിരാട് കോഹ്ലിയുടെ മകൾക്ക് നേരെ ബലാത്സംഗ ഭീഷണി; പ്രതികളെ ഉടൻ പിടികൂടാൻ ആവശ്യപ്പെട്ട് ഡൽഹി വനിതാ കമ്മിഷൻ\nപെട്രോളടിക്കാന് കാശില്ലാത്തത് കൊണ്ട് വണ്ടി വിറ്റു ; ജോജുവിന്റെ പഴയ വീഡിയോ വെച്ച് വി ടി ബൽറാമിന്റെ ട്രോൾ


ഇടതുമുന്നണി യോഗം ചേരും | Left front will meet today - Malayalam Oneindia\nഇടതുമുന്നണി യോഗം ചേരും\nതിരുവനന്തപുരം: സ്വാശ്രയ കോളേജ് പ്രവേശനം സംബന്ധിച്ച വിവാദങ്ങളുടെ പശ്ചാത്തലത്തില് ഇടതുമുന്നണി നേതൃയോഗം വെള്ളിയാഴ്ച ചേരും.\nന്യൂന പക്ഷ പദവിയുമായി ബന്ധപ്പെട്ട ഫാക്സ് വിവാദവും സ്വാശ്രയ ബില് 2006ല് നടപ്പാക്കാന് കഴിയില്ലെന്ന പാര്‍ട്ടി വിലയിരുത്തലുമുണ്ടായതിന്റെ സാഹചര്യത്തിലാണ് യോഗം ചേരുന്നത്.\nസ്വാഭാവികമായും ഗൗരവമേറിയ ചര്‍ച്ചകള് ഇക്കാര്യത്തിലുണ്ടായേക്കും. സിപിഎം സമീപനങ്ങളിലുള്ള അതൃപ്തി ആര് എസ് പി നേതാവ് ടി.ജെ ചന്ദ്രചൂഢന് കഴിഞ്ഞ ദിവസം പരസ്യമായി പ്രകടിപ്പിച്ചിരുന്നു.\nമുന്നണിയിലെ മറ്റു ഘടകകക്ഷികള്‍ക്കും അവരുടേതായ ആക്ഷേപങ്ങളുണ്ട്. ബോര്‍ഡ് കോര്‍പ്പറേഷന് വിഭജനം സംബന്ധിച്ച ചര്‍ച്ചകളും യോഗത്തിലുണ്ടായേക്കാം. ഇതിനായി ഉപസമിതിയെ നിയോഗിച്ചിട്ടുണ്ടെങ്കിലും അവരുടെ ചര്‍ച്ചകള് എങ്ങുമെത്തിയിട്ടില്ല.\nവിഭജന മാനദണ്ഡങ്ങളും പ്രധാന കോര്‍പ്പറേഷനുകള് ആര് എടുക്കണമെന്ന കാര്യവും ചര്‍ച്ചയില് വിഷയമാകാനിടയുണ്ട്.


ശമ്പളമില്ല, ഞങ്ങൾ ബുദ്ധിമുട്ടിലാണ്; കെഎസ്ആർടിസി വനിതാ കണ്ടക്ടറുടെ കുറിപ്പ് •Tech Travel Eat\nശമ്പളമില്ല, ഞങ്ങൾ ബുദ്ധിമുട്ടിലാണ്; കെഎസ്ആർടിസി വനിതാ കണ്ടക്ടറുടെ കുറിപ്പ്\nകുറഞ്ഞ ശമ്പളവുമായി, ബുദ്ധിമുട്ടേറിയ ജോലി ചെയ്യുന്നവരാണ് കെഎസ്ആർടിസി ജീവനക്കാർ. പ്രത്യേകിച്ച് ഡ്രൈവറും കണ്ടക്ടറും. ഇപ്പോഴിതാ അവർക്ക് കുറച്ചെങ്കിലും ആശ്വാസമായിരുന്ന ശമ്പളവും മര്യാദയ്ക്ക് ലഭിക്കുന്നില്ല. നിലവിൽ കെഎസ്ആർടിസി ജീവനക്കാർ അനുഭവിക്കുന്ന കഷ്ടപ്പാടുകളെക്കുറിച്ച് വിവരിക്കുകയാണ് കെഎസ്ആർടിസി പയ്യന്നൂർ ഡിപ്പോയിലെ വനിതാ കണ്ടക്ടറായ ഷൈനി സുജിത്ത്. ഷൈനിയുടെ കുറിപ്പ് താഴെ കൊടുക്കുന്നു.\n“ഒരു ക്യാഷ് ബാഗ് വാങ്ങുക എന്ന ഉദ്ദേശ്യവും ആയി കടയിൽ കയറിയത് ആയിരുന്നു ഞാൻ. ഈ കണ്ടക്ടർമാർ കൊണ്ട് നടക്കുന്ന ബാഗ് ഇല്ലെ അത്. 450 രൂപ വില. കടക്കാരൻ പറഞ്ഞത് കേട്ട് ഒന്ന് ഞെട്ടി. കുറച്ച് കൂടുതൽ ആണ്. പക്ഷേ ആവശ്യമുണ്ട്. ഇനി യൂണിഫോം വാങ്ങണം. ഉള്ളത് കീറാൻ തുടങ്ങി. കോട്ട് തുണി മീറ്ററിന് 250 രൂപ.2മീറ്റർ വേണം ഒരു കോട്ട് തയ്ക്കണം എങ്കിൽ. തയ്യൽ കൂലിയോ അതിലും കഷ്ടം. എല്ലാം വാങ്ങിച്ചു കേട്ടോ. വാങ്ങാതെ ഇരിക്കാൻ കഴിയില്ല.\n2012 ൽ ക്യാഷ് ബാഗ് 100 രൂപ കാണും. യൂണിഫോം കാക്കിക്ക് 50 രൂപ ഉണ്ടാവും. ഇപ്പൊൾ മാറിയ ജീവിതസാഹചര്യം, എല്ലാത്തിനും വില കൂടി. ഒരു ഗ്ലാസ് ചായക്5രൂപ ഉണ്ടായിരുന്നത് 10 ആയി. എന്നിട്ടും ksrtc ജീവനക്കാരുടെ ശമ്പളം 2012 ലെതാണ്.\nAppointment order കൈയിൽ കിട്ടിയപ്പോൾ മുതൽ കേൾക്കുന്നത് ആണ് “ഓ, എന്നാപ്പ.. മാസം 15 ദിവസം പണി എടുത്താൽ പോരെ” എന്ന്. വെളുപ്പിന് 3.15 നാണ് ആദ്യ സർവീസ് ആരംഭിക്കുന്നത്. രാവിലെ വരാൻ കഴിയില്ല. ഡിപ്പോയിൽ കിടക്കണം. വൈകുന്നേരം ബ്ലോക്കിൽ കുടുങ്ങാതെ എത്തിയാൽ ചിലപ്പോ വീട്ടിലേക്ക് പോകാം. അല്ലെങ്കിൽ അന്നും അവിടെ തന്നെ കിടക്കണം. അപ്പോളേക്കും എത്ര മണിക്കൂർ ആയി?\nഇനി നമ്മൾ തലേന്ന് എത്തി പിറ്റേന്ന് റെഡി ആയി വന്നാൽ ചിലപ്പോൾ ബസ് കാണില്ല.അല്ലെങ്കിൽ ഡ്രൈവർക്ക് എന്തെങ്കിലും തരത്തിലുള്ള ലീവ് വന്ന് അന്ന് പോകാൻ കഴിയില്ല എന്ന് കരുതുക. അപ്പോ ഒപ്പിട്ട് ശമ്പളം വാങ്ങിക്കാൻ സാധാരണ govt ജീവനക്കാരെ പോലെ ഞങ്ങൾക് കഴിയില്ല. അന്നത്തെ ദിവസം loss of pay, അതായത് ശമ്പളം ഇല്ലാത്ത ഡ്യൂട്ടി ആയി കണക്ക് കൂട്ടും.\nചിലർ ചോദിക്കും “ഒരു വണ്ടിക്ക് ആറ് ജീവനക്കാർ ഇല്ലെ, പിന്നെ എവിടെ ഗതി പിടിക്കും” എന്ന്. ഈ പറയുന്ന പോലെ ശമ്പളം വാങ്ങിയാൽ പിന്നെ എത്ര ജീവനക്കാർ ഉണ്ടായിട്ടും എന്താണ് കാര്യം. ജോലി ചെയ്തവനെ ഉള്ളൂ കൂലി. എല്ലാം പഴഞ്ചൻ ആണ്. ടിക്കറ്റ് മെഷീൻ കേടായാൽ കൊടുക്കുന്ന റാക് ടിക്കറ്റ് കണ്ടിട്ടുണ്ടോ? പൊടിഞ്ഞ് ദ്രവിച്ച് തീരാറായ കുറെ ടിക്കറ്റുകൾ.\nപറഞ്ഞാലും തീരാത്ത ഒരു പാട് കാര്യങ്ങള് ഉണ്ട്. ശമ്പള പരഷ്ക്കരണത്തിന് വേണ്ടി സമരം ചെയ്യനിരുന്നവർ ഇപ്പൊ ശമ്പളം, അതായത് ചെയ്ത ജോലിക്ക് കൂലി കിട്ടാനും സമരം ചെയ്യേണ്ട അവസ്ഥ ആണ്. സർക്കാർ ഒട്ടനവധി സഹായങ്ങൾ ചെയ്യുന്നുണ്ട് എങ്കിലും മാനേജ്മെന്റ് പിടിപ്പുകേട് കൊണ്ട് പിന്നെയും അടച്ചു പൂട്ടുക എന്ന ആശയത്തിലേക്ക് എത്തിക്കൊണ്ടിരിക്കുകയാണ്.\nKsrtc നിലനിന്നു കാണണം എന്ന് ആഗ്രഹിക്കുന്ന ഒരുപാട് പേരുണ്ട്. രാവിലെ ഡ്യൂട്ടിക്ക് പോകുന്ന പ്രൈവറ്റ് ബസ് ജീവനക്കാർ മുതൽ ട്രെയിനിന് കണക്ട് ചെയ്യുന്നത്, ഉൾനാടൻ പ്രദേശങ്ങളിലേക്ക്, രാത്രി എന്നോ പകൽ എന്നോ ഭേദമില്ലാതെ ഞങ്ങൾ ഓടി വരുന്നത് നിങ്ങളിലേക്ക്..നിങ്ങൾക്ക് വേണ്ടി..\nഒരിത്തിരി സമയം കാത്തു നിൽക്കുമ്പോൾ കടന്നു വരുന്ന ഒരു ksrtc ബസ് നമ്മളെ എത്രയോ ആശ്വസിപ്പിക്കുന്നുണ്ട്. ഇതിൽ നിന്ന് പോയാലും ksrtc നിലനിന്നു കാണണം എന്ന് അതിയായ ആഗ്രഹം ഉണ്ട്. എൻ്റെ മോനും ksrtc യിൽ യാത്ര ചെയ്യാൻ ആണ് കൂടുതൽ ഇഷ്ടം. നമുക്ക് ചേർത്ത് പിടിക്കണ്ടെ..തകരാതെ ഇരിക്കാൻ..അടച്ചു പൂട്ടാതെ ഇരിക്കാൻ…\nNB: ജീവനക്കാരെ അധിക്ഷേപിക്കാൻ മാത്രം വരുന്നവർക്ക് മറുപടി ഇല്ല. ആശയ പരമായ സംവാദത്തിന് എപ്പോഴും തയ്യാറാണ്. അവിടെ നിർത്തിയില്ല, ഇവിടെ നിർത്തിയില്ല തുടങ്ങിയ കമന്റുകൾ ഒഴിവാക്കാൻ സൗഹൃദങ്ങൾ ശ്രദ്ധിക്കുമല്ലോ.”


ദുരിതമൊഴിയാതെ കുട്ടനാട്; വെള്ളപ്പൊക്കം രൂക്ഷം, വീടുകള് മുങ്ങി, അഭയം തേടി ജനങ്ങള് - Thaniniram H E A D L I N E S\nആലപ്പുഴ: ശക്തമായ മഴയെ തുടര്‍ന്ന് അപ്പര് കുട്ടനാട്ടില് വെള്ളപ്പൊക്കം രൂക്ഷമായി തുടരുന്നു. താഴ്ന്ന പ്രദേശങ്ങളെല്ലാം വെള്ളത്തിനടിയിലായി. വെള്ളപ്പൊക്ക സാഹചര്യത്തില് ആളുകളോട് ക്യാമ്പുകളിലേക്കോ മറ്റ് സുരക്ഷിത സ്ഥാനങ്ങളിലേക്കോ മാറാന് നിര്‍ദേശിച്ചിട്ടുണ്ട്.\nനെടുമ്പ്രം, നിരണം, മുട്ടാര്, തലവടി, എടത്വാ, വീയപുരം, തകഴി പഞ്ചായത്തുകളിലാണു ജലനിരപ്പ് ക്രമാതീതമായി ഉയരുന്നത്. തലവടി കുതിരച്ചാല് പുതുവല് കോളനിയിലെ നിരവധി കുടുംബങ്ങളെ ക്യാമ്പുകളിലേക്ക് മാറ്റിപ്പാര്‍പ്പിച്ചു. കോളനിയിലെ മിക്കവീടുകളും മുട്ടോളം വെള്ളത്തിലാണ്. അപ്പര്‍കുട്ടനാട്ടില് ആദ്യം വെള്ളത്തില്‍മുങ്ങുന്ന പ്രദേശമാണു കുതിരച്ചാല് കോളനി. തലവടി പഞ്ചായത്തിലെ ഒട്ടുമിക്ക വാര്‍ഡുകളിലും സമാന അവസ്ഥയാണു നിലനില്‍ക്കുന്നത്.\nപുളിങ്കുന്ന്, നെടുമുടി, പൂപ്പള്ളി എന്നിവിടങ്ങളിലേക്കുള്ള സര്‍വീസുകള് കെ.എസ്.ആര്.ടി.സി താല്‍ക്കാലികമായി നിര്‍ത്തിവെച്ചു. എടത്വ-ഹരിപ്പാട്, അമ്പലപ്പുഴ-തിരുവല്ല പാതയിലും കെ.എസ്.ആര്.സി സര്‍വീസില്ല. ആലപ്പുഴ ജില്ലയിലെ പ്രധാനപ്പെട്ട പല റോഡുകളിലും വെള്ളം നിറഞ്ഞിരിക്കുകയാണ്. വാഹനഗതാഗതവും തടസ്സപ്പെട്ടു.\nപമ്പയാര് കരകവിഞ്ഞ് സമീപത്തെ വീടുകളെല്ലാം വെള്ളത്തിലായി. കക്കി ഡാം കൂടി തുറന്നാല് വെള്ളത്തിന്റെ നിരപ്പ് ഉയരുമെന്നാണ് പ്രദേശവാസികളുടെ ആശങ്ക. കക്കി അണക്കെട്ട് രാവിലെ 11 മണിയോടെ തുറക്കുമെന്നാണ് അറിയിച്ചിട്ടുള്ളത്. കൃത്യമായ അവലോകനം നടത്തിയ ശേഷമാണ് കക്കി ഡാം തുറക്കുന്നതെന്നും ആശങ്കവേണ്ടെന്നും ആരോഗ്യ മന്ത്രി വീണാ ജോര്‍ജ് പറഞ്ഞു.\nPrevious Post: ഇടുക്കി ഡാം അടിയന്തരമായി തുറന്ന് ജലനിരപ്പ് ക്രമീകരിക്കണം; ആവശ്യവുമായി ഡീൻ കുര്യാക്കോസ് എംപി\nNext Post: കോളേജുകള് തുറക്കുന്നത് ഒക്‌ടോബര് 25ലേക്ക് മാറ്റി : മുഖ്യമന്ത്രി


മഅദനിക്ക് നീതി ലഭ്യമാക്കണം\nമദനിക്ക് നീതി ഉറപ്പാക്കേണ്ടത് നമ്മുടെ ജനാധിപത്യത്തിന്റേയും, മത നിരപെക്ഷതയുടേയും പരമ പ്രധാന കര്‍ത്തവ്യമാണ്. എല്ലാ ജനങ്ങളുടേയും ധാര്‍മ്മിക ബാധ്യതയുമാണ് അത്. പ്രത്യേകിച്ചും, ശിക്ഷിക്കപ്പെടാതെ ഒന്‍പതു വര്‍ഷത്തോളം ജയില് ശിക്ഷ അനുഭവിച്ച ഒരു വ്യക്തിയെ വീണ്ടും പീഢിപ്പിക്കാനുള്ള സാധ്യതയെക്കുറിച്ച് ഉണര്‍ന്നിരിക്കേണ്ടതുമുണ്ട്. കോടതിയില് നിന്നും അദ്ദേഹത്തിന്\nനീതി തീര്‍ച്ചയായും ലഭിക്കേണ്ടതുണ്ട്\nബാംഗ്ലൂര് സ്‌ഫോടനക്കേസില് കുറ്റാരോപിതനായി ജയിലില് കഴിയുന്ന പി.ഡി.പി നേതാവ് അബ്ദുന്നാസര് മഅ്ദനിയുടെ ജാമ്യാപേക്ഷ കര്‍ണ്ണാടക ഹൈക്കോടതി തള്ളി.\nകഴിഞ്ഞ രണ്ടു വര്‍ഷമായി വിചാരണ തടവുകാരനാണ് മഅ്ദനി. കണ്ണിന്റെ കാഴ്ചയും നഷ്ടപ്പെട്ട കാലിന്റെ ശേഷിയും നഷ്ടപ്പെട്ടതായി ചൂണ്ടിക്കാട്ടിയാണ് മഅ്ദനി ജാമ്യാപേക്ഷ നല്‍കിയത്. എന്നാല് സ്വന്തം നിലയ്ക്ക് ചികിത്സ നടത്തേണ്ടതില്ലെന്ന് ചൂണ്ടിക്കാട്ടിയാണ് കോടതി ജാമ്യം നിഷേധിച്ചത്.\nഅബ്ദുന്നാസര് മദനിയുടെ നിലപാടുകളോട് ഒരു തരത്തിലും യോജിപ്പില്ല. അദ്ദേഹം ഒരു സമൂഹത്തിന്റെ മനസ്സില് അരക്ഷിത ബോധം കുത്തിവെച്ചു അരാജകവാദികള് ആക്കാന് ശ്രമിച്ച വ്യക്തി ആണ്. പക്ഷെ അദ്ദേഹത്തിന്റെ ഇന്നത്തെ അവസ്ഥയില് ജാമ്യം നല്‍കേണ്ടതല്ലേ ?\nവിചാരണ കഴിയുന്നത് വരെ ജയിലില് ഇടാന് നിയമം അനുവദിക്കുന്നു എങ്കിലും കുറ്റം തെളിയിക്കപ്പെടുന്നത് വരെ ഒരു മനുഷ്യനെ ഇങ്ങിനെ ജയിലില് ഇടുന്നത് ശരിയാണോ എന്ന് പരിഷ്കൃത സമൂഹം ചിന്തിക്കേണ്ടതാണ് . പ്രത്യേകിച്ച് അദ്ദേഹത്തിന്റെ ആരോഗ്യസ്ഥിതിയെക്കുറിച്ച് ഊഹാപോഹങ്ങള് പ്രചരിക്കുമ്പോള്. തീവ്രവാദികള്‍ക്ക് തന്നെ മുതലെടുക്കാന് ഈ വിഷയം വിട്ടു കൊടുക്കുന്നതിനു പകരം വിവേകപൂര്‍വ്വം ജാമ്യം നല്‍കുകയോ അല്ലെങ്കില് പെട്ടെന്ന് വിചാരണ പൂര്തിയക്കുകയോ ചെയ്യേണ്ടതല്ലേ?\nപോസ്റ്റ് ചെയ്തത് Safeer Mohammed ല് 1:13 AM\nമഅദനിക്ക് നീതി ലഭ്യമാക്കണംമദനിക്ക് നീതി ഉറപ്പാക്കേ...


വൈകുന്ന നീതി നീതികേടു തന്നെ - Sathyadeepam\n|^| Home -> Letters -> വൈകുന്ന നീതി നീതികേടു തന്നെ\n1992-ല് ഒരു ദുരൂഹ മരണമുണ്ടാകുന്നു (സിസ്റ്റര് അഭയ, കോട്ടയം). അതു കൊലപാതകമായി ആരോപിക്കപ്പെടുന്നു. 16 വര്‍ഷങ്ങള്‍ക്കുശേഷം 2008-ല് മൂന്നു പേരെ പ്രതികളായി അറസ്റ്റ് ചെയ്യുന്നു. വര്‍ഷങ്ങള്‍ക്ക് ശേഷം അതിലൊരാളെ വിചാരണകൂടാതെ തന്നെ പ്രതിസ്ഥാനത്തു നിന്നും ഒഴിവാക്കുന്നു. ഇന്ന്, 2019-ല്, 27 വര്‍ഷങ്ങള്‍ക്കുശേഷം ബാക്കി രണ്ടു പേര് വിചാരണ നേരിടണമെന്ന രണ്ടാമത്തെ കോടതി വിധിയും വരുന്നു. കേസിലെ അവസാന വിധിയല്ല, വിചാരണ നേരിടണമെന്ന വിധിയെ!\nഇരുപത്തിയൊന്നാം നൂറ്റാണ്ടില് ഈ രാജ്യത്തെ നീതി നടത്തിപ്പിനെക്കുറിച്ച് നാം എന്തു ധരിക്കണം? ഒരു പ്രമാദമായ കൊലക്കേസില് വിധി പറയാന് ഇക്കാലത്ത് 27 വര്‍ഷങ്ങള് പോരാ എന്നുണ്ടോ? കൊലയാളിയായി കണ്ടെത്തി വധശിക്ഷ തന്നെ കൊടുത്താല് മരണത്തോടെ അവരുടെ ശിക്ഷ കഴിഞ്ഞില്ലേ? അനേക വര്‍ഷം കൊലപ്പുള്ളികളായി ആരോപിക്കപ്പെട്ട് സമൂഹത്തില് ജീവിക്കേണ്ടി വരുന്നവരുടെ ശിക്ഷ വധശിക്ഷയേക്കാള് കട്ടിയല്ലേ? സമൂഹത്തില് ഇങ്ങനെ വെറുക്കപ്പെട്ടവരായി ജീവിക്കേണ്ടി വരുന്നതിലധികം ഹീനമായ മനുഷ്യാവകാശ ലംഘനം എന്താണുള്ളത്? അന്താരാഷ്ട്ര നിയമങ്ങളുടെ കീഴില് ഈ മനുഷ്യാവകാശ ലംഘനം കാണേണ്ടതല്ലേ? ഇത് ഏതെങ്കിലും രാജ്യത്തെ നീതിന്യായ വ്യവസ്ഥയ്ക്കു ഭൂഷണമാണോ? കൊലക്കുറ്റം ആരോപിക്കപ്പെട്ടവരായി മരിക്കേണ്ടി വരുന്നവരുടെ അവസ്ഥ എത്രയോ ശോചനീയമാണ്. നിര്‍ദോഷികളാണെങ്കില് പോലും ഇങ്ങനെ ജീവിതം തള്ളുന്നതിലും നല്ലത് ശിക്ഷ വാങ്ങി ജീവിതം അവസാനിപ്പിക്കുന്നതല്ലേ? ഒരു കൊലക്കേസുണ്ടായാല് ഒരു നിശ്ചിത കാലാവധിക്കുള്ളില് വിധി പറയണം എന്നൊരു നിയമ വ്യവസ്ഥ ഉണ്ടാക്കി കൂടേ? പരമാവധി അഞ്ചു വര്‍ഷമാകട്ടെ.\n27 വര്‍ഷങ്ങള് നീണ്ടിരിക്കുന്ന ഈ കേസില് കൊല്ലപ്പെട്ടവരോടു ബന്ധപ്പെട്ടവര്‍ക്കും പ്രതികളോട് ബന്ധപ്പെട്ടവര്‍ക്കും പൊതുജനങ്ങള്‍ക്കും നീതിന്യായ വകുപ്പുകാര്‍ക്കും ഉണ്ടായിക്കൊണ്ടി രിക്കുന്ന മാനസിക വ്യഥ എത്ര വലുതാണ്! കുറ്റക്കാരെങ്കില് അവര്‍ക്കു കിട്ടേണ്ട യുക്തമായ ശിക്ഷ ഇങ്ങനെ വൈകിപ്പിക്കുന്നത് മഹാപരാധമല്ലേ?


ഇനി വാട്‌സാപ്പില് ഒന്നിൽ കൂടുതല് പേര്‍ക്ക് ഒരേ സമയത്ത് ഫോര്‍വേഡ് ചെയ്യാൻ പറ്റില്ല ; ഫീച്ചർ വൈകാതെ തന്നെ എല്ലാവരിലേക്കും എത്തും – Dubai Vartha\nഅന്തർദേശീയം • ഇന്ത്യ • ടെക്നോളജി • ദേശീയം • സോഷ്യൽ മീഡിയ വൈറൽ\nഇനി വാട്‌സാപ്പില് ഒന്നിൽ കൂടുതല് പേര്‍ക്ക് ഒരേ സമയത്ത് ഫോര്‍വേഡ് ചെയ്യാൻ പറ്റില്ല ; ഫീച്ചർ വൈകാതെ തന്നെ എല്ലാവരിലേക്കും എത്തും\nവ്യാജ വാര്‍ത്തകള് തടയുന്നതിന്റെ ഭാഗമായി ഫോര്‍വേഡ് സന്ദേശങ്ങള്‍ക്ക് നിയന്ത്രണം ഏര്‍പ്പെടുത്തി വാട്ട്‌സ്ആപ്പ്. ഇത് പ്രകാരം ഒരേ സമയം ഒരാള്‍ക്ക് മാത്രമേ ഇനി മുതല് സന്ദേശം അയക്കാന് കഴിയുകയുള്ളു. അഞ്ച് പേര്‍ക്ക് വരെ ഒരു സന്ദേശം ഫോര്‍വേഡ് ചെയ്യാന് ഉപയോക്താക്കളെ അനുവദിക്കുന്ന നിലവിലുള്ള ഫീച്ചറിലാണ് മാറ്റം വരുത്തിയിരിക്കുന്നത്.\nകൊവിഡ് ജാഗ്രതയുടെ ഭാഗമായി ആളുകള് എല്ലാവരും വീടുകളില് തന്നെയാണ്. ഈ സമയത്ത് ഫോര്‍വേര്‍ഡ് സന്ദേശങ്ങളുടെ എണ്ണം ക്രമാതീതമായി വര്‍ധിച്ചിരുന്നു. ഫോര്‍വേഡ് സന്ദേശങ്ങളുടെ അളവ് കുത്തനെ കൂടിയത് കൊവിഡുമായി ബന്ധപ്പെട്ട വ്യാജ വാര്‍ത്ത പ്രചരിക്കുന്നതിനും കാരണമാകുന്നുണ്ട്. ഇതിനാലാണ് നിയന്ത്രണം കൊണ്ടുവന്നതെന്നാണ് വാട്ട്‌സ് ആപ്പ് വ്യക്തമാക്കുന്നത്.\nഅത് കൂടാതെ കൈമാറിയ സന്ദേശങ്ങള് ഓണ്‍ലൈനായി പരിശോധിക്കാന് ഉപയോക്താക്കളെ അനുവദിക്കുന്നതിനുള്ള ഒരു ഫീച്ചറും വാട്ട്‌സ്ആപ്പ് നല്‍കുന്നുണ്ട്. സേര്‍ച്ച് മെസേജ് ഓണ് ദി വെബ് എന്ന ഫീച്ചറിലൂടെയാണ്, തങ്ങളുടെ പ്ലാറ്റ്‌ഫോമിലെ വ്യാജ വാര്‍ത്തകളും കിംവദന്തികളും പരിഹരിക്കാന് വാട്‌സ് ആപ്പ് പുതിയ ഫീച്ചര് അവതരിപ്പിക്കുന്നത്.\nപ്രവാസി മലയാളികൾക്കായി ഓൺ ലൈൻമെഡിക്കൽ സേവനം ഏർപ്പെടുത്തും\nയുഎഇയിൽ ഇന്ന് 300 പേർക്ക് കൂടി കൊറോണ വൈറസ് സ്ഥിരീകരിച്ചു #BREAKINGNEWS


കൊല്‍ക്കത്തയുടെ ഗോള്‍മുഖത്ത് തീപ്പൊരി പാറിച്ച പോരാട്ടത്തിന് ശേഷം പ്രതിരോധ താരത്തിന്റെ ബൂട്ടില് തട്ടിയുയര്‍ന്ന പന്ത് പോപ്ലാറ്റ്‌നിക്ക് എതിരാളിയുടെ വലയിലേക്ക് കുത്തിയിടുകയായിരുന്നു.\n29 Sep, 2018 at 04:00 PM\nഇന്ത്യന് സൂപ്പര് ലീഗ് അഞ്ചാം സീസണിലെ കന്നിയങ്കത്തില് മലയാളികളുടെ സ്വന്തം കൊമ്പന്‍മാര്‍ക്ക് ഗംഭീര വിജയം. ഗോള്‍രഹിതമായ ആദ്യ പകുതിക്ക് ശേഷം രണ്ടാം പകുതിയില് കൊമ്പുകുലുക്കി ചവിട്ടി മെതിച്ച് എതിരാളികളുടെ കോട്ട തകര്‍ത്ത കേരള ബ്ലാസ്റ്റേഴ്‍സ്, കൊല്‍ക്കത്തയെ ഏകപക്ഷീയമായ രണ്ടു ഗോളുകള് നേടിയാണ് വിജയം പിടിച്ചടക്കിയത്.\n76 ാം മിനിറ്റില് കേരള ബ്ലാസ്റ്റേഴ്സിന്റെ മറ്റേജ് പോപ്ലാറ്റ്‌നിക്കിലൂടെ കേരള ബ്ലാസ്റ്റേഴ്‍സ് മുന്നിലെത്തി. കൊല്‍ക്കത്തയുടെ ഗോള്‍മുഖത്ത് തീപ്പൊരി പാറിച്ച പോരാട്ടത്തിന് ശേഷം പ്രതിരോധ താരത്തിന്റെ ബൂട്ടില് തട്ടിയുയര്‍ന്ന പന്ത് പോപ്ലാറ്റ്‌നിക്ക് എതിരാളിയുടെ വലയിലേക്ക് കുത്തിയിടുകയായിരുന്നു. മദംപൊട്ടിയ കൊമ്പന്‍മാരേല്‍പ്പിച്ച ആഘാതത്തിന്റെ ഞെട്ടലില് നിന്ന് മുക്തരാകും മുമ്പ് 86 ാം മിനിറ്റില് സ്‌റ്റൊവാനോവിച്ചിലൂടെ ബ്ലാസ്റ്റേഴ്‍സ് രണ്ടാം ഗോള് നേടി.\nകളി ആരംഭിച്ച് ആദ്യ മിനിറ്റ് മുതല് അവസരങ്ങള് സൃഷ്ടിക്കുന്നതില് അനായാസ മിടുക്കാണ് ബ്ലാസ്റ്റേഴ്‍സിന്റെ മുന്‍നിരയും മധ്യനിരയും കാഴ്ചവെച്ചത്. എന്നാല് ഈ അവസരങ്ങളൊക്കെ ലക്ഷ്യത്തില് എത്തിക്കുന്നതില് മാത്രം പിഴച്ചു. എന്നാല് ബ്ലാസ്റ്റേഴ്‍സിന്റെ കളിയഴക് ഇത്തവണ നിരാശപ്പെടുത്തില്ലെന്ന് ഉറപ്പുതരുന്നതായിരുന്നു. ആക്രമണത്തിലും പ്രതിരോധത്തിലും ഒരുപോലെ ശ്രദ്ധ കേന്ദ്രീകരിച്ചായിരുന്നു ബ്ലാസ്റ്റേഴ്‍സിന്റെ കേളീതന്ത്രം. ആദ്യ 20 മിനിറ്റില് തന്നെ ഗോളെന്നുറപ്പിച്ച നാലു അവസരങ്ങളാണ് ബ്ലാസ്റ്റേഴ്‍സ് സൃഷ്ടിച്ചത്. 20 ാം മിനിറ്റില് മറ്റേജ് പോപ്ലാറ്റ്‌നിക്കിനെ ഫൌള് ചെയ്തതിന് കൊല്‍ക്കത്തന് താരം നൌസിയര്‍ക്ക് സീസണിലെ ആദ്യ മഞ്ഞ കാര്‍ഡും കിട്ടി. 26 ാം മിനിറ്റിലാണ് കൊല്‍ക്കത്തയുടെ ആദ്യ ഗോള് ശ്രമമുണ്ടായത്. പിന്നീട് കൊല്‍ക്കത്തയും ആക്രമണം അഴിച്ചുവിട്ടു. എന്നാല് ആദ്യ പകുതിയില് ആരുടെയും വല ചലച്ചില്ല.\nരണ്ടാം പകുതിയില് തുടക്കത്തില് തന്നെ സമദിനെ വലിച്ച് പെകുസനെ ബ്ലാസ്റ്റേഴ്‍സ് കളത്തിലിറക്കി. ആദ്യ പകുതിയുടെ തനിയാവര്‍ത്തനം പോലെ മഞ്ഞപ്പട കളത്തില് നിറഞ്ഞു. എന്നാല് മുന്നേറ്റങ്ങളെല്ലാം ലക്ഷ്യത്തില് നിന്ന് അകന്നുതന്നെ നിന്നു. 71 ാം മിനിറ്റില് ഡന്‍ഗെലിനെ പുറത്തേക്ക് വലിച്ച് മലയാളി താരം സി.കെ വിനീതിനെ ബ്ലാസ്റ്റേഴ്‍സ് മൈതനത്ത് എത്തിച്ചു. 76 ാം മിനിറ്റില് മഞ്ഞപ്പടയുടെ ആരാധകര് കാത്തിരുന്ന നിമിഷമെത്തി. കൊല്‍ക്കത്തയുടെ കോപ്പലാശാനെ ഞെട്ടിച്ച് മറ്റേജ് പോപ്ലാറ്റ്‌നിക്കിന്റെ ഗോള്. ഞെട്ടലില് നിന്ന് കൊല്‍ക്കത്ത കരകയറും മുമ്പ് സ്‌റ്റൊവാനോവിച്ചിലൂടെ ബ്ലാസ്റ്റേഴ്‍സിന്റെ വക അടുത്ത പ്രഹരം. സ്‌റ്റൊവാനോവിച്ചിന്റെ ബൂട്ടില് നിന്ന് വെടിയുണ്ട പോലെ പാഞ്ഞ പന്ത് കൊല്‍ക്കത്തയുടെ വലതു നെഞ്ചില് തുളഞ്ഞിറങ്ങി. പിന്നീടങ്ങോട്ട് ആശ്വാസഗോളിന് വേണ്ടി കൊല്‍ക്കത്ത ശ്രമിച്ചെങ്കിലും പന്ത് ബൂട്ടില് കൊരുത്തിട്ട് ബ്ലാസ്റ്റേഴ്‍സ് ബുദ്ധിപൂര്‍വം ഫൈനല് വിസിന് വേണ്ടി കാതോര്‍ത്തു. ഒടുവില് ഉദ്ഘാടന മത്സരത്തില് തന്നെ ജയം നേടി ബ്ലാസ്റ്റേഴ്‍സ് വിജയാഹ്ലാദം മുഴക്കി.\nKerala BlastersISL 2018


നൽകിയ വാക്സിനിൽ 23 ശതമാനവും സംസ്ഥാനങ്ങൾ പാഴാക്കി; ഉപയോഗശൂന്യമാക്കാതെ കേരളം – newspeople\nനൽകിയ വാക്സിനിൽ 23 ശതമാനവും സംസ്ഥാനങ്ങൾ പാഴാക്കി; ഉപയോഗശൂന്യമാക്കാതെ കേരളം\nBy news people\t On Apr 20, 2021\nന്യൂഡൽഹി: സംസ്ഥാനങ്ങൾക്കു നൽകിയ കോവിഡ് വാക്സിനിൽ 23 ശതമാനവും ഉപയോഗശൂന്യമായതായി വിവരാവകാശ രേഖ. ഏപ്രിൽ 11 വരെയുള്ള കണക്കാണിത്. തമിഴ്നാട്ടിലാണ് ഏറ്റവും കൂടുതൽ വാക്സിൻ ഉപയോഗശൂന്യമായത്. വാക്സിൻ ഒട്ടും ഉപയോഗശൂന്യമാകാതെ ഉപയോഗിച്ച സംസ്ഥാനം കേരളമാണ്.\nവാക്സിന്റെ ഒരു വയലിൽ 10 ഡോസ് ആണുള്ളത്. തുറന്നു കഴിഞ്ഞാൽ നാല് മണിക്കൂറിനുള്ളിൽ 10 ഡോസും ഉപയോഗിക്കണം. ബാക്കിവന്നാൽ അത് ഉപയോഗശൂന്യമാകും. ഇത്തരത്തിൽ വിവിധ സംസ്ഥാനങ്ങളിലായ ഉപയോഗശൂന്യമായത് 23 ശതമാനം വാക്സിനാണെന്നാണ് കണക്ക് വ്യക്തമാക്കുന്നത്. ഏപ്രിൽ 11 വരെ വിതരണം ചെയ്ത 10.34 കോടി ഡോസ് വാക്സിനുകളിൽ 44.78 ലക്ഷം ഡോസുകൾ ഉപയോഗശൂന്യമായി..\nതമിഴ്നാട് ഉപയോഗശൂന്യമാക്കിയത് 12.10 ശതമാനമാണ്. ഹരിയാന (9.74%), പഞ്ചാബ് (8.12%), മണിപ്പുർ (7.8%), തെലങ്കാന (7.55%) എന്നീ സംസ്ഥാനങ്ങളാണ് വാക്സിൻ ഉപയോഗശൂന്യമാക്കിയതിൽ മുന്നിലുള്ള മറ്റു സംസ്ഥാനങ്ങൾ. ഏറ്റവും കാര്യക്ഷമമായി ഉപയോഗിച്ച സംസ്ഥാനങ്ങളിൽ മുന്നിലുള്ള മറ്റു സംസ്ഥാനങ്ങൾ പശ്ചിമ ബംഗാൾ, ഹിമാചൽ പ്രദേശ്, മിസോറം, ഗോവ, ദാമൻ ദ്യൂ, ആൻഡമാൻ-നിക്കോബാർ, ലക്ഷദ്വീപ് എന്നിവയാണ്.\nnews people 9463 posts0comments\nഇക്കുറിയും ചെറുപൂരങ്ങൾ ചടങ്ങ് മാത്രമായി നടത്താൻ തീരുമാനം;ആന ചമയം ഇല്ല\nകേരളത്തില് ശക്തമായ മഴയ്ക്ക് സാധ്യത:വയനാട് ഉൾപ്പെടെ 4ജില്ലകളിൽ യെല്ലോ അലർട്ട്\nതന്റെ സുഹൃത്തിനോട് പ്രണയാഭ്യർത്ഥന നടത്തി, ഭാര്യ…\nകാട്ടുപന്നികളെ വെടിവച്ചു കൊല്ലാന്…


Emalayalee.com - സംശയരോഗം; ഭാര്യയെ മകളുടെ മുന്നില് വച്ച് കഴുത്തറുത്തു കൊന്ന യുവാവ് പിടിയില്\nപീരുമേട് : ഭാര്യയെ മകളുടെ മുന്നില് വച്ച് കഴുത്തറുത്തു കൊന്ന യുവാവ് പിടിയില്. രാജലക്ഷ്മ ി(30)യെ കഴുത്തറുത്തു കൊന്ന സംഭവത്തിിലഇറ ഭര്‍ത്താവ് ചന്ദ്രവനം പ്രിയദര്‍ശിനി കോളനിയിലെ രാജ(36) അറസ്റ്റിലായത്. ഇന്നലെ പുലര്‍ച്ചെ നാട്ടുകാരുടെ സഹായത്തോടെ രാജയെ പൊലീസ് പിടികൂടുകയായിരുന്നു.\n10 വര്‍ഷം മുന്‍പ് ഭര്‍ത്താവിനെയും മകളെയും ഉപേക്ഷിച്ചു രാജലക്ഷ്മി രാജയ്‌ക്കൊപ്പം വരികയായിരുന്നു. ഇവര്‍ക്ക് ആറു വയസ്സുള്ള പെണ്‍കുട്ടിയുണ്ട്. ഈ കുട്ടിയാണ് സംഭവസമയത്ത് വീട്ടിലുണ്ടായിരുന്നത്.\nബുധനാഴ്ച രാത്രി പത്ത് മണിയോടെയാണ് കൊലപാതകം. സംഭവത്തെ പറ്റി പൊലീസ് പറയുന്നതിങ്ങനെ. ദിവസങ്ങളായി രാജനും രാജലക്ഷ്മിയും തമ്മില് കലഹത്തിലായിരുന്നു. രാജലക്ഷ്മിയുടെ മേല് സംശയം ഉണ്ടായിരുന്ന രാജന് തര്‍ക്കത്തിനിടെ വാക്കത്തി ഉപയോഗിച്ച് കഴുത്തറുത്തു. വീട്ടില് വച്ചു തന്നെ രാജലക്ഷ്മി മരിച്ചു.\nഇരുവരും തമ്മില് കലഹം നടക്കുന്നതായി രാജന്റെ അമ്മ അയല് വീടുകളില് അറിയിച്ചു എങ്കിലും കലഹം നിത്യ സംഭവം ആയതിനാല് ആരും കാര്യമാക്കിയില്ല. അമ്മ തിരികെ എത്തിയപ്പോള് കൊല നടന്നിരുന്നു. ബഹളം കേട്ട് എത്തിയ നാട്ടുകാര് പൊലീസില് വിവരം അറിയിച്ചു. സംഭവ ശേഷം ഓടി ഒളിച്ച രാജനെ സമീപത്തെ തേയില തോട്ടത്തില് നിന്ന് പൊലീസ് അറസ്റ്റു ചെയ്തു. രാജലക്ഷ്മിയുടെ മൃതദേഹം പോസ്റ്റ്‌മോര്‍ട്ടത്തിനും കോവിഡ് പരിശോധനയ്ക്കും ശേഷം ബന്ധുക്കള്‍ക്ക് വിട്ടു നല്‍കും.


കെപിഎസി ലളിതയ്ക്ക് കരൾ നൽകാൻ സന്നദ്ധനായി കലാഭവൻ സോബി.! - OMF Media Live\nCelebrities Celebrity News കെപിഎസി ലളിതയ്ക്ക് കരൾ നൽകാൻ സന്നദ്ധനായി കലാഭവൻ സോബി.!\nനടിയും കേരള സംഗീത-നാടക അക്കാദമി ചെയര് പേഴ്സണുമായ കെ പി എ സി ലളിതയ്‌ക്ക് കരൾ നൽകാൻ തയ്യാറാണെന്ന് കലാഭവൻ സോബി. കൊച്ചിയിലെ സ്വകാര്യ ആശുപത്രിയിൽ കഴിയുകയാണ് കെ പി എ സി ലളിത. കരൾ ദാതാവിനെ തേടി കെ പി എ സി ലളിതയുടെ മകൾ ശ്രീക്കുട്ടി സമൂഹമാധ്യമങ്ങളിൽ പോസ്റ്റ് ചെയ്തിരുന്നു. ഈ സാഹചര്യത്തിലാണ് കലാഭവൻ സോബി കരൾ പകുത്തുനൽകാൻ സന്നദ്ധനായി മുന്നോട്ട് വന്നത്.\nഇക്കാര്യം ഉടനെ കെ പി എ സി ലളിതയുടെ കുടുംബത്തെ അറിയിക്കുമെന്ന് കലാഭവൻ സോബി സമയം മലയാളത്തിനോട് പറഞ്ഞു. കെ പി എ സി ലളിതയ്ക്ക് കരൾ ആവശ്യമുണ്ട് എന്ന വിവരം കഴിഞ്ഞ ദിവസമാണ് താൻ അറിഞ്ഞത്. തുടർന്ന് പലരുമായും കൂടിയാലോടിച്ച ശേഷമാണ് ഇക്കാര്യം തീരുമാനിച്ചത്. ലളിതച്ചേച്ചി വളരെ നല്ല ഒരു ആർട്ടിസ്റ്റാണ്. അവർ ഒരുപാട് നാളായി ഡോണറെ അന്വേഷിക്കുന്നുണ്ട്. ഈ സാഹചര്യത്തിലാണ് ഇങ്ങനെ ഒരു തീരുമാനം എടുത്തത്.\nതന്റേത് ബി പോസിറ്റീവ് രക്തഗ്രൂപ്പാണ്. താൻ ഇത് വരെ മദ്യപിക്കുകയോ ലഹരി പദാർഥങ്ങൾ ഉപയോഗിക്കുകയോ ചെയ്തിട്ടില്ല. തനിക്ക് 54 വയസ് പ്രായമുണ്ട്. ലളിത ചേച്ചിയുടെ മകൾ പറഞ്ഞിരിക്കുന്നത് ഡോണർ 20 വയസിനും 50 വയസിനും ഇടയിൽ പ്രായമുള്ള ആളാകണം എന്നാണ്. എന്നാൽ ഇക്കാര്യം താൻ ഡോക്ടർമാരുമായി സംസാരിച്ചിട്ടുണ്ട്. കരൾ പകുത്ത് നൽകുന്നതിന് ഈ പ്രായം ഒരു തടസമല്ല എന്നാണ് അറിയാൻ കഴിഞ്ഞത് എന്നും കലാഭവൻ സോബി പറഞ്ഞു.\nഇക്കാര്യം കെ പി എ സി ലളിതയുടെ കുടുംബത്തെ നേരിട്ട് അറിയിക്കാൻ പറ്റിയിട്ടില്ല. ഉടനെ തന്നെ ഇക്കാര്യം അവരെ അറിയിക്കും. ലളിത ചേച്ചി ചികിത്സയിൽ കഴിയുന്ന കൊച്ചിയിലെ സ്വകാര്യ ആശുപത്രിയിൽ ഇക്കാര്യം അറിയിച്ചിട്ടുണ്ട്. കരൾ മാറ്റ ശസ്ത്രക്രിയയുടെ നടപടിക്രമങ്ങളെക്കുറിച്ച് ബോധവാനാണ് എന്നും കലാഭവൻ സോബി പറഞ്ഞു.\nഡോക്ടർമാരുമായി ഇതേക്കുറിച്ച് സംസാരിച്ചിട്ടുണ്ട്. കൊച്ചിയിലെ സ്വകാര്യ ആശുപത്രിയില് ചികിത്സയില് കഴിയുകയാണ് കെ പി എ സി ലളിത. കെ പി എ സി ലളിതയുടെ ചികിത്സാ ചെലവ് സർക്കാർ ഏറ്റെടുക്കുന്നുവെന്ന വാർത്തകൾ വലിയ വിവാദമായിരുന്നു.\nPrevious article‘കണ്ടു കണ്ടു കൊതി കൊണ്ടു നിന്ന കുയിലേ…’ കണ്മണികുട്ടിയും മുക്തയും, ക്യൂട്ട് വിഡിയോ വൈറൽ\nNext articleരാവിലെ സൈക്കിൾളിൽ മോഹൻലാൽ നഗരത്തിലൂടെ ചുറ്റികറങ്ങിയ വീഡിയോ വൈറൽ; വീഡിയോ കാണാം


മെസ്സഞ്ചറിലും വാട്ട്സാപ്പിലും മഷിയുണങ്ങാതെ പുതുവത്സരാശംസകൾ കാണുമ്പൊൾ ഞാൻ കാശ്മീരിലെ ജനതയെ കുറിച്ച് ആലോചിക്കുകയായിരുന്നു - Boolokam\nHome Boolokam മെസ്സഞ്ചറിലും വാട്ട്സാപ്പിലും മഷിയുണങ്ങാതെ പുതുവത്സരാശംസകൾ കാണുമ്പൊൾ ഞാൻ കാശ്മീരിലെ ജനതയെ കുറിച്ച് ആലോചിക്കുകയായിരുന്നു\nഅപ്പോഴൊക്കെയും ഞാൻ കാശ്മീരിലെ ജനതയെ കുറിച്ച് ആലോചിക്കുകയായിരുന്നു, നമ്മുടെ ജനാധിപത്യം അവരുടെ ഇന്റർനെറ്റ് വിച്ഛേദിച്ചിട്ടു5മാസം ആവുകയാണ്. നിങ്ങൾക്ക് ഇന്റർനെറ്റ് നിഷേധിക്കുക എന്നുപറഞ്ഞാൽ നിങ്ങളെ ജീവിതത്തിൽ നിന്നു പുറത്താക്കുക എന്നാണ്. സമൂഹവുമായുള്ള നിങ്ങളുടെ എല്ലാ ചരടുകളും പൊട്ടിച്ചുകളഞ്ഞു നിങ്ങളെ അദൃശ്യമായി ബന്ദിയാക്കുക എന്നാണ്. നിങ്ങൾ പോലുമറിയാതെ നിങ്ങളെ ഒറ്റപ്പെടുത്തുക എന്നാണ്.\nദക്ഷിണ കശ്മീരിലെ ഷാഹിദ് വാനിയെ വായിക്കുകയായിരുന്നു. ഒരു സ്വകാര്യ സോഫ്റ്റ്വെയർ കമ്പനിയിലെ ശ്രീനഗർ ബ്രാഞ്ചിൽ ജോലി ചെയ്യുകയായിരുന്നു അവർ. അവസാനമായി ഇന്റർനെറ്റ് ആക്സസ് ചെയ്തത് ആഗസ്ത് നാലാം തീയതി ആണ്. ഇന്റർനെറ്റ് ഇല്ലെങ്കിൽ എല്ലാം സോഫ്ട്‍വെയർ കമ്പനികളും നിന്നനില്പിൽ നിശ്ചലമാകും. ഓഗസ്ററ് മാസത്തെ ശമ്പളം തരാനുള്ള കരുണ കമ്പനി കാണിച്ചു. ഒരു മാസം കൂടി കഴിഞ്ഞപ്പോൾ ശ്രീനഗറിലെ എല്ലാ പ്രവർത്തനങ്ങളും അവസാനിപ്പിക്കുകയാണെന്നു അവർ ഇമെയിൽ വഴി ജീവനക്കാരെ അറിയിച്ചു.\nആ ഇമെയിൽ ഞാനിതുവരെ കണ്ടിട്ടില്ല, വാനി പറയുന്നു. ദില്ലിയിലെ ബന്ധുവിനു പാസ്സ്‌വേർഡ് നൽകി ഇൻബോക്സ് തുറപ്പിച്ചാണ് എന്നെ പിരിച്ചുവിട്ടുകൊണ്ടുള്ള ഇമെയിൽ ഞാൻ വായിച്ചു കേട്ടത്.\nഇതുവരെയുള്ള കണക്കുപ്രകാരം 18000 കോടിയുടെ നഷ്ടമാണ് കശ്‌മീരിനും അവിടുത്തെ ജനതയ്ക്കും നിരോധനങ്ങൾ സമ്മാനിച്ചത്, ആയിരക്കണക്കിനു ജനങ്ങൾക്കാണ് അന്നംതരുന്ന തൊഴിൽ നഷ്ടമായത്. 2019 നെ വരവേറ്റതുപോലെയൊരു പ്രഭാതത്തെയല്ല തീർച്ചയായും അവർ 2020 ൽ വരവേൽക്കുന്നത്. ജീവിതം പൊടുന്നനെ മാറിമറിഞ്ഞുപോയ ഒരു കൂട്ടം മനുഷ്യരാണ് അവർ.\nഎസ്എംഎസ് സേവനങ്ങൾ കാശ്മീരിൽ പുനഃസ്ഥാപിച്ചെന്ന വാർത്തയാണ് ഈ പുതുവത്സരത്തിലെ ഏറ്റവും ആഹ്ലാദഭരിതമായ ആദ്യത്തെ വാർത്ത. അവരും നമ്മളെ പോലെ പുതുവർഷം ആഘോഷിക്കേണ്ടുന്ന, ആശംസിക്കേണ്ടുന്ന, പങ്കുവയ്ക്കപ്പെടേണ്ടുന്ന ജനതയാണ്.\nഅവർ ഇപ്പോൾ എസ്എംഎസ് വഴി പുതുവത്സരങ്ങൾ ആശംസിക്കുകയാവും, പരസ്പരം കെട്ടിപ്പിടിക്കുകയാവും\nPrevious articleകുഞ്ഞു ചെമ്പക് വരാണസിയിലെ സമരവേദിയിലാണ്, അവളുടെ ശരീര ഭാരം നന്നേ കുറഞ്ഞിരിക്കുന്നു\nNext articleന്യൂ ഇയർ ആഘോഷത്തിന്റ ചരിത്രം


ഈസോപ്പുകഥകള് കുട്ടികള്‍ക്ക് - ദീപനാളം\nഅവധിക്കാലം പണ്ടൊക്കെ വായനയുടെ പൂക്കാലമായിരുന്നു. പക്ഷേ, ഇന്നിപ്പോള് അങ്ങനെയാണെന്നു കരുതാനാകില്ല. കാരണം, വളരെക്കുറച്ചു കൊല്ലങ്ങള്‍ക്കിടയില് ലോകം ഏറെ മാറിപ്പോയിട്ടുണ്ട്. ടെലിവിഷന്, അതില് മിന്നിമായുന്ന ഇഷ്ടാനുസരണ ചാനലുകള്, കാര്‍ട്ടൂണ് സിനിമകള്, ഹാരിപോട്ടര്, അനുദിനം വര്‍ദ്ധിച്ചുവരുന്ന പഠനഭാരം, വേലികളെപ്പോലെ പൊളിച്ചോ നൂണ്ടോ കടക്കാനാവാത്ത മതിലുകളുടെ അതിപ്രസരം, 'ഇട്ടാവട്ടം' വീടുകളും മുറ്റമില്ലാവീടുകളും ആകാശംമുട്ടുന്ന വീടുകളും കൂട്ടില്ലാത്ത, കളിയില്ലാത്ത ചുറ്റുവട്ടം... അങ്ങനെയങ്ങനെ കുട്ടികളെ ഏതെങ്കിലും വിധത്തില് സഹായിക്കാനോ അഴിച്ചുവിടാനോ ഒന്നും പറ്റാത്ത അവസ്ഥ. വായനയിലേക്കെന്നല്ല, ഒന്നിലേക്കും അവരെ വഴിനടത്താനാവില്ല. അവരെ മാത്രമല്ല, ആരെയും. വല്ലാത്തൊരു ജീവിതകാലം. പക്ഷേ, മാതാപിതാക്കള് ചില പുസ്തകങ്ങള് വായിച്ചിരിക്കുന്നതും അത് കുട്ടികള്‍ക്കു പരിചയപ്പെടുത്തിക്കൊടുക്കുന്നതും നല്ലതാണ്. അത്തരത്തിെലാരു പുസ്തകമാണ് ഈസോപ്പുകഥകള്.\nലോകത്ത് ഏറ്റവും കൂടുതല് പ്രചാരമുള്ള കഥകളില് മുന്‍പന്തിയിലാണ് ഈസോപ്പുകഥകള്. ഈസോപ്പുകഥകള്‍ക്കു തുല്യമായ കഥകള് പല ലോകഭാഷകളിലും കാണാമെങ്കിലും ഇവയ്ക്ക് സ്വീകാര്യതയ്ക്കു കുറവില്ല. ഒട്ടുമിക്ക ഭാഷകളിലേക്കും വിവര്‍ത്തനം ചെയ്തിട്ടുള്ള ഇവ പ്രായദേശകാലഭേദമില്ലാതെ എല്ലാവരും ഒരേപോലെ ആസ്വദിക്കു ന്നവയാണ്. മലയാളത്തിലേക്കും ഈസോപ്പു കഥകള് പല കാലഘട്ടങ്ങളില് പലര് വിവര്‍ത്തനം ചെയ്തിട്ടുണ്ട്. വിശ്വസാഹിത്യത്തിലെ കഥാപാരമ്പര്യത്തിന്റെ അതിപുരാതനമായ ശേഖരങ്ങളായ ഈ കഥകള് ബിസി 620 നും 560 നും മധ്യേ ജീവിച്ചിരുന്നതായി കരുതപ്പെടുന്ന ഈസോപ്പ് എഴുതിയതാണ്.\nഈസോപ്പിന്റെ കഥകളൊന്നും കഥാകൃത്ത് ലിഖിതരൂപത്തിലാക്കാന് സാധ്യതയില്ലെന്നും വാമൊഴിയായി പ്രചരിച്ച ഈ കഥകള്‍ക്ക് പില്‍ക്കാലത്ത് പുസ്തകരൂപം നല്കിയതാതാണെന്നുമാണ് പണ്ഡിതരുടെ അഭിപ്രായം. ഇക്കാര്യത്തിലെല്ലാം വിരുദ്ധാഭിപ്രായങ്ങളുണ്ടെങ്കിലും കഥകളുടെ മൂല്യത്തെ സംബന്ധിച്ചു തര്‍ക്കമില്ല.\nകൊച്ചുകൊച്ചു കഥകളിലൂടെ സാരോപദേശത്തിന്റെ വലിയ ലോകം കാട്ടിത്തരുന്നതാണ് ഈ കഥകള്. മൃഗങ്ങളും പക്ഷികളും മനുഷ്യരും മറ്റു ചരാചരങ്ങളും നിറഞ്ഞ ഈ രസകരമായ കഥകളിലൂടെ നന്മയും തിന്മയും ശരിയും തെറ്റും ധര്‍മവും അധര്‍മവും എന്താണെന്ന് ലളിതമായി അവതരിപ്പിക്കുന്നു.


ഒരു തിരഞ്ഞെടുപ്പില് തോറ്റാല് കരഞ്ഞിരിക്കുന്നവരല്ല ഞങ്ങള്; തിരുത്തി മുന്നോട്ട് വരും- കോടിയേരി | loksabha election result in kerala-kodiyeri balakrishnan reply\nMay 25, 2019, 11:44 AM IST\nഇപ്പോഴത്തെ തിരിച്ചടിയുടെ ഗൗരവം മനസ്സിലാക്കി ഓരോ മേഖലയിലും തിരുത്തല് വരുത്തും\nബിജെപിയെ തടഞ്ഞുനിര്‍ത്തിയതില് അഭിമാനിക്കുന്നു\nപ്രചാരണത്തിന്റെ നേട്ടം ഉണ്ടായത് യുഡിഎഫിനാണ്\nതിരുവനന്തപുരം: ഒരു തിരഞ്ഞെടുപ്പില് തോറ്റാല് കരഞ്ഞിരിക്കുന്നവരും ജയിച്ചാല് അമിതമായി ആഹ്ലാദിക്കുന്നവരുമല്ല ഇടതുപക്ഷമെന്ന് സിപിഎം സംസ്ഥാന സെക്രട്ടറി കോടിയേരി ബാലകൃഷ്ണന്. ഓരോ തിരഞ്ഞെടുപ്പിലേയും ജയ-പരാജയ കാര്യ കാരണങ്ങള് വിലയിരുത്തിക്കൊണ്ട് മുന്നോട് പോകുകയാണ് ഇടതുപക്ഷത്തിന്റെ ശൈലിയെന്നും അദ്ദേഹം പറഞ്ഞു.\nഇപ്പോഴത്തെ തിരിച്ചടിയുടെ ഗൗരവം മനസ്സിലാക്കി ഓരോ മേഖലയിലും തിരുത്തല് വരുത്തും. വസ്തുനിഷ്ടമായി തന്നെ പരിശോധനകള് നടത്തും. ബൂത്ത് തലത്തില് തന്നെ പരിശോധനകള് നടത്താനാണ് പാര്‍ട്ടിയുടെ തീരുമാനമെന്നും കോടിയേരി പറഞ്ഞു.\nഎസ്എഫ്‌ഐ വിദ്യാര്‍ത്ഥി ക്യാമ്പില് സംസാരിക്കുകയായിരുന്നു അദ്ദേഹം\nനരേന്ദ്ര മോദിയെ പുറത്താക്കാന് കോണ്‍ഗ്രസിന് കൂടുതല് സീറ്റുകള് ലഭിക്കണമെന്ന യുഡിഎഫ് പ്രചാരണം കേരളത്തിലെ ജനങ്ങളെ സ്വാധീനിച്ചു. ഇതാണ് യുഡിഎഫിന് അനുകൂലമായ തരംഗം സൃഷ്ടിക്കാന് സാധിച്ചത്. അതേ സമയം ആര്‍എസ്എസിന് കടന്നുവരാന് സാധിക്കാത്ത ഒരു സംസ്ഥാനമായി കേരളം മാറിയതില് ഇടതുപക്ഷം അഭിമാനിക്കുന്നു.\nഇടതുപക്ഷം ഇവിടെ നടത്തിയ പ്രവര്‍ത്തനത്തിന്റെ ഭാഗമാണ് ബിജെപിക്കും ആര്‍എസ്എസിനും ഇങ്ങോട്ടേക്ക് കടന്ന് വരാന് സാധിക്കാത്തത്. തിരുവനന്തപുരം, പത്തനംതിട്ട, തൃശൂര് എന്നീ മണ്ഡലങ്ങളില് ജയിക്കുമെന്ന് ബിജെപിക്ക് ഉറപ്പായിരുന്നു. എന്നാല് അത് തടഞ്ഞ് നിര്‍ത്തിയതില് കേരളത്തിലെ ഇടതുപക്ഷത്തിന് അഭിമാനിക്കാവുന്ന നേട്ടമാണ്. ഇടതുപക്ഷം ബിജെപിക്കെതിരെ നടത്തിയ പ്രചാരണത്തിന്റെ നേട്ടം ഉണ്ടായത് യുഡിഎഫിനാണ്.\nഇടതുപക്ഷത്തിന്റെ പരാജയത്തില് കയ്യടിക്കുന്നവരും ആര്‍ത്ത് വിളിക്കുന്നവരും പടക്കം പൊട്ടിക്കുന്നവരുമുണ്ട്. മുന്‍കാലങ്ങളിലും ഇടതുപക്ഷം ഇത്തരം പരാജയങ്ങള് നേരിട്ടുണ്ടെന്ന് ഇവര് ഓര്‍ക്കണം. ഈ പരാജയം താത്ക്കാലികമാണ്. 1977-ല് അടിയന്തരാവസ്ഥക്ക് ശേഷം നടന്ന ലോക്‌സഭാ തിരഞ്ഞെടുപ്പില് രാജ്യംമുഴുവന് ഇന്ധിരാഗാന്ധിക്ക് എതിരെ വിധി എഴുതിയപ്പോള് കേരളത്തില് കോണ്‍ഗ്രസ് മുന്നണി 20 സീറ്റിലും ജയിച്ചു. ഇടതുപക്ഷത്തിന് ഇനി ഭാവിയില്ലെന്ന് അന്നും പറഞ്ഞിരുന്നു. 1977-ല് തോറ്റ ഇടതുപക്ഷം 80- അധികാരം തിരിച്ച് പിടിച്ചെന്നും കോടിയേരി പറഞ്ഞു.\nContent Highlights: loksabha election result in kerala-kodiyeri balakrishnan reply\nThiruvananthapuram: CPM state secretary Kodiyeri Balakrishnan said that the LDF get ..


10 Romantic Things To Do in Alleppey On Your Honeymoon - Malayalam Nativeplanet\n»ഹണിമൂണിന് ആ‌ലപ്പുഴയിൽ പോകുന്നവരുടെ ശ്രദ്ധയ്ക്ക്\nPublished: Tuesday, February 21, 2017, 13:27 [IST]\nപ്രണയയാത്രയ്ക്കായി ഒരുങ്ങാം.. .\nവിദേശികള്‍ക്കിഷ്ടം ഈ സ്ഥലങ്ങള്\nഅല്പം റൊമാന്റിക്കല്ലേ എങ്കില് പോകാം നഹാനിലേക്ക്\nഹണിമൂൺ ആഘോഷിക്കാ‌ൻ പ‌റ്റിയ സ്ഥലങ്ങളേക്കുറിച്ച് ചിന്തിക്കുമ്പോൾ ബീച്ചുകളും ഹിൽസ്റ്റേഷനുകളുമൊക്കെയാണ് മനസിൽ വരി‌ക. എ‌ന്നാൽ അവയിൽ നിന്നൊക്കെ മാറി ചിന്തിക്കുന്നവർക്ക് കായലുകൾ നിറഞ്ഞ ആലപ്പുഴ തന്നെ ആയിരിക്കും മികച്ച സ്ഥലം. ഇന്ത്യയിൽ തന്നെ ഹണിമൂൺ ആഘോഷിക്കാൻ പറ്റിയ പത്ത് സ്ഥലങ്ങളിൽ ഒന്നായിട്ടാണ് ആല‌പ്പുഴയെ കണക്കാക്കുന്നത്.\nകായ‌ൽപരപ്പിലൂടെയുള്ള ഹൗസ്ബോട്ട് യാത്രയും കാൻഡിൽ ലൈറ്റ് ഡിന്നറും സുന്ദരമായ കായൽക്കാ‌ഴ്ചകളുമൊക്കെ ആല‌പ്പു‌ഴയിലെ ഹണിമൂൺ ആഘോഷം നിങ്ങൾക്ക് കൂടുതൽ ഊർജ്ജം നൽകും.\nഹണിമൂൺ ആഘോഷിക്കാൻ ആലപ്പുഴയിൽ പോകുന്നവർ അറിഞ്ഞിരിക്കേണ്ട ചില കാര്യങ്ങൾ മനസിലാക്കാം.\n01. കായൽ ഭംഗി ആസ്വദിക്കാം\nവേമ്പനാടിന്റെ ജലാശയ സൗന്ദര്യം ആസ്വദിക്കാന് ഹൗസ്ബോട്ടില് രണ്ട് ദിവസം ചിലവിടുക എന്നതില് കവിഞ്ഞ് വേറെരും ഓപ്ഷനുമില്ല. കായല് പരപ്പിലൂടെ യാത്ര ചെയ്യുമ്പോള് കൊച്ചിയേത് കൊല്ലമേതെന്ന് ആരും ഓര്‍ക്കാറില്ല. ഏല്ലവര്‍ക്കും ഒരേ വികാരം മാത്രം. സുന്ദരം! എല്ലാവരും ഉരുവിടുന്ന ഒരേ വാക്ക്. ചിലര് മൗനിയായി ക്യാമറ കയ്യിലേന്തും. പിന്നെ ഉന്നം പിടിച്ച് ഷൂട്ട് ചെയ്യും. പക്ഷെ എല്ലാവരും കായ‌ല് പരപ്പിന്റെ മനോഹര ചിത്രം മനസില് സൂക്ഷിക്കും. അത് വാക്കുകളിലൂടെ കൈമാറും.\n02. പാതിരമണൽ യാത്ര\nലോകത്തി‌ലെ വിവിധ സ്ഥലങ്ങളില് നിന്നുള്ള ദേശാടനക്കിളികള് എത്തിച്ചേ‌രാറുള്ള സുന്ദരമായ ഒരു ദ്വീ‌പാണ് പാതിരമണല്. വേമ്പനാട്ട് കായലിന്റെ നടുവിലായി സ്ഥിതി ചെയ്യുന്ന ഈ കാ‌യല് ആലപ്പുഴ ജില്ലയിലെ മുഹമ്മ പഞ്ചായത്തിലാണ് സ്ഥിതി ചെയ്യുന്നത്. ആലപ്പുഴയില് നിന്ന് മോട്ടോര് ബോട്ടുകളിലോ സ്പീ‌ഡ് ബോട്ടുകളിലോ യാത്ര ചെയ്ത് ഈ ദ്വീപില് എത്തിച്ചേരാം. സാധരണ മോട്ടോര് ബോട്ടുകളില് ഒന്നര മണിക്കൂര് യാത്ര ദൂരമുണ്ട് ഇവിടെ എത്തിച്ചേരാന്. സ്പീഡ് ബോട്ടുകളില് ആണെങ്കില് വെറും അരമണിക്കൂര് കൊണ്ട് എത്തിച്ചേരാന് കഴിയും. ആലപ്പുഴയില് നിന്ന് 16 കിലോമീറ്റര് ആണ് ഇവിടേയ്ക്കുള്ള ദൂരം.\nPhoto Courtesy: Patty Ho\n03. ആ‌ഹ്ലാദിക്കാൻ മാരാരി ബീച്ച്\nആലപ്പുഴയിലെ കായൽ കാഴ്ചകൾ തേടി വരുന്നവർക്ക് കടൽത്തീരത്ത് പോയി ഒന്ന് വിശ്രമിക്കണമെന്ന് ആഗ്രഹം തോന്നിയാൽ നേരെ മാരാരി ബീച്ചിലേക്ക് പോകാം. ആലപ്പുഴ നഗരത്തിൽ നിന്ന് അ‌ധികം അകലെയല്ല, അത്ര പ്രശസ്തമല്ലാത്ത മാരാരി ബീച്ച്. മാരാരിക്കുളം എന്ന സ്ഥല പേര് ചുരുക്കിയാണ് മാരാരിയാക്കിയത്. അലപ്പുഴയുടെ വടക്ക് ഭാഗത്തായി സ്ഥിതി ചെയ്യുന്ന ഈ ബീച്ച് കൊച്ചിയിൽ നിന്ന് വെറും 60 കിലോമീറ്റർ അകലെയായാണ് സ്ഥിതി ചെയ്യുന്നത്.\nPhoto Courtesy: Andy Kaye\n04. അസ്തമയം കാണാൻ ആല‌പ്പുഴ ബീച്ച്\nആലപ്പുഴ ബീച്ച് ആലപ്പുഴ നഗരത്തിന് സമീത്താണ് ഇവിടുത്തെ കടല്‍ത്തീരം. 137 വര്‍ഷം പഴക്കമുള്ള കടല്‍പ്പാലമാണ് ഈ ബീച്ചിലെ പ്രധാന ആകര്‍ഷണം. ബീച്ചിലെ പഴക്കമേറിയ ലൈറ്റ് ഹൗസും പ്രധാനപ്പെട്ടൊരു കാഴ്ചയാണ്.\n05. കുട്ടനാടിന്റെ ഗ്രാമ ഭംഗി\nആലപ്പുഴയിലെ പ്രധാനപ്പെട്ട സ്ഥലങ്ങളിലൊന്നാണ് കുട്ടനാണ്. നെല്‍കൃഷിയ്ക്ക് പേരുകേട്ട സ്ഥലമാണിത്. സമുദ്രനിരപ്പില് നിന്നും ഏറെ താണുനില്‍ക്കുന്ന പ്രദേശങ്ങളിലൊന്നാണിത്.\n06. ആർ ബ്ലോക്ക് കായൽ\nവെമ്പനാട് കായലിന്റെ ഭാഗമായ ഒരു കായല്‍പരപ്പാണ് ആര് ബ്ലോക്ക് കായല്. കെ‌ട്ടുവ‌ള്ള‌ങ്ങളിലൂടെ ആര് ബ്ലോക്ക് കായലിലൂടെ യാത്ര ചെയ്യുന്നവര്‍ക്ക് കായലിന്റെ നീലിമയില് പ്രതിബിംബം ചാര്‍ത്തില് കരയില് നിന്ന് ചാഞ്ഞ് നില്‍ക്കുന്ന കേര നിരകളുടെ സൗന്ദര്യം ആസ്വദിക്കാം. നിരവധി പക്ഷികളുടെ വിഹാര കേന്ദ്രം കൂടിയായ ഈ കായല്‍ക്കരയില് നിരവ‌ധി നെല്‍പ്പാടങ്ങളും കാണാം.\n07. തണ്ണീർ മുക്കം ബണ്ട്\nതണ്ണീര്‍മുക്കം ബണ്ട് ഇന്ത്യയിലെ ത‌ന്നെ മണ്ണുകൊണ്ട് നിര്‍മ്മിച്ച ഏറ്റവും വലിയ തടയണയായാണ് തണ്ണീര്‍മുക്കം ബണ്ടിനെ കണക്കാക്കുന്നത്. കടലില് നിന്ന് ഉപ്പുവെള്ളം കൃഷിയിടങ്ങളിലേക്ക് കയറാതിരിക്കാന് വേമ്പനാട് കായലിന് കുറുകെയാണ് ഈ ബണ്ട് നിര്‍മ്മി‌ച്ചിരിക്കുന്നത്. വേമ്പനാ‌ട് കായലിനെ രണ്ട് ഭാഗങ്ങളായി വിഭജിക്കുന്ന ഈ ബണ്ട് കോട്ടയം, ആലപ്പു‌ഴ ജില്ലകളെ തമ്മില് ബന്ധിപ്പി‌ച്ച് നിര്‍ത്തു‌ന്നുണ്ട്. തണ്ണീര്‍മുക്കം മുതല്, വെച്ചൂര് വരെയാ‌ണ് ഈ ബണ്ട് നീളുന്നത്.\n08. പാണ്ഡ‌വന് പാറ\nആലപ്പുഴയില് നിന്ന് ഏകദേശം അന്‍പത് കിലോമീറ്റര് അകലെയായാണ് പാണ്ഡവന്‍പാറ സ്ഥിതി ചെയ്യുന്നത്. മഹാഭാരതവുമായി ബന്ധപ്പെട്ട ഐതീഹ്യമുറങ്ങുന്ന സ്ഥലമാണ് പാണ്ഡവന്‍പാറ. വനവാസക്കാലത്ത് പഞ്ചപാണ്ഡവന്മാര് ഈ പാറയിലും ഗുഹയിലുമായി ജീവിച്ചിരുന്നുവെന്നാണ് വിശ്വാസം. പാറക്കിടയിലായി സ്ഥിതിചെയ്യുന്ന ഗുഹയില് പുരാതനകാലത്തുള്ള ചിത്രങ്ങളും മറ്റും കാണാം.\nPhoto Courtesy: Gramam at ml.wikipedia\n09. ആരാധനാലയങ്ങൾ സന്ദർശിക്കാം\nആല‌പ്പുഴയിൽ ഹണിമൂൺ ആഘോഷിക്കാൻ പോകുന്നവർക്ക് സന്ദർശിക്കാൻ നിരവധി ക്ഷേത്രങ്ങളു‌ണ്ട്. അമ്പല‌പ്പുഴ ശ്രീകൃഷ്ണ ക്ഷേത്രം, മണ്ണാറശാല നാഗ ക്ഷേത്രം, ചെ‌ട്ടിക്കുളങ്ങര ഭഗവി ക്ഷേത്രം തുടങ്ങിയ ക്ഷേത്ര‌ങ്ങളും നിരവധി ക്രിസ്ത്യൻ പള്ളികളും ആല‌പ്പുഴയിൽ സന്ദർശിക്കാം\nRead more about: alappuzha ഹണിമൂൺ honeymoon


അനന്ത്നാഗില് കൊല്ലപ്പെട്ടവരില് പുല്‍വാമ ഭീകരാക്രമത്തില് ഉള്‍പ്പെട്ടയാളും - BIGNEWSLIVE | Latest Malayalam News\nഅനന്ത്നാഗില് കൊല്ലപ്പെട്ടവരില് പുല്‍വാമ ഭീകരാക്രമത്തില് ഉള്‍പ്പെട്ടയാളും\nഇവരില് ഒരാള് പുല്‍വാമ ഭീകരാക്രമണത്തിന് ഭീകരര്‍ക്ക് വാഹനം എത്തിച്ച സജാദ് മഖ്ബൂല് ഭട് ആണെന്ന് തിരിച്ചറിഞ്ഞു.\nഅനന്ത്നാഗ്: ജമ്മുകാശ്മീരിലെ അനന്ത്‌നാഗില് ഇന്നലെ കൊല്ലപ്പെട്ടവരില് പുല്‍വാമ ഭീകരാക്രമണത്തിലെ പങ്കാളിയും. ഇന്നലെ അനന്ത്നാഗില് സൈനികരും ഭീകരരും തമ്മിലുണ്ടായ ഏറ്റുമുട്ടലില് ഒരു സുരക്ഷ ഉദ്യോഗസ്ഥനും രണ്ട് ഭീകരരും കൊല്ലപ്പെട്ടിരുന്നു. ഇവരില് ഒരാള് പുല്‍വാമ ഭീകരാക്രമണത്തിന് ഭീകരര്‍ക്ക് വാഹനം എത്തിച്ച സജാദ് മഖ്ബൂല് ഭട് ആണെന്ന് തിരിച്ചറിഞ്ഞു.\nഫെബ്രുവരി 14-ന് സിആര്‍പിഎഫ് വാഹനവ്യൂഹത്തിലേക്ക് സ്‌ഫോടകവസ്തുക്കള് നിറച്ച കാറോടിച്ച് കയറ്റി നടത്തിയ ചാവേറാക്രമണത്തില് സജ്ജാദ് ഭട്ടിനും പങ്കുണ്ടായിരുന്നു. ഇയാളുടെ പേരിലുള്ള മാരുതി കാറാണ് ചാവേറാക്രമണത്തിന് ഉപയോഗിച്ചതെന്ന് എന്‍ഐഎ കണ്ടെത്തിയിരുന്നു.\nപുല്‍വാമ ആക്രമണത്തിന് ശേഷം ഒളിവില്‍പോയിരുന്ന ഇയാളുടെ ചിത്രങ്ങള് ഫെബ്രുവരി അവസാനത്തോടെ സാമൂഹികമാധ്യമങ്ങളില് പ്രചരിച്ചിരുന്നു. തുടര്‍ന്നാണ് സജ്ജാദ് ഭട്ടിനായുള്ള തിരച്ചില് സുരക്ഷാസേന ഊര്‍ജ്ജിതമാക്കിയത്.\nഅതേസമയം, പുല്‍വാമയിലെ ആരിഹല് ഗ്രാമത്തില് സൈനിക വാഹനത്തിന് നേരെ ഉണ്ടായ ആക്രമണത്തില് പരിക്കേറ്റ് ചികിത്സയിലായിരുന്ന രണ്ട് സൈനികര് ഇന്നലെ മരിച്ചു. ഇവര് ഉദംപൂരിലെ സൈനിക ആശുപത്രിയില് ചികിത്സയിലായിരുന്നു. ആക്രമണത്തില്9സൈനികര്‍ക്കും രണ്ട് ഗ്രാമീണര്‍ക്കും പരിക്കേറ്റിരുന്നു. കഴിഞ്ഞ5ദിവസത്തിനിടെ ഭീകരരുമായി നടന്ന ഏറ്റുമുട്ടലില് 10 സൈനികരാണ് കാശ്മീരില് കൊല്ലപ്പെട്ടത്.\nഅതേസമയം, ഈ മാസം 30 കേന്ദ്ര ആഭ്യന്തര മന്ത്രി അമിത് ഷാ ജമ്മു കാശ്മീരില് സന്ദര്‍ശനം നടത്തുന്നുണ്ട്.\nപുല്‍വാമയില് വീണ്ടും ഭീകരാക്രമണ മുന്നറിയിപ്പ്; കാശ്മീരില് സുരക്ഷ ശക്തമാക്കി\nപുല്‍വാമയില് സുരക്ഷാ സേനയും ഭീകരരും തമ്മില് ഏറ്റുമുട്ടല്; നാല് ഭീകരര് കൊല്ലപ്പെട്ടു\nബിഹാറില് മസ്തിഷ്‌ക ജ്വരം ബാധിച്ച് മരിച്ച കുട്ടികളുടെ എണ്ണം 109 ആയി


ബിസിനസിൽ അപ്പപ്പോൾ തന്നെ തീരുമാനമെടുക്കണമെന്ന് ആന്റണി പെരുമ്പാവൂർ\n'ഒടിടിക്ക് വിറ്റില്ലായിരുന്നെങ്കിൽ ഞാൻ തകർന്ന് പോയേനെ'; ബിസിനസിൽ അപ്പപ്പോൾ തന്നെ തീരുമാനമെടുക്കണമെന്ന് ആന്റണി പെരുമ്പാവൂർ\nPublished on : 20 Feb, 2021 , 6:04 am\nദൃശ്യം2തീയറ്ററിൽ റിലീസ് ചെയ്യാതെ ഒടിടിക്ക് വിറ്റതിൽ സങ്കടപ്പെടുന്നില്ലെന്ന് നിർമ്മാതാവ് ആന്റണി പെരുമ്പാവൂർ. തീയറ്ററിൽ ആളുകൾ കയറുന്ന കാലം വരെ സിനിമ വെച്ചുകൊണ്ടിരിക്കുന്നതു പ്രായോഗികമല്ലെന്ന് അദ്ദേഹം മലയാള മനോരമയോട് പറഞ്ഞു. കാരണം 70 കോടി മുടക്കിയ മരക്കാർ റിലീസ് ആകാതെ ഇരിക്കുകയാണ്. അതിന്റെ ഭാരം താങ്ങാനാകുന്നില്ലെങ്കിൽ ഒരു നിർമ്മാതാവ് എന്ന നിലയിൽ തകർന്നു പോകുമെന്നും അദ്ദേഹം പറഞ്ഞു. ദൃശ്യം2ആമസോൺ പ്രൈമിൽ ഹിറ്റായതിനു പുറമെ സിനിമ തീയറ്ററിൽ റിലീസ് ചെയ്യാത്തതിനെതിരെ വലിയ വിമർശനങ്ങൾ ഉയർന്നിരുന്നു.\nതിയറ്ററിൽ റിലീസ് ചെയ്യാതെ ഒടിടിക്കു വിറ്റതിൽ സങ്കടപ്പെടുന്നില്ല. തിയറ്ററിൽ ആളുകൾ എത്തുന്ന കാലം വരെ സിനിമ വച്ചുകൊണ്ടിരിക്കുക എന്നതു പ്രായോഗികമല്ല. കാരണം, 70 കോടി ഇതിനകം മുടക്കിയ മുടക്കിയ മരയ്ക്കാർ എന്ന സിനിമ റിലീസ് ചെയ്യാനാകാതെ ഇരിക്കുകയാണ്. അതിന്റെ ഭാരം താങ്ങിയില്ലെങ്കിൽ ഞാൻ ഇല്ലാതാകും. തിയറ്ററിൽ കൂടുതൽ പണം കിട്ടുമായിരിക്കാം. എന്നാൽ ബിസിനസിൽ വരാനിരിക്കുന്ന കാലത്തെ കണക്കുകളെക്കാൾ പ്രധാനം അപ്പപ്പോൾ എടുക്കുന്ന തീരുമാനമാണെന്നു ഞാൻ കരുതുന്നു.\nസിനിമ തീയ്യറ്ററിൽ റിലീസ് ചെയ്താലും 42 ദിവസത്തിനു ശേഷം സിനിമ ഒടിടിയിൽ കാണിക്കുമായിരുന്നു. അങ്ങനെയാണ്. പകുതി കാണികളെ മാത്രമേ തീയറ്ററിൽ പ്രവേശിപ്പിക്കുകയുള്ളൂ. അതുകൊണ്ടു തന്നെ 42 ദിവസം പ്രദര്ശിപ്പിച്ചാലും 21 ദിവസത്തെ കളക്ഷൻ പ്രതീക്ഷിക്കാനാവൂ. ഇതിൽ പതിനഞ്ചു ദിവസമേ ഹൗസ് ഫുൾ ഉണ്ടാകൂ എന്നാണ് കണക്ക്. ഇതുകൊണ്ടു മുതലാകില്ല എന്ന് ഉറപ്പായതോടെയാണ് നിര്മാതാകകൾ സിനിമ ഒടിടിക്കു വിറ്റത്.\nഅതെ സമയം ദൃശ്യം2തെലുങ്കിൽ നിർമ്മിക്കുവാൻ കരാർ ഒപ്പുവെച്ചു. ആശീർവാദ് സിനിമാസിന്റെ ആദ്യ തെലുങ്ക് ചിത്രം കൂടിയായിരിക്കുമിത്. വെങ്കിടേഷാണ് സിനിമയിലെ നായകൻ. തെക്കൻ ഇന്ത്യയിൽ ഏറ്റവും വലിയ തുകയ്ക്ക് ഒടിടിക്കു വിട്ട സിനിമയാണ് ദൃശ്യം2എന്നാണ് വ്യവസായ രംഗത്തുള്ളവർ പറയുന്നത്. ഒടിടി റിലീസിലൂടെ പതിനേഴു കോടി രൂപ ലാഭമുണ്ടാക്കിയെന്നാണ് സൂചന.


ഷംന കാസിമിനെ ഭീഷണിപ്പെടുത്തി പണം തട്ടാൻ ശ്രമിച്ച സംഭവത്തിൽ അന്വേഷണം തുടരുന്നു | actress shamna kasim black mail case investigation continues\nപ്രതികളിലൊരാൾക്ക് സിനിമാ മേഖലയുമായി ബന്ധം? ഷംനയെ ഭീഷണിപ്പെടുത്തിയ സംഘത്തിന് പിന്നാലെ പൊലീസ്\nഅടുത്ത ദിവസം ഹൈദരാബാദിൽ നിന്ന് തിരിച്ചെത്തിയാൽ ഷംനയുടെ മൊഴി രേഖപ്പെടുത്തും. ഇതോടൊപ്പം ബ്ലാക്മെയിലിങ്ങിനിരയായ മറ്റ് മൂന്ന് യുവതികളുടെ പരാതിയിലും അന്വേഷണം തുടരുകയാണ്.\nKochi, First Published Jun 26, 2020, 6:07 AM IST\nകൊച്ചി: നടി ഷംന കാസിമിനെ ഭീഷണിപ്പെടുത്തി പണം തട്ടാൻ ശ്രമിച്ച സംഭവത്തിൽ അന്വേഷണം തുടരുന്നു. ഡിസിപി ജി പൂങ്കുഴലിയുടെ നേതൃത്വത്തിൽ അഞ്ച് സംഘമായി തിരിഞ്ഞാണ് അന്വേഷണം. കേസിൽ നിലവിൽ നാല് പേരാണ് അറസ്റ്റിലായിട്ടുള്ളത്. കൂടുതൽ പേർ ഇനിയും പിടിയിലാകാൻ ഉണ്ടെന്നും പൊലീസ് വ്യക്തമാക്കിയിരുന്നു.\nഅടുത്ത ദിവസം ഹൈദരാബാദിൽ നിന്ന് തിരിച്ചെത്തിയാൽ ഷംനയുടെ മൊഴി രേഖപ്പെടുത്തും. ഇതോടൊപ്പം ബ്ലാക്മെയിലിങ്ങിനിരയായ മറ്റ് മൂന്ന് യുവതികളുടെ പരാതിയിലും അന്വേഷണം തുടരുകയാണ്. സ്വർണക്കടത്ത് സംഘങ്ങളെ കേന്ദ്രീകരിച്ചാണ് അന്വേഷണം. പ്രതികളിലൊരാൾക്ക് സിനിമാ മേഖലയുമായി അടുത്ത ബന്ധമുണ്ടെന്നും സൂചനയുണ്ട്.\nഷംന കാസിമില് നിന്ന് പ്രതികള് 10 ലക്ഷം രൂപ തട്ടിയെടുക്കാന് ലക്ഷ്യമിട്ടതായാണ് വിവരം. ദുബായിലെ ബിസിനസ് അത്യാവശത്തിന് പണം ആവശ്യപ്പെടാന് ആയിരുന്നു പദ്ധതി. പ്രതി ഷംനയെ വിളിച്ചത് അന്‍വര് എന്ന പേരിലായിരുന്നു. പൊലീസ് അറസ്റ്റ് ചെയ്ത റഫീഖ് ആണ് അന്‍വര് ആയി അഭിനയിച്ചത്. മാന്യത നടിച്ചാണ് തട്ടിപ്പുകാര് ഇടപെട്ടതെന്നും കുടുംബം വഴി വന്ന വിവാഹാലോചന ആയതിനാല് ആദ്യം സംശയിച്ചില്ലെന്നും ഷംന പറയുന്നു. എന്നാല് പെട്ടെന്ന് പണം ആവശ്യപ്പെട്ടപ്പോള് സംശയം തോന്നി. ദുബായില് സ്വര്‍ണ്ണക്കടയുണ്ടെന്ന് പ്രതികള് പറഞ്ഞു. വീഡിയോ കോള് വിളിക്കാൻ ഷംന ആവശ്യപ്പെട്ടതോടെ പ്രതി ഫോൺ സ്വിച്ച് ഓഫ് ആക്കി. പിന്നീടാണ് ഭീഷണി തുടങ്ങിയതെന്നാണ് നടി പറയുന്നത്.\nLast Updated Jun 26, 2020, 6:12 AM IST\nblack mail case investigation\nshamna kasim black mail\nഷംന കാസിമിനെ ഭീഷണിപ്പെടുത്തി\nഅവശനായി വൃദ്ധൻ വീട്ടുതിണ്ണയില്; ബന്ധുക്കൾ തിരിഞ്ഞുനോക്കിയില്ല, വാർത്തക്ക് പിന്നാലെ പൊലീസെത്തി ആശുപത്രിലാക്കി


ഹൗഡി മോദി പരിപാടി അലങ്കോലപ്പെടുത്താന് ശ്രമം; അമേരിക്കയിലെ മുസ്ലീം പള്ളികള് കേന്ദ്രീകരിച്ച് പാക് അനുകൂല സംഘടനയുടെ പ്രവര്‍ത്തനം :: Janmabhumi Daily\nSaturday 21 September 2019 10:56 am IST\nന്യൂദല്‍ഹി:അമേരിക്കയില് വച്ച് നടക്കുന്ന ഭാരതത്തിന്റെ അഭിമാന പരിപാടിയായ ഹൗഡിമോദി അലങ്കോലപ്പെടുത്തന് പാക് അനുകൂല സംഘടനയുടെ പ്രവര്‍ത്തനം. ഹൂസ്റ്റണിലെ ഇസ്ലാം പള്ളികള് കേന്ദ്രീകരിച്ചാണ് ഇന്ത്യ വിരുദ്ധ പ്രവര്‍ത്തനങ്ങള് നടക്കുന്നത്.\nഇന്റര്‍നാഷണല് ഹുമാനിറ്റേറിയന് ഫൗണ്ടേഷനാണ് ഹൗഡി മോദിയ്‌ക്കെതിരെ പാക് അനുഭാവികളെ കൂട്ടി പ്രതിഷേധം നടത്താനൊരുങ്ങുന്നത്. പരിപാടി നടക്കുന്ന സ്ഥലത്തേയ്ക്ക് പള്ളികളില് നിന്ന് ആളുകളെ എത്തിച്ച് പ്രശ്‌നം സൃഷ്ടിക്കാനാണ് പദ്ധതി. ഇതിലേക്കായി നോട്ടീസ് അച്ചടിച്ച് പ്രചരണം ആരംഭിച്ചു കഴിഞ്ഞു. എന്നാല് പള്ളികള് കേന്ദ്രീകരിച്ചുള്ള ഇത്തരം മോശം പ്രവര്‍ത്തനങ്ങള് അന്വേഷണ ഏജന്‍സികള് നിരീക്ഷിക്കുന്നതായി അമേരിക്കന് മാധ്യമങ്ങള് റിപ്പോര്‍ട്ട് ചെയ്തു.\nആദ്യമായാണ് ഒരു അമേരിക്കന് പ്രസിഡന്റ് അമേരിക്കയില് ഒരു വിദേശ നേതാവിന്റെ പൊതു ചടങ്ങില് പങ്കെടുക്കുന്നത്. ഞായറാഴ്ച ഹൂസ്റ്റണിലെ എന്‍ആര്‍ജി സ്റ്റേഡിയത്തില് നടക്കുന്ന പരിപാടിയിൽ നരേന്ദ്ര മോദിയും അമേരിക്കന് പ്രസിഡന്റ് ഡൊണാള്‍ഡ് ട്രം‌പും ഒരുമിച്ച് പങ്കെടുക്കും.\nസിപിഐ അഭിഭാഷക സംഘടനയുടെ പാക് അനുകൂല പ്രകടനം; വനിതാ കൗണ്‍സിലര്‍മാരെ കയ്യേറ്റം ചെയ്തു\nമനോരമയുടെ മോദി വിരുദ്ധത; ഹൗഡി മോദി ട്രംപിന്റെ തെരഞ്ഞെടുപ്പ് പ്രചാരണമാണെന്ന് വരുത്തി തീര്‍ക്കാന് ശ്രമം; ഉചിതമായ മറുപടി നല്‍കി ടി.പി. ശ്രീനിവാസന്\n'ഇന്ന് നമ്മള് ജമ്മു കശ്മീര് തിരിച്ചു പിടിച്ചു, നാളെ ബലൂചിസ്ഥാന് തിരിച്ചുപിടിക്കും, അതിനുശേഷം പാക് അധിനിവേശ കശ്മിരും'; പാക് സുരക്ഷാ മേഖകളില് മോദി അനുകൂല പോസ്റ്ററുകള്, ഒരാള് അറസ്റ്റില്


അഞ്ചു വര്‍ഷത്തെ ബിജെപി ഭരണം അവസാനിക്കേണ്ടതുണ്ട്; ബിജെപി രാജ്യത്ത് വെറുപ്പും വിദ്വേഷവും പരത്തുകയാണെന്ന് പ്രകാശ് രാജ് - BIGNEWSLIVE | Latest Malayalam News\nഅഞ്ചു വര്‍ഷത്തെ ബിജെപി ഭരണം അവസാനിക്കേണ്ടതുണ്ട്; ബിജെപി രാജ്യത്ത് വെറുപ്പും വിദ്വേഷവും പരത്തുകയാണെന്ന് പ്രകാശ് രാജ്\nഇത്തവണത്തോടെ ബിജെപി ഭരണം അവസാനിക്കുമെന്ന് അദ്ദേഹം കൂട്ടിച്ചേര്‍ത്തു.\nന്യൂഡല്‍ഹി: പ്രധാനമന്ത്രിക്കെതിരെ ആഞ്ഞടിച്ച് പ്രശസ്ത സിനിമ താരവും ബംഗളൂരു സെന്‍ട്രല് മണ്ഡലത്തിലെ സ്വതന്ത്ര സ്ഥാനാര്‍ത്ഥിയുമായ പ്രകാശ് രാജ്. ഇത്തവണത്തോടെ ബിജെപി ഭരണം അവസാനിക്കുമെന്ന് അദ്ദേഹം കൂട്ടിച്ചേര്‍ത്തു.\nഅതേസമയം, രാജ്യത്തിന്റെ മാറ്റത്തിന് വേണ്ടി പ്രവര്‍ത്തിക്കുന്ന ആം ആദ്മി പാര്‍ട്ടിക്ക് വേണ്ടി പ്രചരണം നടത്തുമെന്ന് അദ്ദേഹം പറഞ്ഞു. താന് ആം ആദ്മി പാര്‍ട്ടിയില് നിന്നല്ല. എന്നാല് പ്രവൃത്തിയിലും ആശയത്തിലും ആം ആദ്മികള്‍ക്ക് വേണ്ടി എന്തെങ്കിലും ചെയ്യുന്നതിനാലാണ് ആം ആദ്മിക്ക് വേണ്ടി പ്രചരണത്തില് പങ്കെടുക്കാനുള്ള തീരുമാനം എന്ന് പ്രകാശ് രാജ് പറഞ്ഞു.\nസ്ഥാനര്‍ത്ഥിയായി മത്സരിച്ച ബംഗളൂരു സെന്‍ട്രലില് തെരഞ്ഞെടുപ്പ് കഴിഞ്ഞെങ്കിലും ലോക്സഭാ തെരഞ്ഞെടുപ്പ് പ്രചാരണ രംഗത്ത് സജീവമായി തുടരാന് തന്നെയാണ് പ്രകാശ് രാജിന്റെ തീരുമാനം. ബേഗുസരായിയില് ജെഎന്‍യു യൂണിയന് മുന് അധ്യക്ഷന് കനയ്യ കുമാറിന് വേണ്ടി വോട്ടു പിടിച്ച പ്രകാശ് രാജ് ഇനിയുള്ള ദിവസങ്ങളില് ഡല്‍ഹിയിലെ ആം ആദ്മി പാര്‍ട്ടിയുടെ താര പ്രചാരകനാണ് തീരുമാനിച്ചിരിക്കുന്നത്.\n'ഹിന്ദുക്കളും അക്രമാസക്തരാകും'; യെച്ചൂരിയുടെ പരാമര്‍ശത്തിന് എതിരെ ബാബാ രാംദേവ് പോലീസില് പരാതി നല്‍കി\nവൈറസിലെ വമ്പന് താരനിരയ്ക്ക് പിന്നിലെ കാരണം ഇതാണ്; തുറന്നുപറഞ്ഞ് ആഷിക്ക് അബു\nപാലാ ഉപതെരഞ്ഞെടുപ്പ്; ഷോണിനെ ഇറക്കാനൊരുങ്ങി പിസി ജോര്‍ജ്, ബിജെപി സമ്മതിച്ചു, നിഷയ്ക്ക് നറുക്കിടാന് പിജെ ജോസഫ് സമ്മതിക്കുമോ.?


മുനമ്പം മനുഷ്യക്കടത്ത്: വിദേശ രാജ്യങ്ങൾക്ക് കത്തയച്ചിട്ടും ഫലമുണ്ടായില്ലെന്ന് കേന്ദ്ര സർക്കാർ\nMunambam, First Published 21, Jun 2019, 10:02 AM IST\nജനുവരി 12 നാണ് 243 പേരുമായി ദേവ മാതാ2എന്ന ബോട്ട് മുനമ്പത്ത് നിന്നും യാത്ര പുറപ്പെട്ടത്. ഇതിൽ 80 ഓളം പേർ കുട്ടികളാണെന്നാണ് വിവരം\nദില്ലി: മുനമ്പം മനുഷ്യക്കടത്തുമായി ബന്ധപ്പെട്ട്, യാത്രക്കാരെയും ബോട്ടും കണ്ടെത്താൻ കേന്ദ്ര സർക്കാർ വിദേശ രാജ്യങ്ങളുടെ സഹായം തേടിയെങ്കിലും ഇതുവരെ യാതൊരു മറുപടിയും ലഭിച്ചില്ല. ബോട്ടിനെ കുറിച്ച് എന്തെങ്കിലും വിവരം ലഭിച്ചിട്ടുണ്ടെങ്കിൽ അറിയിക്കണം എന്നാവശ്യപ്പെട്ട് പസഫിക് സമുദ്രങ്ങളിലെ രാജ്യങ്ങൾക്കാണ് കേന്ദ്ര വിദേശകാര്യ മന്ത്രാലയം കത്തയച്ചത്.\nജനുവരി 12 നാണ് 243 പേരുമായി ദേവ മാതാ2എന്ന ബോട്ട് മുനമ്പത്ത് നിന്നും യാത്ര പുറപ്പെട്ടത്. ഇതിൽ 80 ഓളം പേർ കുട്ടികളാണെന്നാണ് വിവരം. മുനമ്പത്ത് നിന്ന് പോയ ബോട്ട് പസഫിക് സമുദ്രത്തിലൂടെ കടന്നുപോകുന്നതായി സ്ഥിരീകരിച്ചിരുന്നു. എന്നാൽ കഴിഞ്ഞ അഞ്ച് മാസത്തിലേറെയായി ഈ ബോട്ടിനെ കുറിച്ച് യാതൊരു വിവരവും ഇന്ത്യൻ ഏജൻസികൾക്ക് കണ്ടെത്താൻ സാധിച്ചില്ല.\nകേരള പൊലീസ് സ്പെഷൽ ബ്രാഞ്ച്, തമിഴ്‌നാട് പൊലീസ് ക്യു ബ്രാഞ്ച്, രഹസ്യാന്വേഷണ വിഭാഗം, മിലിട്ടറി ഇന്റലിജൻസ് തുടങ്ങിയ ഏജൻസികളെല്ലാം അന്വേഷിച്ചിരുന്നു. ഓസ്ട്രേലിയ, ന്യൂസിലാന്റ്, ഇന്തോനേഷ്യ, മലേഷ്യ, അൾജീരിയ തുടങ്ങിയ രാജ്യങ്ങളിൽ ഇവർ എത്തിയിട്ടുണ്ടാകാമെന്ന് സംശയം ഉയർന്നിരുന്നു. ഇത് സ്ഥിരീകരിക്കാൻ സാധിച്ചില്ല.\nപസഫിക് സമുദ്രത്തിലെ നിരവധി രാജ്യങ്ങൾക്ക് ബോട്ടിനെ കുറിച്ച് എന്തെങ്കിലും വിവരമുണ്ടോയെന്ന് അന്വേഷിച്ച് കത്തയച്ചെങ്കിലും, ഒരിടത്ത് നിന്നും വ്യക്തമായ മറുപടി ലഭിച്ചിട്ടില്ലെന്ന് വിദേശകാര്യ വക്താവ് രവീഷ് കുമാർ പറഞ്ഞു. കാണാതായവരുടെ കുടുംബങ്ങൾ വിദേശകാര്യ മന്ത്രാലയത്തിന് സംയുക്ത പ്രസ്താവന അയച്ചിരുന്നുവെന്നും രവീഷ് കുമാർ കൂട്ടിച്ചേർത്തു.\nLast Updated 21, Jun 2019, 10:05 AM IST\nMunmbam human trafficking case\nDeva Matha 2\nvessel with 243 persons on board\n'ദില്ലിക്ക് പൂര്‍ണ സംസ്ഥാന പദവി നല്‍കണം'; കെജ്രിവാളിന് പിന്തുണയുമായി നിതീഷ് കുമാര്\nഒക്ടോബർ 31-ന് ജമ്മു കശ്മീർ ഔദ്യോഗികമായി കേന്ദ്രഭരണ പ്രദേശമാകും, ഇനി സംസ്ഥാന പദവിയില്ല\nകള്ളപ്പണം വെളുപ്പിക്കല് കേസില് ഡി കെ ശിവകുമാറിന് ജാമ്യം; രാജ്യം വിട്ടുപോകരുതെന്ന് വ്യവസ്ഥ\nഇറാഖിനെ വെട്ടി സൗദി അറോബ്യ വീണ്ടും ഒന്നാം സ്ഥാനത്ത്; രാജ്യത്തേക്കുളള എണ്ണ ഇറക്കുമതി ഇടിയുന്നു\nപഴങ്ങളും ധാന്യങ്ങളും ഉപയോഗിച്ച് വീര്യം കുറഞ്ഞ മദ്യമുണ്ടാക്കാന് അനുമതി\nപെരിയ കേസ് സിബിഐ കൈമാറിയില്ല: ഡിജിപിക്കെതിരെ ഹൈക്കോടതി


ഡീസല് വില വര്‍ധനവ്: കെ.എസ്.ആര്.ടി.സിക്ക് അധിക ബാധ്യത\nFriday 18th January 2013 11:00am\nചിക്കാഗോ: മുബൈ ഭീകരാക്രമണകേസിന്റെ ബുദ്ധികേന്ദ്രമായി പ്രവര്‍ത്തിച്ച ലഷ്‌കറെ ത്വയ്ബ ഏജന്റ് തഹാവൂര് റാണക്കു 14 വര്‍ഷം തടവ്. പ്രവാചകന്റെ കാര്‍ട്ടൂണ് പ്രസിദ്ധീകരിച്ചതിനും ഡെന്‍മാര്‍ക്കിലെ പത്രസ്ഥാപനത്തില് സ്‌ഫോടനം ആസൂത്രണം ചെയ്ത കേസിലുമാണ് യു.എസ് കോടതി ശിക്ഷ വിധിച്ചത്.\n52-കാരനായ റാണ പാക് വംശജനും കനേഡിയന് പൗരനുമാണ്. 2011-ല് തന്നെ റാണ കുറ്റക്കാരനാണെന്ന് ചിക്കാഗോ ഫെഡറല് ജൂറി കണ്ടെത്തിയിരുന്നു. അതേസമയം മുംബൈ ഭീകരാക്രമണ കേസില് പങ്കുണ്ടെന്ന ആരോപണത്തില് കോടതി ഇദ്ദേഹത്തെ വെറുതേ വിട്ടിരുന്നെങ്കിലും ഫെഡറല് ബ്യൂറോ ഓഫ് ഇന്‍വസ്്റ്റിഗേഷന് കുറ്റക്കാരനാണെന്ന് കണ്ടെത്തിയിരുന്നു.\nആറ് അമേരിക്കക്കാര് ഉള്‍പ്പെടെ 166 പേരുടെ മരണത്തിനിടയാക്കിയ മുംബൈ ഭീകരാക്രമണവുമായി ബന്ധപ്പെട്ട കേസിലാണു റാണ പിടിയിലായത്. ഈ കേസില് കുറ്റക്കാരനെന്ന് കണ്ടെത്തിയ ഡേവിഡ് ഹെഡ്‌ലിയുടെ കൂട്ടാളിയാണ് ഇയാള്.\nലഷ്‌കറെ ത്വയ്ബയെ സഹായിച്ചെങ്കിലും ആളുകളുടെ മരണത്തിന് ഇടയാക്കിയില്ല എന്നതിനാലാണു ജീവപര്യന്തം ശിക്ഷ ഒഴിവായതെന്നു വിലയിരുത്തപ്പെടുന്നു. പകരം രണ്ടു കേസിലുമായി 14 വര്‍ഷമാണു തടവ്.\n30 വര്‍ഷം തടവ് ശിക്ഷ കൊടുക്കണമെന്നായിരുന്നു യു.എസ് അറ്റോര്‍ണി ജനറല് കോടതിയില് വാദിച്ചിരുന്നത്. എന്നാല് കുറച്ചു കാലത്തെ ഡേവിഡ് ഹെഡ്‌ലിയുമായുള്ള സൗഹൃദമാണ് റാണയെ കുറ്റം ചെയ്യാന് പ്രേരിപ്പിച്ചത് എന്നും അതുകൊണ്ട് കടുത്ത ശിക്ഷ നല്‍കരുതെന്നും റാണയുടെ അഭിഭാഷകന് കോടതിയില് ആവശ്യപ്പെട്ടു.\nലഷ്‌കറെ തയിബയുടെ ഏജന്റാണ് ഹെഡ്‌ലിയെന്ന് അറിഞ്ഞുകൊണ്ടുതന്നെ റാണ സഹായങ്ങള് നല്‍കിയതായി പ്രോസിക്യൂട്ടര്‍മാര് കോടതിയില് അറിയിച്ചിരുന്നു. 14 വര്‍ഷത്തെ തടവിനു പുറമേ അഞ്ചു വര്‍ഷത്തെ നിരീക്ഷണത്തിലുമാണ് റാണ.\nഹെഡ്‌ലിയെ വിശ്വസിക്കുന്ന ബി.ജെ.പിയുടെ നിലപാട് അത്ഭുതപ്പെടുത്തുന്നു; കോണ്‍ഗ്രസ്\nSaturday 13th February 2016 5:47pm\nഹെഡ്‌ലിയെ ചോദ്യം ചെയ്യാന് ഇന്ത്യക്ക് അവസരം ലഭിച്ചേക്കും:യു എസ്\nWednesday 28th April 2010 10:59am


ഹൗസിംഗ് കോളനിയിലെ ഏഴാമത്തെ വീട്ടിലെ കട്ടിലിനടിയില് പന്ത് കിടന്നു. വീര്‍പ്പുമുട്ടി കിടക്കുന്ന പന്തിന് കട്ടില് ഒരു ഗോള്‍വലയമാണെന്ന് തോന്നി ചാടിക്കളിക്കണമെന്ന് ആഗ്രഹമുണ്ടെങ്കിലും വെളിച്ചം കടക്കാത്ത കട്ടിലിനടിയില് ഒന്നനങ്ങാന് പോലും പന്തിനായില്ല. സ്‌കൂള് അവധിയായതിനാല് ജനിഫര് ആ വീട്ടിലേക്ക് വന്നു. മുറിയുടെ ജനാലകള് തുറക്കുന്നതിനിടയില് പുറത്തേക്ക് നോക്കി പറഞ്ഞു. വെളിച്ചവും കാറ്റും കടക്കട്ടെ. ഞാനിവിടെയുണ്ടേയെന്ന് പന്തിന് വിളിച്ചുപറയണമെന്നുണ്ട്. ഒന്നനങ്ങാന് കഴിയണ്ടെ. അവളുടെ കാല് തട്ടിയിരുന്നെങ്കില് ഉരുണ്ടുരുണ്ട് പുറത്തേക്ക് ചാടാമായിരുന്നു. കട്ടിലിന്റെ മുകളിലുള്ള…\nക്ലാസ്സ് മുറിയിലെ ഒരു ദിവസം\nമൂക്കനെലിയും പോത്തന് കീരിയും\nഎങ്ങനെ സൂപ്പുണ്ടാക്കാം ?\nഎസ്തോണിയന് എഴുത്തുകാരനായ REIN SALURIയുടെ ‘എങ്ങനെ’ എന്ന പുസ്തകം ആനിനെയും കാദ്രിയെയും കുറിച്ചുള്ള കഥകളാണ്. അവയില് ഒന്നുകൂടി പരിചയപ്പെടാം. 'നമുക്കെന്തെങ്കിലും ഉണ്ടാക്കാം'. ആന് പറഞ്ഞു. കാദ്രി മൂക്കു ചുളിച്ചുകൊണ്ട് വിസമ്മതം പ്രകടിപ്പിച്ചു. 'വെറുതെ അഭിനയിക്കുകയല്ലാതെ ശരിക്കെന്തെങ്കിലും ഉണ്ടാക്കാം. സൂപ്പോ ജെല്ലിയോ മറ്റോ'. 'അതൊന്നും ചെയ്യരുത് എന്നല്ലേ.’ ആന് പറഞ്ഞു. കാദ്രി: ‘എനിക്ക് ജീവിതം മുഴുവന് പാചകം ചെയ്യേണ്ടിവരും’ എന്നാണമ്മ പറയാറ്. ആന് : ‘ശരിയാണ്, കല്യാണം കഴിഞ്ഞ് ഭര്‍ത്താവ് ജോലി…\nഒരു വലിയ കുളത്തിലായിരുന്നു തവളക്കുട്ടനും, അവന്റെ വിധവയായ അമ്മയും താമസിച്ചിരുന്നത്. മഹാ പോക്കിരിയായിരുന്നു തവളക്കുട്ടൻ. അനുസരണക്കേടിന്റെ ആശാൻ തന്നെ. എപ്പോഴും തറുതലയേ പറയൂ. എന്തെങ്കിലും പറഞ്ഞാൽ അതിന്റെ നേർവിപരീതമേ ചെയ്യൂ. അമ്മയ്ക്ക് അവൻ ഉണ്ടാക്കിയ ദുഃഖത്തിനും പൊല്ലാപ്പിനും കണക്കില്ലായിരുന്നു. "ദൈവമേ, ഈ ചെക്കനെക്കൊണ്ട് തോറ്റല്ലോ..." അമ്മ ഇടയ്ക്കിടെ സ്വയം പറയും. "ഇവനെന്താ പറഞ്ഞാൽ അനുസരിക്കാത്തത്? മറ്റു കുട്ടികളൊന്നും ഇങ്ങനെയല്ലല്ലോ. അമ്മമാരോട് അവർക്കൊക്കെ എന്ത് സ്നേഹമാണ്. പറയുന്നത് അതേപടി അനുസരിക്കുകയും ചെയ്യും.…\nഎസ്തോണിയന് എഴുത്തുകാരനായ REIN SALURIയുടെ ‘എങ്ങനെ’ എന്ന പുസ്തകം ആനിനെയും കാദ്രിയെയും കുറിച്ചുള്ള കഥകളാണ്. അവയില് ചിലത് നമുക്ക് പരിചയപ്പെടാം. അതൊരു നീണ്ട ദിവസമായിരുന്നു. ആനിന്റെ കൂടെ നടക്കാന് പോകാന് കാദ്രി കണ്ടുവെച്ച ദിവസം. സുഖമില്ലാത്ത മുത്തശ്ശിയെ കാണാന് ആന് നാട്ടില് പോയതുകൊണ്ടും മഴ പെയ്യാന് തുടങ്ങിയതുകൊണ്ടും കാദ്രിക്ക് ഒറ്റയ്ക്ക് വീടിനകത്ത് കഴിച്ചു കൂട്ടേണ്ടി വന്നു. മൂന്ന് പുസ്തകങ്ങള് മറിച്ചു നോക്കി. കുറച്ചുനേരം വീട് കളിച്ചു. എന്നിട്ടും പന്ത്രണ്ട് മണിയായില്ല.…\nവാതിൽ തുറന്നു തന്നത് വെളുത്ത്, മണമുള്ള മുല്ലപ്പൂക്കൾ നിറഞ്ഞ പൂവള്ളിയാണ്. നറുമണം ചൊരിയുന്ന പടികൾ കയറിച്ചെല്ലുമ്പോൾ കൊമ്പൻ മീശക്കാരൻ ഡ്രൈവർ വേലുപ്പുലിച്ചേട്ടൻ ഒരു കണ്ണിറുക്കിച്ചിരി തന്നുകൊണ്ടാണ് വണ്ടിയെടുത്തത്. ആദ്യസീറ്റിൽ ചുരുണ്ടു കിടന്നുറങ്ങുന്നത് കുറുഞ്ഞിപ്പൂച്ചയാണ്. അവൻ മുന്നിലെ സീറ്റ് തന്നെ നേടിയിരിക്കുന്നു. തൊട്ടടുത്ത് ചിന്നുമയിൽ അവനെ ചാരിയിരിപ്പുണ്ട്. എതിർ സീറ്റിൽ നീലബാഗും നെഞ്ചത്തിറുക്കി പാത്തുത്തത്ത. തൊട്ടടുത്ത് ചെലച്ചു കൊണ്ട് കോവാലനണ്ണാനും. അവന്റെ നിറുത്താതുള്ള വർത്താനം കേട്ട് പാത്തു കോട്ടുവായിടുന്നുണ്ട്. തൊട്ടടുത്ത് ആരെ…\nഎങ്ങനെ വീട് കളിക്കാം?\nആന് കാദ്രിയോടു പറഞ്ഞു. നമുക്ക് എന്തെങ്കിലും കളിക്കാം. എന്ത് കളിക്കും? രണ്ടു പേരും ചിന്തയിലാണ്ടു. ആന്: നമുക്ക് വീട് കളിക്കാം. വീട് കളിക്കുന്നതിനോട് കാദ്രിക്ക് അത്ര യോജിപ്പുണ്ടായിരുന്നില്ല. എപ്പോഴും കളിച്ച് കളിച്ച് അവള്‍ക്ക് അത് മടുത്തുപോയിരുന്നു. നമ്മള്, ശരിക്കും ഉള്ള ഒരു വീട് കളിക്കണ്ട എന്ന് വെയ്‌ക്കാം ആന് അഭിപ്രായപ്പെട്ടു.. പിഞ്ഞിയ കര്‍ട്ടനുകള് ജനലുകളില് തൂക്കിയ ചെറിയ വീട് മതി. കാദ്രി: കര്‍ട്ടനുകള് മുഷിഞ്ഞതും തുള വീണവയും അല്ലേ? ആന്…\nഏഴാം ക്ലാസ്സ് പരീക്ഷ എഴുതി ഫലം അറിയാന് അക്ഷമനായി വെക്കേഷന് തള്ളി നീക്കുന്നതിനു പിന്നില് അടുത്ത അധ്യയനവർഷം മുതല് "HIGH" സ്കൂള് വിദ്യാര്‍ഥി എന്ന ലേബല് കിട്ടുമെന്നതിന്റെ ആകാംക്ഷ തന്നെയായിരുന്നു. അങ്ങനെയിരിക്കെയാണ് മെയ്2അങ്ങ് വന്നത്. എന്തോ ഉത്സവത്തിന് പോകുന്ന തയ്യാറെടുപ്പോടെയാണ് രാവിലെ എണീറ്റത്. കുളിയും മറ്റും കഴിഞ്ഞ് ഉള്ളതില് ഏറ്റവും നല്ല ഒരു ഷര്‍ട്ടും പാന്റും ഇട്ട് കുട്ടപ്പനായി ഉമ്മാന്റെ അടുത്തു പോയി ഒരു രണ്ടു രൂപേം…\nപേപ്പറും ഈര്‍ക്കിലും വര്‍ണക്കടലാസുമൊക്കെ ചേര്‍ത്ത് ഷാന് ഒരു പട്ടമുണ്ടാക്കി. ഉണ്ടാക്കി തീര്‍ന്നപ്പോള് രാത്രിയായി. നൂലുകെട്ടി പറപ്പിക്കാന് നോക്കുമ്പം ഇരുട്ടത്ത് കണ്ണുകാണുന്നില്ല എന്ന് പട്ടം. ഉടനെ ഷാന് ഒരു3വാട്ട് എല്.ഇ.ഡി.ബള്‍ബും ചെറിയൊരു ബാറ്ററിയും ഫിറ്റുചെയ്തു. ഈ നശിച്ച ചൂടുകാരണം പുറത്തിറങ്ങാന് വയ്യ എന്ന് പട്ടം പറഞ്ഞപ്പോള് ചെറിയൊരു ഫാന് ഫിറ്റുചെയ്തു. വീണ്ടും പറത്താന് നോക്കിയപ്പം പട്ടം പറഞ്ഞു. താഴെയിറക്ക് ചെലപ്പോ നൂല് പൊട്ടി ആകാശത്തേയ്‌ക്ക് പറന്നുപോയാലോ, എനിക്ക് വെശക്കൂലേ,…


യൂത്ത് ലീഗിന് മന്ത്രി ജലീലിന്‍റെ മുന്നറിയിപ്പ് ..! കള്ളന് ഇപ്പോഴും കപ്പലിലെന്ന് മന്ത്രി ; സി.കെ.സുബൈറിന്‍റെ രാജിക്കു പിന്നാലെ കുറിപ്പ് - RashtraDeepika\nയൂത്ത് ലീഗിന് മന്ത്രി ജലീലിന്‍റെ മുന്നറിയിപ്പ് ..! കള്ളന് ഇപ്പോഴും കപ്പലിലെന്ന് മന്ത്രി ; സി.കെ.സുബൈറിന്‍റെ രാജിക്കു പിന്നാലെ കുറിപ്പ്\nകോഴിക്കോട്: കാശ്മീരിലെ കത്‌വയിലും യുപിയിലെ ഉന്നാവോയിലും പീഡനത്തിനിരയായ പെണ്‍കുട്ടികളുടെ കുടുംബത്തെ സഹായിക്കാന് യൂത്ത് ലീഗ് പിരിച്ച ഫണ്ട് തിരിമറി അന്വേഷണത്തിനിടെ നേതാക്കള്‍ക്ക് മന്ത്രി കെ.ടി.ജലീലിന്‍റെ മുന്നറിയിപ്പ്.\nയൂത്ത് ലീഗ് അഖിലേന്ത്യ ജനറൽ സെക്രട്ടറി സി.കെ. സുബൈര് രാജിവച്ചതിന് പിന്നാലെയാണ് സമൂഹമാധ്യമത്തിലൂടെ മന്ത്രി മുന്നറിയിപ്പ് നല്‍കിയത്.\n“കള്ളന് കഞ്ഞിവച്ചവനേ പിടിക്കപ്പെട്ടിട്ടുള്ളൂ. യഥാര്‍ത്ഥ കള്ളന് ഇപ്പോഴും കപ്പലില് തന്നെയുണ്ട്’ എന്നാണ് മന്ത്രിയുടെ വാക്കുകള്. “കത്‌വയിലെ പാവം നാടോടി ബാലികയുടെ കണ്ണീരില് കത്തിച്ചാമ്പലാകും എല്ലാ ഫണ്ട് മുക്കികളും.\nഒരു രാജികൊണ്ട് തീരുന്നതല്ല പ്രശ്‌നം. പിരിച്ചതിന്‍റെയും കൊടുത്തതിന്‍റെയും വകമാറ്റിയതിന്‍റെയും മുക്കിയതിന്‍റെയും കണക്ക് നാട്ടുകാരോട് പറഞ്ഞേ മതിയാകൂ.\nപിന്നാലെയുണ്ട് അന്വേഷണ ഏജന്‍സികള്. എല്ലാ നുണകളുടെ ചീട്ടുകൊട്ടാരവും തകര്‍ന്ന് നിലംപരിശാകുന്ന ദിനം വിദൂരമല്ല. ക്ഷമയോടെ കാത്തിരിക്കുക’ . മന്ത്രി വ്യക്തമാക്കി.\nഫണ്ട് തിരിമറി നടത്തി വഞ്ചിച്ചെന്ന് പരാതി നല്‍കിയ യൂസഫ് പടനിലത്തിന്‍റെ മൊഴി കഴിഞ്ഞ ദിവസം പോലീസ് രേഖപ്പെടുത്തിയിരുന്നു. സുബൈർ അപമര്യാദയായി പെരുമാറിയെന്ന് പാർട്ടി നേതൃത്വത്തിന് യുവതി പരാതി നൽകിയതിനെ തുടര്‍ന്നാണ് രാജിയെന്നാണ് സൂചന.\nഫണ്ട് തിരിമറി നടത്തിയെന്ന ആരോപണത്തില് യൂത്ത് ലീഗ് അഖിലേന്ത്യ വൈസ് പ്രസിഡന്‍റ് മുഈനലി തങ്ങള് ഉള്‍പ്പെടെ നേതൃത്വത്തെ പ്രതിക്കൂട്ടില് നിര്‍ത്തുംവിധം പ്രതികരിച്ചിരുന്നു.\nകഴിഞ്ഞാഴ്ചയാണ് കുന്നമംഗലം പോലീസ് ഫണ്ട് തിരിമറിയുമായി ബന്ധപ്പെട്ട് സി.കെ.സുബൈറിനെതിരേയും പി.കെ.ഫിറോസിനെതിരേയും കേസെടുത്തത്.\nഞാന് സ്വർണക്കടത്തുകാരിയല്ല! വാഹനത്തിനുള്ളിൽ വച്ച് തന്നെ ക്രൂരമായി മർദ്ദിച്ചു; മാന്നാറിൽ നിന്നും തട്ടിക്കൊണ്ടു പോകപ്പെട്ട യുവതി പറയുന്നു…


സാഫ് U-15 , U-18 ടൂർണമെന്റ്; ഗ്രൂപ്പുകൾ തീരുമാനമായി | Fanport | India News Malayalam\nSunday, Apr 11, 2021 12:32 AM\nHome Football India സാഫ് U-15 , U-18 ടൂർണമെന്റ്; ഗ്രൂപ്പുകൾ തീരുമാനമായി\nസാഫ് U-15 , U-18 ടൂർണമെന്റ്; ഗ്രൂപ്പുകൾ തീരുമാനമായി\nJuly 11, 2017 - 11:01 PM\nഓഗസ്റ്റിൽ നടക്കുന്ന സാഫ് കപ്പ് അണ്ടർ 15, അണ്ടർ 18 ടൂർണമെന്റുകളുടെ ഗ്രൂപ്പ് ഡ്രോ കഴിഞ്ഞു. അവസാന ടൂർണമെന്റിൽ രണ്ട് വിഭാഗങ്ങളിലും ഇന്ത്യ റണ്ണേഴ്സ് അപ്പായിരുന്നു. അണ്ടർ 15 ടൂർണമെന്റ് നേപ്പാളിൽ വെച്ചും അണ്ടർ 18 ടൂർണമെന്റ് ഭൂട്ടാനിൽ വെച്ചുമാണ് ഇത്തവണ നടക്കുന്നത്. ഓഗസ്റ്റ് 17നാണ് ടൂർണമെന്റ് ആരംഭിക്കുക.\nഅണ്ടർ 15 ടൂർണമെന്റിൽ ഗ്രൂപ്പ് എയിൽ നിലവിലെ ചാമ്പ്യന്മാരായ ബംഗ്ലാദേശും ശ്രീലങ്കയും ഭൂട്ടാനും മത്സരിക്കും. ഇന്ത്യ ഗ്രൂപ്പ് ബിയിലാണ്. ഒപ്പം ആതിഥേയരായ നേപ്പാളും മാൽഡീവ്സുമാണുള്ളത്. അണ്ടർ 18 ടൂർണമെന്റിൽ ഇന്ത്യ ഗ്രൂപ്പ് എയിലാണ്. ആതിഥേയരായ ഭൂട്ടാനും ബംഗ്ലാദേശുമാണ് ഇന്ത്യയുടെ ഗ്രൂപ്പിൽ ഉള്ള മറ്റു ടീമുകൾ. നിലവിലെ ചാമ്പ്യന്മാരായ നേപ്പാളും ശ്രീലങ്കയും മാൽഡീവ്സും ഗ്രൂപ്പ് ബിയിലാണ്.\nഎ എഫ് സി അണ്ടർ 16, അണ്ടർ 19 ടൂർണമെന്റുകൾക്കുള്ള തയ്യാറെടുപ്പാകും എന്നുള്ളത് കൊണ്ടാണ് സാഫ് കപ്പ് ഇത്തവണ അണ്ടർ 16, അണ്ടർ 19 ടൂർണമെന്റുകൾക്ക് പകരം അണ്ടർ 15, 18 ടൂർണമെന്റുകൾ നടത്തുന്നത്. പാകിസ്ഥാൻ ഫുട്ബോൾ ഫെഡറേഷനിലെ ആഭ്യന്തര പ്രശ്നങ്ങൾ കാരണം പാകിസ്ഥാൻ ഇത്തവണ സാഫ് കപ്പിൽ പങ്കെടുക്കുന്നില്ല.\nPrevious articleകെ.എൽ.എഫ്: നദീം എന്റർപ്രൈസസിനു ജയം.\nNext articleആദ്യം നിഷേധിച്ചു, പിന്നീട് സ്ഥിരീകരിച്ച് ബിസിസിഐ, ശാസ്ത്രി ഇനി ഇന്ത്യന് കോച്ച്


ആനമുടി നാഷണല് പാര്‍ക്കിന് സമീപം കാട്ടുതീ: അമ്പതോളം വീടുകള് കത്തിനശിച്ചു - Janayugom Online\nHome / News / Kerala / ആനമുടി നാഷണല് പാര്‍ക്കിന് സമീപം കാട്ടുതീ: അമ്പതോളം വീടുകള് കത്തിനശിച്ചു\nPosted on April 01, 2019, 8:45 am\nഇടുക്കി: ആനമുടി നാഷ്ണല് പാര്‍ക്കിന് സമീപം കാട്ടുതീ പടരുന്നു. കാട്ടുതീയില് അമ്പതോളം വീടുകൾ കത്തിനശിച്ചു. വളർത്തുമൃഗങ്ങളും കൊല്ലപ്പെട്ടിട്ടുണ്ട്. മൂന്ന് ദിവസമായി തീ പടര്‍ന്ന് കൊണ്ടിരിക്കുകയാണ്. തീയില് വനംവകുപ്പിന്‍റെ ആറ് ഹെക്ടര് ഭൂമിയിലെ യൂക്കാലി മരങ്ങള് കത്തിനശിച്ചു. മൂന്നാര് ഡിവിഷനിലെ വനപാലകരുടെ നേത്യത്വത്തില് തീ അണക്കാന് ശ്രമിക്കുകയാണ്.\nകുന്ദള ഡാമില് നിന്ന് വെള്ളമെടുത്ത് തീയണക്കാനുള്ള ശ്രമങ്ങളാണ് നടന്നുകൊണ്ടിരിക്കുന്നത്. ഉള്‍വനത്തിലേക്ക് തീ പടര്‍ന്ന് പിടിക്കാനുള്ള സാധ്യതയുള്ളതിനാല് വനം വകുപ്പ് ജാഗ്രതയിലാണ്. സമീപവാസികള് ഉപജീവനത്തിനായി വളര്‍ത്തിയിരുന്ന കോഴി, ആട്, പശു എന്നിവയും തീയില്‍പെട്ടു. വട്ടവട പഴത്തോട്ടം ഭാഗങ്ങളിലാന്ന് കാട്ടുതീ ആളിപ്പടര്‍ന്നത്. സ്വകാര്യ തോട്ടങ്ങളില് നിന്നും പടര്‍ന്ന തീ നാഷണല് പാര്‍ക്കിലേക്ക് പടരുകയായിരുന്നു.\nകുറഞ്ഞ വിലയ്ക്ക് കുപ്പിവെള്ളം ഈയാഴ്ച മുതല് വിപണിയില്\nനേപ്പാളില് കൊടുങ്കാറ്റും പേമാരിയും; 25 മരണം


Malayalam News - കനക്സി ഗോഖൽദാസ് ഖിംജി അന്തരിച്ചു; വിട പറഞ്ഞത് ഷേഖ് പദവിയുള്ള ഹിന്ദുമത വിശ്വാസിയും ഇന്ത്യൻ സമൂഹത്തിന്റെ കാരണവരും| Kanaksi Gokaldas Khimji, Chairman of Khimji Ramdas Group of Companies, passes away | News18 Kerala, Gulf Latest Malayalam News | ലേറ്റസ്റ്റ് മലയാളം വാർത്ത\nHOME » NEWS » Gulf » KANAKSI GOKALDAS KHIMJI CHAIRMAN OF KHIMJI RAMDAS GROUP OF COMPANIES PASSES AWAY\nഒമാനിലെ ഇന്ത്യൻ സമൂഹത്തിനും ശ്രദ്ധേയ സംഭാവനകൾ കനക്സി നൽകിയിട്ടുണ്ട്. ഒമാനിലെ ആദ്യ ഇന്ത്യൻ സ്കൂൾ സ്ഥാപിച്ചത് ഇദ്ദേഹമാണ്. കലാ സാംസ്കാരിക പ്രവർത്തനങ്ങൾ നടത്തുന്നതിനായി ഇന്നത്തെ ഇന്ത്യൻ സോഷ്യൽ ക്ലബിന്റെ ആദ്യ രൂപമായ ഇന്ത്യൻ കൾച്ചറൽ അസോസിയേഷൻ സ്ഥാപിക്കാനും കനക്സി മുൻകൈയെടുത്തു.\nUpdated: February 19, 2021, 10:32 AM IST\nLast Updated: February 19, 2021, 10:32 AM IST\nമസ്ക്കറ്റ്: ഒമാനിലെ ഇന്ത്യൻ സമൂഹത്തിന്റെ കാരണവരും മുതിർന്ന ബിസിനസുകാരനും ഖിംജി ഗ്രൂപ്പ് ഓഫ് കമ്പനീസ് ചെയർമാനുമായിരുന്ന കനക്സി ഗോഖൽദാസ് ഖിംജി നിര്യാതനായി. 85 വയസായിരുന്നു. ഒമാനും ഇന്ത്യയും തമ്മിലുള്ള ഉഭയകക്ഷി സഹകരണം മെച്ചപ്പെടുത്തുന്നതിൽ അദ്ദേഹം ശ്രദ്ധേയമായ പങ്കാളിത്തം വഹിച്ചു. അഞ്ച് പതിറ്റാണ്ടായി ഖിംജി ഗ്രൂപ്പിനെ നയിച്ചുവരുകയായിരുന്ന ഇദ്ദേഹം രാജ്യത്തിന്റെ വളർച്ച നൽകിയ സംഭാവനകൾ പരിഗണിച്ച് ഒമാൻ പൗരത്വവും ഷേഖ് പദവിയും നൽകിയിരുന്നു. ലോകത്തിലെ ഏക ഹിന്ദു മത വിശ്വാസിയായ ഷേഖ് എന്ന വിശേഷണത്തിനും അർഹനാണ് ഖിംജി.\nAlso Read-- ദുബായ് ഡ്യൂട്ടി ഫ്രീ നറുക്കെടുപ്പിൽ വീണ്ടും കോടീശ്വരനായത് പ്രവാസി മലയാളി\n1936ൽ മസ്ക്കറ്റിലാണ് കനക്സി ഖിംജിയുടെ ജനനം. മുംബൈയിൽ വിദ്യാഭ്യാസം പൂർത്തിയാക്കിയ അദ്ദേഹം 1970ലാണ് 144 വർഷത്തോളം പഴക്കമുള്ള കുടുംബ ബിസിനസിന്റെ നേതൃ സ്ഥാനം ഏറ്റെടുത്തത്. കനക്സി ഖിംജിയുടെ നേതൃത്വത്തിലാണ് ഖിംജി ഗ്രൂപ്പ് ബിസിനസ് വൈവിധ്യവത്കരണത്തിന്റെ വഴിയിലേക്ക് തിരിഞ്ഞത്. ഇന്ന് പ്രതിവർഷം ഒരു ശതകോടിയിലേറെ ഡോളറാണ് ഗ്രൂപ്പിന്റെ വിറ്റുവരവ്. കൺസ്യൂമർ ഉൽപന്നങ്ങൾ, ലൈഫ്സ്റ്റൈൽ, ഇൻഫ്രാസ്ട്രക്ചർ, പ്രൊജക്ട്സ്, ലോജിസ്റ്റിക്സ് തുടങ്ങിയ വിഭാഗങ്ങളിലായി ഖിംജി ഗ്രൂപ്പ് പ്രവർത്തിക്കുന്നുണ്ട്. നാനൂറിലധികം ആഗോള ബ്രാൻഡുകളുടെ ഒമാനിലെ വിപണന പങ്കാളിയുമാണ് ഗ്രൂപ്പ്.\nAlso Read- ഭാര്യ അതിർത്തി കടന്നു; ഭർത്താവിന്3ലക്ഷം രൂപയോളം പിഴ; മലയാളി ദമ്പതികളെ ചതിച്ചത് സിം കാർഡ്\nഒമാനിലെ ഇന്ത്യൻ സമൂഹത്തിനും ശ്രദ്ധേയ സംഭാവനകൾ കനക്സി നൽകിയിട്ടുണ്ട്. ഒമാനിലെ ആദ്യ ഇന്ത്യൻ സ്കൂൾ സ്ഥാപിച്ചത് ഇദ്ദേഹമാണ്. കലാ സാംസ്കാരിക പ്രവർത്തനങ്ങൾ നടത്തുന്നതിനായി ഇന്നത്തെ ഇന്ത്യൻ സോഷ്യൽ ക്ലബിന്റെ ആദ്യ രൂപമായ ഇന്ത്യൻ കൾച്ചറൽ അസോസിയേഷൻ സ്ഥാപിക്കാനും കനക്സി മുൻകൈയെടുത്തു. ഗൾഫ് മേഖലയിൽ നിന്ന് ആദ്യത്തെ പ്രവാസി ഭാരതീയ സമ്മാൻ പുരസ്കാരം ലഭിച്ചതും ഷേഖ് കനക്സിക്കാണ്.\nAlso Read- ജോലിക്ക് വ്യാജസർട്ടിഫിക്കറ്റ്; രണ്ടു കോടി രൂപയോളം പിഴ; കർശന നടപടിയുമായി യു.എ.ഇ സർക്കാർ\nഒമാൻ ക്രിക്കറ്റ് ക്ലബിന്റെ സ്ഥാപക ചെയർമാനാണ്. കനക്സി ഖിംജിയുടെ നിര്യാണത്തിൽ ഒമാനിലെ പ്രമുഖർ അനുശോചിച്ചു. ഉഭയകക്ഷി സഹകരണത്തിന് വലിയ പങ്കാളിത്തം വഹിച്ച വ്യക്തിയായിരുന്നു ഷേഖ് കനക്സി ഖിംജിയെന്ന് ഇന്ത്യൻ അംബാസഡർ മുനു മഹാവർ അനുസ്മരിച്ചു. ആദര സൂചകമായി ഇന്ത്യൻ സ്കൂളുകൾ വ്യാഴാഴ്ച ഓൺലൈൻ ക്ലാസുകൾക്ക് അവധി നൽകി.\nFirst published: February 19, 2021, 10:32 AM IST


Attack against christian priest in Australia -ഓസ്ട്രേലിയയിൽ മലയാളി വൈദികന് പള്ളയിൽവെച്ച കുത്തേറ്റു ; വംശീയ ആക്രമണം എന്ന് സംശയം\nവടക്കൻ മെൽബണിലെ ഫോക്ൻറിലുള്ള ദേവാലയത്തിൽ പ്രാർഥനയ്ക്ക് ഇടെയായിരുന്നു വൈദികന് നേരെ അക്രമം ഉണ്ടായത്.\nഓസ്ട്രേലിയയിൽ മലയാളി വൈദികന് കുത്തേറ്റു. ഫാ. ടോമി കളത്തൂർ മാത്യുവാണ് പള്ളിയിൽവെച്ച് ആക്രമണത്തിന് ഇരയായത്. കഴുത്തിന് കുത്തേറ്റ വൈദികനെ ആശുപത്രിയിൽ പ്രവേശിപ്പിച്ചു. വടക്കൻ മെൽബണിലെ ഫോക്ൻറിലുള്ള ദേവാലയത്തിൽ പ്രാർഥനയ്ക്ക് ഇടെയായിരുന്നു വൈദികന് നേരെ അക്രമം ഉണ്ടായത്.\nഞായറാഴ്ച കുർബാനയ്ക്കായി ഒരുക്കങ്ങൾ നടക്കുന്നതിനിടെ അക്രമി വൈദികനടുത്തേക്ക് എത്തുകയായിരുന്നു. ഇന്ത്യക്കാരനാണോ എന്ന് ചോദിച്ച ശേഷമാണ് വൈദികനെ കുത്തിയത് എന്നാണ് വിവരം. അറുപത് വയസിനു മുകളിലുള്ള വ്യക്തിയാണ് ആക്രമണം നടത്തിയതെന്നാണ് പൊലീസ് നൽകുന്ന സൂചന


നവകേരള നിർമ്മിതിക്ക് മുൻതൂക്കം\nവി.എസ്. രാജേഷ് | Published on Thursday 10 January 2019 12:24 AM IST\nധനകാര്യ മന്ത്രി ഡോ.ടി.എം.തോമസ് ഐസക് പുതിയ ബഡ്ജറ്റിന്റെ പണിപ്പുരയിൽ സജീവമാണ്. പല ധനമന്ത്രിമാരെയും പോലെ ഉദ്യോഗസ്ഥർ എഴുതിത്തയ്യാറാക്കുന്ന രേഖകൾക്ക് അടിയിൽ കൈയ്യൊപ്പ് ചാർത്തുന്നയാളല്ല ഐസക്. വ്യക്തമായ ആശയങ്ങളും നിലപാടുകളും അദ്ദേഹത്തിനുണ്ട് . കഴിഞ്ഞ ശനിയാഴ്ച ഡൽഹിയിൽ ജി.എസ്.ടി.ഉപസമിതി യോഗത്തിനു പോകും മുമ്പ് അദ്ദേഹം കേരളത്തിന്റെ സാമ്പത്തിക സ്ഥിതിയെക്കുറിച്ചും ബജറ്റിന്റെ ഫോക്കസിനെക്കുറിച്ചും വിശദമായി സംസാരിച്ചു. അഭിമുഖത്തിന്റെ പ്രസക്ത ഭാഗങ്ങളിൽ നിന്ന്:-\n കേരളത്തിന്റെ സാമ്പത്തിക ആരോഗ്യം എങ്ങനെ? സർക്കാർ കടക്കെണിയിലാണോ?\nരണ്ട് ചോദ്യങ്ങളാണ്. പ്രളയം വലിയൊരു തിരിച്ചടിയായിരുന്നു. ഗൾഫിൽ നിന്നുള്ളവരുടെ തിരിച്ചുവരവും കൂടിയിട്ടുണ്ട്. ഇത് ചില ആപൽസൂചനകൾ നൽകുന്നുണ്ട്. എങ്കിലും അഖിലേന്ത്യാ ശരാശരിയേക്കാൾ കൂടിയ രീതിയിലാണ് കേരളം വളരുന്നത്. രാജ്യത്താകമാനമുള്ള പ്രതിസന്ധി കേരളത്തിലുമുണ്ട്. പ്രളയത്തിന്റെ പശ്ചാത്തലത്തിൽ എന്താവുമെന്ന് അറിഞ്ഞുകൂടാ. പൊതുസാമ്പത്തിക ആരോഗ്യസ്ഥിതി മെച്ചപ്പെടേണ്ടതുണ്ട്. ചിലർ പ്രചരിപ്പിക്കും പോലെ ഉത്‌കണ്‌ഠപ്പെടേണ്ടതില്ല. സർക്കാർ കടക്കെണിയിലാണെന്നാണ് മറ്റൊരു പ്രചാരണം. കടം രണ്ട് വർഷം കൊണ്ട് വന്നതല്ലല്ലോ. കടത്തിന്റെ വലിപ്പം കണ്ടിട്ട് കടക്കെണിയിലാണെന്ന് പറയുന്നത് നാട്ടുവർത്തമാനത്തിന്റെ ഭാഗമാണ്. സാമ്പത്തിക വിശകലനത്തിന്റെ ഭാഗമല്ല. വളരുന്തോറും കൂടുതൽ വായ്‌പയെടുത്തേ പറ്രൂ. വായ്‌പയെടുക്കുന്നത് വളരാൻ വേണ്ടിയാണ്. അപ്പോൾ സാമ്പത്തിക വളർച്ച എത്ര, കടത്തിന്റെ പലിശ നിരക്ക് എത്ര എന്ന് നോക്കണം.സാമ്പത്തിക വളർച്ചയേക്കാൾ ഉയർന്നതാണ് കടത്തിന്റെ പലിശയെങ്കിൽ അപകടമാണ്. കേരളത്തിൽ ശരാശരി വളർച്ച 12-13 ശതമാനം ആണ്. കടത്തിന്റെ പലിശ ഒമ്പതരയും. കേരളം കടക്കെണിയിലല്ലെന്ന് വ്യക്തം.\n ഉത്ക്കണ്ഠയില്ലേ ?\nകടമെടുക്കുന്നതിൽ ഉത്കണ്ഠയില്ലെന്നാണ് ഞാൻ പറഞ്ഞത്. വളർച്ചയുണ്ടാകാതെ കടത്തിന്റെ പലിശ ഉയർന്നാൽ ഉത്കണ്ഠയുണ്ടാകും. എന്നാൽ കടമെടുക്കുന്നത് എന്തിനുവേണ്ടി? കടം ബാദ്ധ്യതയാണല്ലോ, തിരിച്ചുകൊടുക്കണമല്ലോ. അപ്പോൾ ആസ്തികൾ ഉണ്ടാക്കാനായിരിക്കണം കടം എടുക്കുന്നത്. കാപിറ്റൽ എക്‌സ്‌പൻഡിച്ചർ ദൈനംദിന ചെലവിന് വിനിയോഗിക്കാൻ പാടില്ല. നാലുവർഷമായി നമ്മൾ കടമെടുക്കുന്നതിൽ വലിയൊരു ഭാഗം റവന്യു ചെലവിന് വിനിയോഗിക്കുന്നു എന്നതാണ് ഉത്ക്കണ്ഠാജനകം . അതിപ്പോൾ വീണ്ടും കൂടി. ഇൗ സർക്കാർ വന്നശേഷം ചെലവുകൾ 16 ശതമാനത്തിനകത്ത് വച്ച് കൂടിയിട്ടുണ്ട്.\n അത് ധൂർത്തിന്റെ ഭാഗമാണെന്ന് വിമർശനമുണ്ട് ?\n. സ്കൂളുകളിൽ ഹയർ സെക്കൻഡറി ചോദിച്ചവർക്കെല്ലാം കൊടുത്തു, അൺ എയ്ഡഡ് സ്കൂളുകൾ എയ്‌ഡഡാക്കി. പോസ്റ്റ് മാത്രം ഉണ്ടാക്കിയില്ല. നാലഞ്ച് വർഷമായില്ലേ. ഇനി അത് നൽകാതെ ധൂർത്തെന്ന് പറഞ്ഞ് ഒഴിഞ്ഞുമാറാനാവുമോ. കേരളത്തിലെ ജനങ്ങൾ പാപ്പരാകുന്നതിന്റെ കാരണം ഉയർന്ന ആരോഗ്യചെലവാണ്. വലിയ അസുഖം വന്നാൽ വലഞ്ഞതുതന്നെ. അതിനൊക്ക പണം നൽകേണ്ടിവരും. അതിനെ ധൂർത്തെന്ന് പറയുന്നതിലർത്ഥമില്ല.സേവനാടിസ്ഥാനത്തിലുള്ള ബാദ്ധ്യത ഭയങ്കരമായി കൂടുന്നു. ഇതൊക്കെ അനിവാര്യമായ ചെലവുകളാണ്. അല്ലെങ്കിൽ സാമ്പത്തിക വികസനത്തിൽ ആശുപത്രിയും സ്കൂളും ഉൾപ്പെടെയുള്ള സേവനങ്ങളൊന്നും വേണ്ടെന്ന് തീരുമാനിക്കണം.\n ഇതിനിടയിൽ സംസ്ഥാനത്തിന്റെ വരുമാനം വർദ്ധിച്ചിട്ടുണ്ടോ?\nവർദ്ധിച്ചിട്ടില്ല. അതാണ് പ്രശ്നം.\n ജി.എസ്.ടി വന്നപ്പോൾ വരുമാനം കൂടിയില്ലേ?\n10 - 12 ശതമാനം മാത്രം. ജി.എസ്.ടിക്ക് ഒരുപാട് മോശത്തരങ്ങളുണ്ട്. സംസ്ഥാനത്തിന്റെ അധികാരം പോകുന്നതുൾപ്പെടെ. പക്ഷേ കേരളം പോലുള്ള ഉപഭോക്തൃ സംസ്ഥാനത്തിനായിരിക്കും ഗുണം. Destination Based Tax ആണ്. എന്നാൽ പലരും ചിന്തിക്കാതിരുന്ന കാര്യമുണ്ട്. ഉത്‌പാദക സംസ്ഥാനങ്ങളായ ബോംബെയടങ്ങുന്ന മഹാരാഷ്ട്ര, ചെന്നൈ അടങ്ങുന്ന തമിഴ്‌നാട്, കൊൽക്കത്തയടങ്ങുന്ന ബംഗാൾ ഇവിടെയൊക്കെ വലിയ ഉപഭോക്തൃ കമ്പോളമുണ്ട്. അവിടെയും നല്ല രീതിയിൽ വരുമാനം ഉണ്ടാകും. അതാരും ധരിച്ചിരുന്നില്ല. പക്ഷേ കേരളത്തിനും അവർക്കും പ്രതീക്ഷിച്ചപോലെ വരുമാനമുയർന്നില്ല. എന്നാൽ എല്ലാ സംസ്ഥാനങ്ങൾക്കും സന്തോഷമാണ്. 14 ശതമാനം വരെ വളർന്നില്ലെങ്കിൽ ആ വിടവ് കേന്ദ്രസർക്കാർ സെസ് ആയി തരുമെന്ന് സമ്മതിച്ചിട്ടുണ്ട്. അതിന്റെയടിസ്ഥാനത്തിൽ ബാക്കിയുള്ളവർക്ക് നികുതി കുറച്ചോ , വേണ്ടെന്നു വച്ചോ എന്ന നിലപാടെടുക്കാം. നമുക്ക് അങ്ങനെയല്ല. നമുക്ക് 16 - 17 ശതമാനം ചെലവ് കൂടുകയാണ്. വരുമാനം 20 ശതമാനത്തിൽ ഉയർന്നാൽ മാത്രമേ പറ്റൂ. എന്തുകൊണ്ടാണ് വർദ്ധിക്കാത്തതെന്ന് ചോദിച്ചാൽ നികുതി നിരക്ക് പാതിയായി. നേരിട്ടു കാണുമ്പോൾ നികുതി നിരക്ക് കൂടിയതായി തോന്നും. പണ്ട് വാറ്റോ, വില്പന നികുതിയോ ചുമത്തുന്നതിനു മുമ്പ്, എക്സൈസ് ടാക്സ്, ഇൻവന്ററി ടാക്സ്, സർവീസ് ടാക്സ് അങ്ങനെ പല ടാക്സ് കൊടുത്തിട്ടാണ് വരുന്നത്. അതെല്ലാം പോയി. ഒറ്റ നികുതിയേയുള്ളൂ. അപ്പോൾ നികുതി നിരക്ക് കുറഞ്ഞാലും വരുമാനം കൂടണം. 20 ശതമാനം വച്ച് കൂടാൻ പ്രയാസമില്ല. പണ്ട് നിങ്ങൾ പുറത്തുപോയി ഒരു ലോഡ് സാധനം വാങ്ങിയാൽ അവിടെ കൊടുക്കുന്ന നികുതി കൊടുത്താൽ മതി. ഇന്നിപ്പോൾ ഇവിടുത്തെ മേൽവിലാസമാണ് കൊടുത്തതെങ്കിൽ നികുതി ഇവിടെ തരണം. കേരളത്തിൽ അങ്ങനെ 2000 കോടി വരണം. ഇതു കിട്ടിക്കഴിഞ്ഞാൽ പ്രശ്നമില്ല. പക്ഷേ കിട്ടുന്നില്ല.\n എന്തുകൊണ്ടാണ് ?\nപുറത്തുനിന്ന് വരുന്നവർ ബില്ലുമായി വരുമ്പോൾ പരിശോധിക്കാൻ ചെക് പോസ്റ്റില്ല. വാങ്ങിയപ്പോൾ നികുതി ഇത്ര കൊടുത്തു. വിറ്റപ്പോൾ ഇത്ര കിട്ടി. വിറ്റതിൽ നിന്ന് വാങ്ങിയതിന്റെ നികുതി കിഴിച്ച് ഇങ്ങു തരികയാണ്. എല്ലാവരും കൊടുത്ത നികുതി കൂട്ടിവച്ച്, വാങ്ങിയ നികുതി കുറച്ചുവയ്ക്കുന്നു. ഇത് പരിശോധിക്കാൻ വഴിയില്ല.\n വലിയ തോതിൽ നികുതി വെട്ടിപ്പ് നടക്കുന്നു ?\nവെട്ടിപ്പ് നടക്കുന്നു. ജി.എസ്.ടി നിയമപ്രകാരം വാങ്ങിയതിന്റെ വിശദാംശം കൊടുക്കണം. എല്ലാവരും വാങ്ങിയതിന്റെ കണക്ക് കൊടുത്താൽ കണക്ക് ഉണ്ടാക്കാമല്ലോ. കമ്പ്യൂട്ടർ അത് നോക്കി കൃത്യമായി ഇത്ര കൊടുക്കണമെന്നു പറയുന്നു. ഈ കമ്പ്യൂട്ടർ സംവിധാനം ശരിയായിട്ടില്ല. വ്യാപാരി പറയുന്ന കണക്കേയുള്ളൂ. ഇപ്പോഴും ഇതിന്റെ റിട്ടേൺ ഫോം പോലും റിവൈസ് ചെയ്തു വരുന്നതേയുള്ളൂ. . ഫെബ്രുവരിയാകും. ചിലപ്പോൾ ഇലക്ഷൻ കഴിയും.\n പോരായ്മകൾ ജി.എസ്.ടി കൗൺസിലിൽ ഉന്നയിച്ചില്ലേ?\nശ്രദ്ധയിൽപ്പെടുത്തി. അതുകൊണ്ട് കാര്യമില്ല. സോഫ്‌റ്റ്‌വെയർ ആയിട്ടില്ല. റെഡിയായപ്പോൾ വ്യാപാരികൾക്ക് സ്വീകാര്യമല്ലാത്തതിനാൽ മാറ്റം വരുത്തണമെന്നായി. ഇതുമൂലം നികുതി വെട്ടിപ്പ് തടയാൻ മാർഗമില്ലാതായി. പരിശോധിക്കാൻ പറ്റില്ല.\n വരുമാനത്തേക്കാൾ ചെലവ് കൂടി?\nകൂടി. ഇത് ഉത്കണ്ഠാജനകമാണ്.,\n എങ്ങനെ മറികടക്കാനാണ് ആലോചിക്കുന്നത്?\nരണ്ട് രീതിയിൽ ചെയ്യാം. എല്ലാം വേണ്ടെന്ന് വയ്ക്കാം. അല്ലെങ്കിൽ അടുത്ത വർഷം ഇത് നേരെയാകുമെന്ന് വിശ്വസിച്ച് മുന്നോട്ടുപോകാം. ഞാൻ ആ മാർഗമാണ് സ്വീകരിക്കുന്നത്. കൈയുംകാലുമിട്ടടിച്ച് കരഞ്ഞിട്ട് കാര്യമില്ല. കൂടുതൽ പോസ്റ്റു വേണം, അത് വേണം ഇതു വേണമെന്നൊക്കെ പറയുന്നവർ ഇത് മനസിലാക്കണം.\nസർക്കാർ കൂടുതൽ പോസ്റ്റുകൾ സൃഷ്ടിക്കുന്നു, ശമ്പളം വർദ്ധിപ്പിക്കുന്നു, കഴിഞ്ഞ ദിവസം ഗവ. പ്ളീഡർമാരുടെ ശമ്പളം കൂട്ടി.?\nപ്ളീഡർമാരുടെ ശമ്പളം വർദ്ധിപ്പിച്ചു. ഇതൊന്നും ഞാൻ തീരുമാനിക്കുന്നതല്ല. കൂട്ടായി തീരുമാനിക്കുന്നതാണ്. ഗൗരവത്തെക്കുറിച്ച് പിടിയില്ലാത്തതുകൊണ്ടാണ് കൂട്ടിക്കൊണ്ടിരിക്കാമെന്ന് ചിന്തിക്കുന്നത് . നാട്ടുകാരറിയണം ഇങ്ങനെ പോകാനാവില്ലെന്ന്. ചർച്ചയാകട്ടെ. ഞാൻ സ്വാഗതം ചെയ്യുന്നു. എല്ലാ പാർട്ടിക്കാരും ഇതറിയണം. ചെലവ് വർദ്ധിപ്പിക്കാനാവില്ലെന്ന്. അതുകൊണ്ട് കടക്കെണിയിലൊന്നുമല്ലെന്ന് പറയുമ്പോഴും പ്രശ്നമുണ്ട്. ഈ ചെലവ് ഇങ്ങനെ കൂട്ടിക്കൊണ്ടു പോകാനാവില്ല. എല്ലാം യു.ഡി.എഫിന്റെ കാലത്തുണ്ടായിട്ടുള്ള മിടുക്കുകളാണ്. ഞാനുണ്ടാക്കിയതല്ല. പൊടിക്കൈ കൊണ്ടാണ് വരവും ചെലവും തമ്മിലുള്ള വ്യത്യാസം ഇപ്പോൾ നികത്തിക്കൊണ്ടിരിക്കുന്നത് . എക്കാലത്തും ഇങ്ങനെ പോകാനാവില്ല. ബഡ്ജറ്റ് ചർച്ചകൾ ഇതൊക്കെ ബോദ്ധ്യപ്പെടുത്താൻ ഉപയോഗപ്പെടണം. ഭദ്രമാണെന്നും പ്രശ്നമില്ലെന്നും ഞാൻ പറയില്ല.\n കിഫ്‌ബി കൊണ്ടുവന്നിട്ടെന്തായി?\nകിഫ്‌ബി വൻ വിജയമാണ്. 60,000 കോടി രൂപയുടെ പദ്ധതികളാണ് പ്രഖ്യാപിച്ചത്. 34000 കോടി രൂപയ്ക്ക് അനുമതി കൊടുത്തു. കിഫ്‌ബിയുടെ ചുമതല തീർന്നു. ഇനി നടപ്പിലാക്കിയാൽ മതി.\n പൈസയുണ്ടല്ലോ അല്ലേ?\nപൈസ പ്രശ്നമല്ല. പൈസ നമ്മൾ കൈനീട്ടിയാൽ കിട്ടും. ചെലവാക്കാത്തതിനാൽ മേടിക്കാതിരിക്കുകയാണ്. ഒരു വകുപ്പിനും ഇത്രയും പണി ചെയ്തുള്ള ശീലമില്ല. കിട്ടിക്കഴിയുമ്പോഴാണ് ടെണ്ടർ വിളിക്കുന്നത്. പണ്ടത്തെപ്പോലെ കാലതാമസം വരുന്നു.\n വായ്‌പാ പരിധി ഉയർത്തണമെന്ന ആവശ്യം അംഗീകരിച്ചില്ലല്ലോ?\nഇല്ല. അംഗീകരിക്കുന്ന പുതിയ സർക്കാരിനെ കൊണ്ടുവരേണ്ടത് കേരളത്തിന്റെ താത്‌പര്യമാണ്. കേരളത്തിൽ ഇടതുപക്ഷം ബി.ജെ.പിക്കെതിരായി പറയാൻ പോകുന്ന ഒരു കാര്യം അതായിരിക്കും. . ഇന്ത്യാ സർക്കാർ രൂപീകരിച്ച യു.എൻ. പഠനസംഘം വരെ പുനർനിർമ്മിതിക്ക് 30000 ൽപ്പരം കോടി വേണമെന്ന് പറഞ്ഞു. മരാമത്ത് കാര്യങ്ങൾക്കായി 15000 കോടിയെങ്കിലും കിട്ടണമെന്ന് പറഞ്ഞു. അതെങ്കിലും തരണ്ടേ. നമ്മളെവിടെ നിന്ന് പണം കണ്ടെത്തും? ദുരിതാശ്വാസ പ്രവർത്തനങ്ങൾ നടത്തിക്കഴിഞ്ഞു. അടിയന്തര പുനരധിവാസ സഹായം, റോഡ് നന്നാക്കൽ, വീട് വയ്ക്കൽ, ഉപജീവനവസ്തുക്കൾ കൊടുക്കൽ എന്നിവ അടിയന്തരമായി ചെയ്യുന്നു. ബാക്കിയുള്ളവയ്‌ക്ക് പണലഭ്യതയനുസരിച്ച് കാലദൈർഘ്യം വരും. ഏതൊക്കെ കാര്യങ്ങൾ തുടങ്ങുമെന്നും ബാക്കി പ്രോജക്ടുകൾ എപ്പോഴെന്നുമെല്ലാം ബഡ്‌ജറ്റിൽ പറയും.\n കഴിഞ്ഞ സർക്കാരിന്റെ പദ്ധതികൾ പൂർത്തിയാകുന്നതല്ലാതെ ഈ സർക്കാർ വമ്പൻ പദ്ധതികൾ തുടങ്ങുന്നില്ലെന്ന് വിമർശനമുണ്ട് ?\nരാമേശ്വരം ക്ഷൗരംപോലെ വലിയ പദ്ധതികൾ തുടങ്ങിവയ്ക്കലല്ല. തീർക്കൽ പ്രധാനമാണ്. ആ പദ്ധതികൾ തീർക്കുന്നു. ടെക്നോപാർക്ക് തുടങ്ങിയവയുടെ വിപുലീകരണം നടക്കുന്നു. എത്രയോ കോർപ്പറേറ്റുകൾ, നിസാനടക്കം ഇവിടെ വരുന്നു.\nമലയോര -തീരദേശ ഹൈവേ എന്തായി?\nതീരദേശ ഹൈവേ. ഏതാണ്ട് തൃശൂർ വരെയുള്ള മുഴുവൻ അലൈൻമെന്റുകളും സ്ഥലത്തെക്കുറിച്ചുള്ള ധാരണയുമെല്ലാമായി. ദിശാമാറ്റമാകുന്ന വലിയ പദ്ധതിയാണ്. മലയോര ഹൈവേ ഈ സർക്കാരിന്റെ കാലത്ത് തീർക്കും. ഭൂമിയുടെ തർക്കങ്ങളും കാര്യങ്ങളുമില്ല. പണം കിഫ്ബിയിൽ നിന്ന് കൊടുക്കും. പുതിയതായി ഇൻഡസ്ട്രിയൽ പാർക്കുകൾ വിപുലമായി വരുന്നു. മുൻപില്ലാത്ത വിധം കോർപ്പറേറ്റുകൾ കേരളത്തിലേക്ക് വരുന്നു. .\n ചെലവ് ചുരുക്കുമോ?\nതുടക്കം മുതൽ ചെലവുകൾ വർദ്ധിക്കുകയാണ്. അതിപ്പോഴും 16-17 ശതമാനത്തിലാണ്. ഇന്ത്യയിലെ ഏറ്റവും ഉയർന്ന തോതിലാണ് വർദ്ധന. ചെലവ് വർദ്ധന കുറയ്ക്കണം. ഞങ്ങളത് ചർച്ച ചെയ്യുന്നുണ്ട്.പോസ്റ്റുകൾ ഉണ്ടാക്കേണ്ടതാണ്. വളരെ ആലോചിച്ചു മാത്രം. ചിലപ്പോൾ ഈ വർഷത്തേത് അടുത്ത വർഷത്തേക്കു മാറ്റും. അടിയന്തരമായി ചെലവ് വർദ്ധന 16 ശതമാനത്തിൽ നിന്ന് 14 ശതമാനത്തിലേക്ക് ചുരുക്കണം. ഞാൻ മാത്രമല്ല, ചർച്ച ചെയ്‌ത് തീരുമാനിക്കേണ്ട കാര്യമാണ്\n പ്രവാസി ചിട്ടി തുടങ്ങിയിട്ട് എങ്ങനെ ?\nനന്നായി പോകുന്നു. 150 കോടിയുടെ ടേൺ ഓവർ ഉള്ള ചിട്ടിയായി. യു.എ.ഇയിൽ മാത്രമാണ്. ബഡ്‌ജറ്റ് കഴിഞ്ഞാലുടൻ എല്ലാ ജി.സി.സി രാജ്യങ്ങളിലും ആരംഭിക്കും.\nവരാൻ പോകുന്ന പാർലമെന്റ് തിരഞ്ഞെടുപ്പിൽ താങ്കൾ ആലപ്പുഴയിൽ മത്സരിക്കുമെന്ന് അഭ്യൂഹമുണ്ട് ?\nഇതൊക്കെ പാർട്ടി തീരുമാനിക്കേണ്ട വിഷയങ്ങളല്ലേ. ഞങ്ങളെ സംബന്ധിച്ചിടത്തോളം വ്യക്തികളല്ല തീരുമാനിക്കുന്നത്. അതേക്കുറിച്ച് യാതൊരു ചർച്ചയും നടന്നിട്ടില്ല.\n പുതിയ ബഡ്ജറ്റിന്റെ ഫോക്കസ് ?\nപ്രളയാനന്തര പുനർനിർമ്മാണമാണ് പ്രധാനം. പഴയതിന്റെ തനിയാവർത്തനമാകില്ല. 'റീബിൽഡ് ബെറ്റർ' എന്ന കാഴ്ചപ്പാടാകും. പാരിസ്ഥിതിക പരിഗണനയുള്ളതും പുതിയ സങ്കേതങ്ങൾ ഉൾക്കൊള്ളുന്നതുമാകും. ജനപങ്കാളിത്തത്തിന് ശ്രമിക്കും. ലോകബാങ്കാണ് പ്രധാനമായി വന്നിരിക്കുന്നത്. 7000 കോടി രൂപയാണ് എ.ഡി.ബി യിൽ നിന്ന് പ്രതീക്ഷിക്കുന്നത്. വായ്‌പാ ചർച്ചയിൽ ഇത് ഉരുത്തിരിയുമ്പോൾ മാത്രമേ പൂർണമാകൂ. അതില്ലാതായാലും നടപ്പിലാക്കാനാവുന്ന പുതിയ പ്രോജക്ടുകളുടെ പ്രഖ്യാപനം ബഡ്ജറ്റിലുണ്ടാകും.\n സർക്കാർ ജീവനക്കാരുടെ പെൻഷൻ പ്രായം ഉയർത്തുമോ?\n പെൻഷൻ ഒക്കെ ഒരുമിച്ചു കൊടുക്കേണ്ട ബാദ്ധ്യത ഒഴിവാക്കാൻ ?\nഅങ്ങനെയും ചെയ്യാം. യുവജനങ്ങളുടെ താത്‌പര്യം പരിഗണിച്ച് ഞങ്ങൾ അങ്ങനെ ചെയ്യാനുദ്ദേശിക്കുന്നില്ല.(കൗമുദി ടിവി യിൽ അഭിമുഖത്തിന്റെ പൂർണ്ണരൂപം കാണാം.പു:നസംപ്രേക്ഷണം.ഇന്ന് രാവിലെ 9,നാളെ വൈകിട്ട് 5ന് ശനി ഉച്ചയ്ക്ക് 2ന്)


നിക്കിയും ആദിയും ഒന്നിച്ചു.. വൈറലായി താരദമ്പതികളുടെ പ്രീ വെഡ്ഡിങ് ചിത്രങ്ങള്..സ്വപന നിമിഷത്തിൽ തെന്നിന്ത്യന് താരങ്ങളും.. കല്യാണത്തിന് പങ്കെടുത്ത നടൻ ആര്യയുടെയും കുടുംബത്തിന്റൈ ചിത്രവും വൈറൽ....\n19 MAY 2022 12:30 PM ISTമലയാളി വാര്‍ത്ത\nതെന്നിന്ത്യന് സിനിമാപ്രേക്ഷകര്‍ക്ക് പ്രിയങ്കരിയായ നിക്കി ഗല്‍റാണി വവിവാഹിതയായി. നീണ്ടനാളത്തെ പ്രണയത്തിനൊടുവിലായാണ് നിക്കിയും ആദി പിനി ഷെട്ടിയും വിവാഹിതരായത്. വിവാഹത്തിന്റെയും വിവാഹത്തിന് മുന്‍പ് നടന്ന ചടങ്ങുകളുടേയുമെല്ലാം ചിത്രങ്ങള് വൈറലായിക്കൊണ്ടിരിക്കുകയാണ്. ചെന്നൈയിൽവച്ച് നടന്ന ചടങ്ങളിൽ അടു...\nബീസ്റ്റ് സിനിമയിലെ ഫൈറ്റർ ജെറ്റ് രംഗങ്ങൾ; ക്ലൈമാക്സിൽ പാക്കിസ്ഥാനിൽ കയറി തീവ്രവാദിത്തലവനെ ചുരുട്ടിക്കെട്ടി പോർവിമാനത്തിലിട്ട് വിജയ്! സ്വയം പോർവിമാനം പറത്തി ഇന്ത്യയിലേക്ക് കൊണ്ടുവരുന്ന വിജയ്യുടെ വീരരാഘവൻ വീണ്ടും ചർച്ചയാകുന്നു... എനിക്ക് ചോദ്യങ്ങൾ ഒരുപാടുണ്ട് എന്ന് പൈലറ്റ്\nആരാധകരെ ഒന്നടങ്കം ആവേശത്തിലാഴ്ത്തി വലിയ പ്രതീക്ഷയോടെ കെജിഎഫിനൊപ്പം റിലീസ് ചെയ്ത വിജയ് ചിത്രമാണ് ബീസ്റ്റ്. പ്രതീക്ഷകൾ എല്ലാം തന്നെ താളംതെറ്റിച്ച് തിയറ്ററിലും ഒടിടിയിലും സിനിമയ്ക്ക് കടുത്ത വിമർശനമാണ് ഒ...\nമുഹൂര്‍ത്തം രാത്രി 11ന്! ആദി, നിക്കി ഗൽറാണി കല്യാണം കളറാണ് ..സ്‌ക്രീനിലെ മികച്ച ജോഡികള് ജീവിതത്തിലും ഒന്നിക്കുന്നു..എത്രകണ്ടാലും മതിവരാത്ത ഫോട്ടോകളും താരവിവാഹത്തിന്റെ വിശേഷങ്ങളും ഇതാ\nകോളിവുഡിലെ ഏറ്റവും പുതിയ പ്രണയ പക്ഷികളാണ് ആദിയും നിക്കി ഗൽറാണിയും..കുറച്ച് വർഷങ്ങളായി പരസ്പരം ഡേറ്റിംഗിലായിരുന്ന ഇവർ കഴിഞ്ഞ മാർച്ച് 24 നാണ് തങ്ങളുടെ പ്രണയം ഔദ്യോഗികമായി പുറത്തു പറയുന്നത് . ഈ മാസം പതിന...\nനീണ്ട നാളത്തെ പ്രണയത്തിനു ശേഷം നിക്കി- ആദി വിവാഹം ഈ മാസം 18ന്..വിവാഹം ചെന്നൈയിലെ സ്റ്റാര് ഹോട്ടലിൽ..മുഹൂര്‍ത്തം രാത്രി 11 മണിക്ക്..അഞ്ചുദിവസത്തെ വിവാഹാഘോഷം..മലയാള സിനിമ നാടിനടന്മാരും വിവാഹത്തിൽ പങ്കെടുക്കും...\nതെന്നിന്ത്യന് താരം നിക്കി ഗല്‍റാണിയും നടന് ആദിയും തമ്മിലുള്ള വിവാഹം ഈ മാസം 18ന്.വിവാഹം ചെന്നൈയിലെ സ്റ്റാര് ഹോട്ടലിലും വിവാഹത്തിന് മുമ്ബുള്ള മറ്റ് ചടങ്ങുകള് ഇരുവരുടെയും വീടുകളിലായി നടക്കും.മെയ് 18 ...\nതാരസുന്ദരിയുടെ വീട്ടിലെ ജോലിക്കാർക്ക് പ്രായം പത്തൊൻപതും പതിനേഴും...നിരന്തരം അടിക്കും ഉപദ്രവിക്കും പുറത്തുപറഞ്ഞാൽ അടിയുടെ എണ്ണം കൂടും വെളുപ്പെടുത്തലുമായി പെൺകുട്ടികൾ...ബിഗ് ബോസ് താരവും തെന്നിന്ത്യൻ നടിയുമായ മുംതാജ് കുടുങ്ങിയത് ഇങ്ങനെ...ബാലവേല നിയമ പ്രകാരം കേസ് രജിസ്റ്റര് ചെയ്തിത് പോലീസ്...\nതെന്നിന്ത്യൻ നടിയും ബിഗ്‌ബോസ് തമിഴിലെ മത്സരാർത്ഥിയുമായിരുന്ന മുംതാജിനെതിരെ ബാലവേല നിയമ പ്രകാരം പോലീസ് കേസെടുത്തു .കഴിഞ്ഞ ദിവസമാണ് ഒരു പെണ്‍കുട്ടി പോലീസ് കണ്‍ട്രോള് റൂമിലേക്ക് വിളിച്ച് തങ്ങളെ രക്ഷിക്...\nകാത്തിരിപ്പ് അവസാനിച്ചു...താരറാണിയുടെ കല്യാണം എന്നാണെന്നറിഞ്ഞോ.....ഏഴ് വര്‍ഷത്തെ പ്രണയം പൂവണിയുന്നു, തിരുപ്പതി ക്ഷേത്ര നടയിൽ.....ആവേശത്തോടെ ആരാധകർ കല്യാണം പൊടിപൊടിക്കുമെന്നുറപ്പ്....\nഅഭ്യുഹങ്ങൾക് എല്ലാം വിരാമമിട്ട് നടി നയന്‍താരയും സംവിധായകന് വിഘ്‌നേഷ് ശിവനും വിവാഹിതരാകുന്നു. തിരുപ്പതി ക്ഷേത്രത്തില് വച്ച് ജൂണ്9ന് ആണ് വിവാഹം. മാലിദ്വീപില് സുഹൃത്തുക്കള്‍ക്കും സഹപ്രവര്‍ത്തകര്‍ക്...\nവേദിയിൽ നിന്നും ദേഷ്യത്തോടെ മൈക്ക് വലിച്ചെറിഞ്ഞ് നടൻ പാർഥിപൻ; നടന്റെ സ്വഭാവ മാറ്റം കണ്ടമ്പരന്ന് എ.ആർ.റഹ്മാൻ; ദേഷ്യത്തിനുള്ള കാരണം കേട്ടമ്പരന്ന് സിനിമ ലോകം\nവേദിയിൽ നിന്നും മൈക്ക് വലിച്ചെറിഞ്ഞ് നടൻ പാർഥിപൻ. അമ്പരന്ന് സംഗീതസംവിധായകൻ എ.ആർ.റഹ്മാൻ . സിനിമയിലെ സീൻ അല്ല കേട്ടോ. യാഥാത്ഥത്തിൽ സംഭവിച്ചതാണ്. ‘ഇരവിൻ നിഴൽ’ ചിത്രത്തിന്റെ ഓഡിയോ ലോഞ്ചിൽ സംസാരിക്കുകയായിര...\nഞങ്ങളുടെ കാണാതായ മകനാണ് ധനുഷ്... ധനുഷിനെ നേരിട്ട് കാണാന് ശ്രമിച്ചെങ്കിലും നടന്നില്ല! ഞങ്ങള്‍ക്ക് മകനെ തിരിച്ചുകിട്ടണം... വൃദ്ധ ദമ്പതികള് രംഗത്ത്\nമാസങ്ങൾക്ക് മുൻപായിരുന്നു 18 വര്‍ഷത്തെ ദാമ്പത്യജീവിതം അവസാനിപ്പിച്ച് തമിഴ് നടന് ധനുഷും ഭാര്യ ഐശ്വര്യ രജനീകാന്തും രംഗത്തെത്തിയത്. തമിഴ് മെഗാസ്റ്റാര് രജനീകാന്തിന്റെ മൂത്ത മകളാണ് ഐശ്വര്യ.ധനുഷും ഐശ്വര്യ...\n'ബീസ്റ്റ്' സിനിമയുടെ മേക്കിങ് വിഡിയോ കണ്ട് ഞെട്ടി താരങ്ങള്...\nവിജയ് നായകനായ് എത്തിയ 'ബീസ്റ്റ്' സിനിമയുടെ മേക്കിങ് വിഡിയോ പുറത്തുവിട്ട് അണിയറ പ്രവര്‍ത്തകര്. മേക്കിങ് വിഡിയോ കണ്ട് ഞെട്ടിയിരിക്കുകയാണ് ചിത്രത്തിലെ അഭിനേതാക്കള് ഓരോരുത്തരും. ചിത്രത്തില് ച...\nസൂപ്പർ താര കുടുംബത്തിൽ നിന്നും ഒരാൾ കൂടി! മിനിസ്‌ക്രീനിൽ ദേവിനെ കാണാൻ കാത്തിരിപ്പിൽ ആരാധകർ! ത്രില്ലടിച്ച് തമിഴ് സിനിമാലോകം\nമലയാളികളുടെ ഇഷ്ട താരമാണ് സൂര്യ. സൂര്യ മാത്രമല്ല ജ്യോതികയായിക്കോട്ടെ അവരുടെ കുട്ടികളും ആരാധകരുടെ ഇഷ്ട കുടുംബവുമാണ്. സൂര്യയുടെ ചിത്രങ്ങൾക്ക് പൊതുവെ മികച്ച സ്വീകാര്യതയാണ് ലഭിക്കാറുള്ളത്. ഇപ്പോഴിതാ സൂര്യയ...\nചിത്രത്തിന്റെ സെറ്റിലെത്താൻ കാത്തിരിയ്ക്കുകയാണെന്ന് സാമന്ത; വിജയ് ദേവരകൊണ്ടയും സാമന്തയും ഒന്നിക്കുന്നു! വൻ പ്രതീക്ഷയോടെ കാത്തിരിപ്പിൽ ആരാധകർ\nവിവാഹമോചനത്തിന് പിന്നാലെ സിനിമയിൽ സജീവമാകുകയാണ് സാമന്ത. മഹാനടി എന്ന ചിത്രത്തിന് ശേഷം വിജയ് ദേവരകൊണ്ടയും സാമന്തയും ഒന്നിക്കുക്കുകയാണ്. ചിത്രത്തിന്റെ പ്രമേയം എന്തെന്ന് പുറത്തുവിട്ടിട്ടില്ല. ശിവ നിർവാണ സ...\nഇരുപതാം പിറന്നാൾ അടിച്ച് പൊളിച്ച് സാനിയ! കൂട്ടുകാർ നൽകിയ സർപ്രൈസ് കണ്ടോ? ചിത്രങ്ങളും വീഡിയോകളുമൊക്കെ സോഷ്യൽ മീഡിയയിൽ വെെറൽ...\nമലയാളികളുടെ ഇഷ്ട താരമാണ് സാനിയ ഇയ്യപ്പൻ. ഡാൻസിലൂടെയും അഭിനയത്തിലൂടെയും ആരാധകരുടെ ഉള്ളിൽ സ്ഥാനം പിടിച്ചത് വളരെ പെട്ടന്നായിരുന്നു. കഴിഞ്ഞ താരത്തിന്റെ ഇരുപതാം പിറന്നാൾ. ഇപ്പോഴിതാ കൂട്ടുകാർ പിറന്നാൾ ആഘോഷ...\nരാജ്യത്തിനായി ഒരിക്കൽ കൂടി, നീന്തൽ കുളത്തിൽ ഇന്ത്യയ്ക്ക് അഭിമാനമായി മാറി നടൻ ആർ. മാധവന്റെ മകൻ, കോപ്പൻഹേഗനിൽ നടന്ന ഡാനിഷ് ഓപ്പൺ നീന്തൽ ചാമ്പ്യൻഷിപ്പിൽ ഗോൾഡൻ മെഡൽ സ്വന്തമാക്കി..!\nരാജ്യത്തിനായി ഒരിക്കൽ കൂടി അഭിമാനമായി മാറിയിരിക്കുകയാണ് നടൻ ആർ. മാധവന്റെ മകൻ വേദാന്ത് മാധവൻ. തൻ്റെ മകൻ രാജ്യത്തിനായി സ്വർണം നേടിയ സന്തോഷം ആരാധകരുമായി പങ്കിടുകയാണ് താരം. കോപ്പൻഹേഗനിൽ നടന്ന ഡാനിഷ് ഓപ്പ...\nഅദ്ദേഹത്തിന്റെ മുഖത്തേക്ക് നോക്കിയപ്പോൾ തലമുടി ഒക്കെ മൊട്ടയടിച്ച ഒരു മനുഷ്യൻ ചെറിയൊരു ചിരിയോടെ നിൽക്കുന്ന... നൈറ്റ് ഡ്യൂട്ടി കഴിഞ്ഞതിന്റെ ഉറക്കപിച്ചാണോ അതോ സ്വപ്നമാണോ ഒന്നും അങ്ങ് മനസ്സിലാകുന്നില്ല; കിളി ശെരിക്കും പാറി, കണ്മുൻപിൽ. സാക്ഷാൽ ഉലകനായകൻ !!!!!! കമൽഹാസൻ.... വൈറലായി കുറിപ്പ്\nതെന്നിന്ത്യൻ സിനിമ പ്രേമികളുടെ സ്വന്തം ഉലകനായകനാണ് കമൽ ഹാസൻ. ഇന്ത്യൻ ചലച്ചിത്ര രംഗത്തെ ബഹുമുഖ പ്രതിഭയായി അദ്ദേഹം വിശേഷിപ്പിക്കപ്പെടുന്ന കമൽ അഭിനയത്തിനു പുറമെ ഗായകനായും തമിഴ് സിനിമയിൽ നിർമ്മാതാവ് എന്ന ...\nഅജിത്തിന്റെ 'വലിമൈ'യെ കടത്തിവെട്ടി ബീസ്റ്റ്! ആദ്യ ദിന കളക്ഷൻ റെക്കോർഡിലേക്ക്.. തമിഴ്‌നാട്ടിൽ മാത്രം 30 മുതൽ 35 കോടി വരെ നേടിയതായി റിപ്പോർട്ടുകൾ; ഇന്ത്യയൊട്ടാകെ 50 കോടിയിലേക്ക് ബീസ്റ്റിന്റെ കളക്ഷൻ കുതിക്കുമെന്ന് സൂചനകൾ\nആരാധകരെ ആവേശമാക്കിയിരിക്കുകയാണ് 'ബീസ്റ്റ്' . റിലീസ് ചെയ്ത് മണിക്കൂറുകൾ പിന്നിടുമ്പോൾ സമ്മിശ്ര പ്രതികരണങ്ങളാണ് സിനിമ നേടുന്നത്. നെൽസൺ ദിലീപ്കുമാർ സംവിധാനം ചെയ്യുന്ന ചിത്രത്തിൽ വിജയ്ക്ക് പുറമെ...\nപത്ത് വര്‍ഷമായി അഭിമുഖങ്ങള് നല്‍കാത്തതിന്റെ കാരണം, ഇളയ ദളപതിയില് നിന്ന് 'ദളപതി' ആയി മാറി, ഇനി 'തലൈവന്' ആയി മാറുമോ? പോളിങ് ബുത്തിലേക്ക് സൈക്കിളില് പോയതിന് കാരണം, ആരാധകർ കേൾക്കാൻ ആഗ്രഹിച്ച ചോദ്യങ്ങൾക്ക് മറുപടിയുമായി നടൻ വിജയ്...!\nതമിഴ് നടന് വിജയുടെ അഭിമുഖം ഞായറാഴ്ച തമിഴിലെ ഒരു പ്രമുഖ ചാനലിൽ സംപ്രേഷണം ചെയ്തിരുന്നു. ഏറ്റവും പുതിയ ചിത്രമായ ബീസ്റ്റിന്റെ സംവിധായകന് നെല്‍സൺ അവതാരകനായെത്തിയ പരിപാടി 45 മിനിറ്റ് നീണ്ടുനിന്നു. ഏപ്രില്...


സ്വന്തത്തെ വിശ്വസിക്കുക, മുന്നോട്ടുപോവുക; ഏത് ഇരുട്ടിലും പ്രകാശം നിങ്ങളെ തേടിയെത്തും • Suprabhaatham\nOctober 11, 2018 | 1:11 pm IST\nCroatiaLuka modricReal Madridsports\n‘ ഞാന് എന്നില് വിശ്വസിച്ചു, എന്റെ കഴിവിനെ വിശ്വസിച്ചു, എല്ലാ ആപത്ഘട്ടങ്ങളിലും.’ ഈ വാക്കുകള് മാത്രം മതി ലൂക്കാ മോഡ്രിച്ച് എന്ന കളിക്കാരനെ അല്ല മനുഷ്യനെ മനസിലാക്കാന്.\nആത്മവിശ്വാസത്തിന്റെ ആള്‍രൂപം എന്നു വേണമെങ്കില് ലൂക്കാ മോഡ്രിച്ചിനെ നമുക്ക് വിശേഷിപ്പിക്കാം. കാരണം, മൈതാനത്തായാലും ജീവിതത്തിലായാലും അദ്ദേഹം പരീക്ഷണങ്ങളെ നേരിട്ടാണ് വിജയം കൊയ്‌തെടുത്തത്. നിങ്ങള് സ്വപ്‌നങ്ങള് കാണുക, അതിനായ കഠിനമായി പരിശ്രമിക്കുക. ആ പരിശ്രമം തീര്‍ച്ചയായും നിങ്ങളെ ഇരുട്ടില് നിന്നും വെളിച്ചത്തിലേക്ക് എത്തിക്കുമെന്ന് മോഡ്രിച്ച് പറയുന്നു. അതിനായി ഉദാഹരണമായി അദ്ദേഹം കാണിക്കുന്നത് തന്റെ തന്നെ ജീവിതമാണ്.\nയുദ്ധക്കെടുതി അനുഭവിച്ച ബാല്യം. ഇടുങ്ങിയ ഹോട്ടല് മുറികളില് കഴിഞ്ഞ തന്റെ കൗമാരം. ഇവിടെ നിന്നെല്ലാം താന് ഇന്നത്തെ നിലയില് എത്തിയിട്ടുണ്ടെങ്കില് അതിന് താന് ഏറ്റവും കൂടുതല് നന്ദി പറുന്നത് തന്റെ കുടുംബത്തോടും തന്നോടുതന്നെയുമെന്ന് മോഡ്രിച്ച് പറയുന്നു. 2018 ലോകകപ്പില് ഫ്രാന്‍സിനോട് തോറ്റെങ്കിലും അതുവരെ ഫുട്‌ബോള് ചരിത്രത്തില് കുഞ്ഞന്മാരായ ക്രൊയേഷ്യയെ ലോകഫുട്‌ബോള് നെറുകയിലേക്ക് ഉയര്‍ത്തിയത് മോഡ്രിച്ചിന്റെ നായകത്വമാണ്. ഈ മികവാണ് അദ്ദേഹത്തിന് ഫിഫയുടെ 2018ലെ ഫുട്‌ബോളര് ഓഫ് ദി ഇയര് ബഹുമതിക്ക് അര്‍ഹനാക്കിയതും.\nഈ വര്‍ഷം എന്റെ കരിയറിലെ ഏറ്റവും മികച്ച വര്‍ഷമാണ്. ക്ലബ്ബ് ഫുട്‌ബോളിലായാലും രാജ്യന്തര ഫുട്‌ബോളിലായാലും ഞാന് ഏറ്റവും സന്തോഷിക്കുന്ന വര്‍ഷമാണിത്. വ്യക്തിപരമായി ഏറ്റവും കൂടുതല് നല്ല നിമിഷങ്ങള് തന്ന വര്‍ഷം എന്നതിനാലാണ്. അതിലേക്ക് എത്തിയതാവട്ടെ എന്റെ കഠിധ്വാനം തന്നെയെന്ന് ഞാന് വിശ്വസിക്കുന്നു. കൂടാതെ എനിക്ക് പിന്തുണ തന്ന എന്റെ കുടുംബവും ഞാന് സ്‌നേഹിക്കുന്നവര്‍ക്കും ഞാന് നന്ദി പറയുകയാണ് ഈ നിമിഷം.


‘നാഷണലിസ്റ്റ് കോൺഗ്രസ് കേരള’; മാണി സി കാപ്പന് പുതിയ പാര്‍ട്ടി പ്രഖ്യാപിച്ചു\nകൊച്ചി: എൻസിപി വിട്ട മാണി. സി. കാപ്പൻ പുതിയ പാർട്ടി പ്രഖ്യാപിച്ചു. നാഷണലിസ്റ്റ് കോൺഗ്രസ് കേരള എന്നാണ് പാർട്ടിക്ക് നൽകിയിരിക്കുന്ന പേര്. മാണി. സി. കാപ്പൻ തന്നെയാണ് പാർട്ടി പ്രസിഡന്റ്. ഘടക കക്ഷിയാക്കാൻ യുഡിഎഫിനോട് ആവശ്യപ്പെട്ടു. നിയമസഭാ തെരഞ്ഞെടുപ്പില് പാലാ ഉൾപ്പെടെ3സീറ്റ് ചോദിക്കാനാണ് തീരുമാനം.\nബാബു കാർത്തികേയനാണ് പാര്‍ട്ടിയുടെ വര്‍ക്കിങ് പ്രസിഡന്‍റ്. വൈസ് പ്രസിഡന്റുമാർ – സുൽഫിക്കർ മയൂരി, പി.ഗോപിനാഥ്. ട്രഷറർ – സിബി തോമസ്. പാര്‍ട്ടിയുടെ രജിസ്ട്രേഷൻ ഉടൻ പൂർത്തിയാക്കും. എൽഡിഎഫ് തങ്ങളോട് കാണിച്ചത് കടുത്ത അനീതിയാണ്. പാലായിൽ കെ. എം മാണിയുടെ ഭൂരിപക്ഷം പടിപടിയായി കുറയ്ക്കാൻ സാധിച്ചു. പാലായുടെ വികസനത്തിനായി പ്രവർത്തിച്ചുവെന്നും മാണി. സി. കാപ്പൻ വ്യക്തമാക്കി.\nടി പി പീതാംബരനോടും ജോസ് മോനോടും തന്നോടൊപ്പം വരേണ്ടെന്ന് താൻ തന്നെയാണ് പറഞ്ഞത്. എൽ ഡി എഫ് 19 പാർലമെന്റ് സീറ്റിൽ തോറ്റ് വെന്റിലേറ്ററിൽ കിടക്കുമ്പോഴാണ് പാലായിൽ ജയിച്ചത്. തന്റെ മുന്നണി മാറ്റത്തെ എങ്ങനേയും മാദ്ധ്യമങ്ങൾക്ക് വ്യാഖ്യാനിക്കാമെന്നും കാപ്പൻ പറഞ്ഞു.\n2020 ൽ 1.34 ലക്ഷം പേർ കുവൈത്ത് വിട്ടു ; 52 ശതമാനവും ഇന്ത്യക്കാർ ; റിപ്പോർട്ട്\n‘ബാബാ രാംദേവല്ല, ബാബാ റോങ് ദേവ് ‘; ഇരട്ടത്താപ്പിനെ പരിഹസിച്ച് നടൻ സിദ്ധാർഥ്\nകൊവിഡ് നിയമലംഘനം ; ഖത്തറില് 734 പേർക്കെതിരെ നടപടി\nദുൽഖർ നായകനായെത്തുന്ന പുതിയ ചിത്രം ‘സല്യൂട്ട്’, ടൈറ്റിൽ പോസ്റ്റർ…\nദുരൂഹ മരണത്തെ കുറിച്ച് തനിക്കറിയില്ല, അമിത് ഷാ തന്നെ വിശദീകരിക്കും; കെ. സുരേന്ദ്രന്


ബയേണിനെ കാത്തിരിക്കുന്ന റെക്കോർഡുകൾ | Sports Globe\nബയേണിനെ കാത്തിരിക്കുന്ന റെക്കോർഡുകൾ\nറെക്കോർഡുകൾ ഒന്നൊന്നായി കടപുഴക്കി ഗോൾ വർഷം നടത്തിയാണ് ജർമ്മൻ ചാന്പ്യൻമാരായ ബയേൺ മ്യൂണിക്ക് ഇത്തവണ യുവേഫ ചാന്പ്യൻസ് ലീഗ് ഫുട്ബോളിന്റെ ഫൈനലിൽ...\nറെക്കോർഡുകൾ ഒന്നൊന്നായി കടപുഴക്കി ഗോൾ വർഷം നടത്തിയാണ് ജർമ്മൻ ചാന്പ്യൻമാരായ ബയേൺ മ്യൂണിക്ക് ഇത്തവണ യുവേഫ ചാന്പ്യൻസ് ലീഗ് ഫുട്ബോളിന്റെ ഫൈനലിൽ കടന്നിരിക്കുന്നത്. കലാശപ്പോരാട്ടത്തിൽ നെയ്മറുടെ പി എസ് ജിയെ നേരിടുന്പോൾ ആറാം കിരീടത്തിനൊപ്പം ഒരുപിടി റെക്കോർഡുകൾ കൂടി ബയേൺ മ്യൂണിക്ക് ലക്ഷ്യമിടുന്നുണ്ട്.\nസീസണിൽ 51 കളിയിൽ 158 ഗോളാണ് റോബർട്ട് ലെവൻഡോവ്സ്കിയും സംഘവും അടിച്ചുകൂട്ടിയത്. ഫൈനലിൽ പി എസ് ജിക്കെതിരെ മൂന്ന് ഗോൾകൂടി നേടിയാൽ ചാന്പ്യൻസ് ലീഗ് സീസണിൽ ഏറ്റവും കൂടുതൽ ഗോളെന്ന റെക്കോർഡ് ബയേണിന് സ്വന്തമാവും.\n1999-2000 സീസണിൽ ബാഴസോലണ നേടിയ 45 ഗോളിന്റെ റെക്കോർഡാണ് ബയേണിന് മുന്നിലുള്ളത്. ബാഴ്സ 16 കളിയിൽ 2.8 ശരാശരിയിലാണ് ഇത്രയും ഗോൾ നേടിയത്. എന്നാൽ ബയേൺ മ്യൂണിക്ക് ഫൈനലിന് മുൻപ് 42 ഗോൾ നേടിയത് പതിനൊന്ന് കളിയിൽ നിന്നാണ്. 4.2 ആണ് ബയേണിന്റെ ഗോൾ ശരാശരി.\nപതിനഞ്ച് ഗോളുമായി റോബർട്ട് ലെവൻഡോവ്സ്കിയാണ് ഗോൾ വേട്ടയിൽ ബയേണിനെ നയിക്കുന്നത്. പി എസ് ജിക്കെതിരെ മൂന്ന് ഗോൾ നേടിയാൽ 2013-2014 സീസണിൽ ക്രിസ്റ്റ്യാനോ റൊണാൾഡോ നേടിയ 17 ഗോളിന്റെ റെക്കോർഡ് ലെവൻഡോവ്സ്കി മറികടക്കും.\nസീസണിൽ 46 കളിയിൽ ആകെ അൻപത്തിയഞ്ച് ഗോളാണ് പോളിഷ് സ്ട്രൈക്കറായ ലെവൻഡോവ്സ്കി അടിച്ച് കൂട്ടിയിരിക്കുന്നത്. മാത്രമല്ല, പി എസ് ജിയെ തോൽപിച്ചാൽ ചാന്പ്യൻസ് ലീഗ് ചരിത്രത്തിൽ എല്ലാ മത്സരവും ജയിച്ച് കിരീടം നേടുന്ന ആദ്യ ടീമെന്ന റെക്കോർഡും ബയേൺ മ്യൂണിക്കിന് സ്വന്തമാവും.\nSports Globe: ബയേണിനെ കാത്തിരിക്കുന്ന റെക്കോർഡുകൾ


NewsAtFirst | ക്യാരറ്റ് ജ്യൂസ് ഒരു സംഭവമാണ്; നല്ല ആരോഗ്യത്തിനായി പതിവാക്കൂ | kerala news | malayalam news | latest malayalam news | latest kerala news | exclusive malayalam news | exclusive kerala news | kerala breaking news | malayalam cinema news | kerala automotive news | malayalam political news | kerala political news\nധാരാളം ആരോഗ്യ ഗുണങ്ങളുള്ള പോഷക സമൃദ്ധമായ പച്ചക്കറിയാണ് ക്യാരറ്റ്. ആന്‍റി ഓക്‌സിഡൻറുകൾ, ഫൈബർ, ബീറ്റാ കരോട്ടിൻ, വിറ്റാമിനുകൾ, ധാതുക്കൾ എന്നിവയാൽ സമ്പന്നമാണ് ഈ കിഴങ്ങുവർഗം. ക്യാരറ്റ് കഴിക്കുന്നത് ശരീരത്തെ നന്നായി സഹായിക്കുമെന്നതിൽ ഒരു സംശയവുമില്ല. ചർമ്മത്തിനും കാഴ്ചയ്ക്കും ആരോഗ്യത്തിനും ക്യാരറ്റ് ജ്യൂസ് പതിവായി കഴിക്കുന്നത് വളരെ നല്ലതാണെന്ന് ശാസ്ത്രീയമായി തെളിയിക്കപ്പെട്ടിട്ടുണ്ട്. കൂടാതെ ശരീരഭാരം കുറയ്ക്കാനും കാൻസർ സാധ്യത കുറയ്ക്കാനും ഇത് സഹായിക്കും. ഇത് കൂടാതെ മറ്റ് പല ഗുണങ്ങളും ക്യാരറ്റ് നൽകുന്നുണ്ട്. ഇനി ക്യാരറ്റ് ജ്യൂസിന്റെ ഗുണങ്ങളെക്കുറിച്ച് പരിശോധിക്കാം.\nക്യാരറ്റ് ജ്യൂസിനെ ആരോഗ്യകരമാക്കുന്നത് എന്താണ്?\nക്യാരറ്റ് ജ്യൂസിലെ ബീറ്റാ കരോട്ടിൻ ശക്തമായ ആന്‍റി ഓക്‌സിഡൻറാണ്. ഇത് ക്യാൻസർ സാധ്യത കുറയ്ക്കുന്നതിനും ഹൃദയസംബന്ധമായ പ്രശ്നങ്ങൾ തടയുന്നതിനും സഹായിക്കും. ജ്യൂസിലെ നാരുകൾ രക്തത്തിലെ ഗ്ലൂക്കോസിെൻറ അളവ് കുറയ്ക്കുകയും ശരീരഭാരം കുറയ്ക്കാൻ സഹായിക്കുകയും ചെയ്യും. പാനീയത്തിലെ മറ്റ് പ്രധാന പോഷകങ്ങൾ പ്രതിരോധശേഷിയും ചർമ്മത്തിന് ആരോഗ്യവും നൽകും.\n1. ക്യാരറ്റ് ജ്യൂസ് കഴിക്കുന്നത് നിങ്ങളുടെ ശരീരത്തിെൻറ ആൻറി ഓക്‌സിഡന്‍റ് നില വർദ്ധിപ്പിക്കുന്നു\n2. ക്യാരറ്റ് ജ്യൂസ് കഴിക്കുന്നത് ഓക്സിഡേറ്റീവ് സ്ട്രെസ്, നീർ വീക്കം എന്നിവയെ പ്രതിരോധിക്കും. ഒരു പഠനത്തിൽ, പതിവായി ക്യാരറ്റ് ജ്യൂസ് കഴിക്കുന്ന പുരുഷന്മാരിൽ ഹൃദ്രോഗം ഏറ്റവും കുറവാണെന്ന് കണ്ടെത്തിയിരുന്നു.\n3. ക്യാരറ്റ് ജ്യൂസ് പല രാജ്യങ്ങളിലും ഏറ്റവും പ്രചാരമുള്ള നോൺ ആൽക്കഹോളിക് പാനീയങ്ങളിൽ ഒന്നാണ്. മറ്റ് പഴങ്ങളോ പച്ചക്കറി ജ്യൂസുകളോ ക്യാരറ്റിനോടൊപ്പം ചേർക്കുേമ്പാൾ അതിന്‍റെ ഗുണവും രുചിയും വീണ്ടും വർധിക്കും.\n4. ക്യാരറ്റ് ജ്യൂസിന് അതിന്‍റേതായ പോഷക പ്രാധാന്യമുണ്ട്. ആരോഗ്യപരമായ ഗുണങ്ങൾക്ക് പേരുകേട്ട വിറ്റാമിൻ എ യുടെ ഉറവിടമായ ബീറ്റാ കരോട്ടിൻ ക്യാരറ്റിന്‍റെ പ്രധാന പോഷകങ്ങളിലൊന്നാണ്. പൊട്ടാസ്യം, വിറ്റാമിൻ സി, ഫോളേറ്റ് എന്നിവയുടെ സമൃദ്ധമായ ഉറവിടം കൂടിയാണ് ക്യാരറ്റ് ജ്യൂസ്.\nകാഴ്ചശക്തി കൂട്ടാൻ, ചർമ്മം തിളങ്ങാൻ\nനല്ല കാഴ്ച ശക്തിക്ക്: നല്ല കാഴ്ചയ്ക്ക് വിറ്റാമിൻ എ ശരീരത്തിൽ കൂടുതലായി ആവശ്യമാണ്. ക്യാരറ്റ് ധാരാളം പോഷകങ്ങൾ നൽകുന്നുണ്ട്. ഒരു വ്യക്തിക്ക് വളരെക്കാലം വിറ്റാമിൻ എ കിട്ടാതിരുന്നാൽ കണ്ണുകളുടെ പുറം ഭാഗങ്ങൾ മോശമാകാൻ തുടങ്ങും. ക്യാരറ്റ് ജ്യൂസിൽ ശക്തമായ ആൻറി ഓക്‌സിഡൻറായ ല്യൂട്ടിൻ അടങ്ങിയിട്ടുണ്ട്.\nകൂടാതെ ഇതിലടങ്ങിയ കരോട്ടിനോയിഡുകൾ റെറ്റിന ഗാംഗ്ലിയൻ കോശങ്ങളെ സംരക്ഷിക്കുകയും അതുവഴി നിരവധി നേത്രരോഗങ്ങൾ തടയുകയും ചെയ്യുന്നു. എന്നാൽ ഇത് അമിതമായി കഴിക്കാതിരിക്കാനും ശ്രദ്ധിക്കണം. കാരറ്റ് അമിതമായി കഴിക്കുന്നത് കാഴ്ചയെ ബാധിച്ചേക്കാമെന്ന ചില പഠനങ്ങളും പുറത്തുവന്നിട്ടുണ്ട്. അതിനാൽ അമിതമാകാതെ ശ്രദ്ധിക്കണം.\nചർമ്മത്തിന്‍റെ ആരോഗ്യം വർദ്ധിപ്പിക്കും: കരോട്ടിനോയിഡുകൾ ധാരാളം അടങ്ങിയതാണ് ക്യാരറ്റ്. അതിനാൽ ചർമ്മത്തിന്‍റെ നിറത്തിന് ഇത് വളരെ നല്ലതാണ്. ജ്യൂസിലെ ബീറ്റാ കരോട്ടിൻ പല രോഗങ്ങളിൽ നിന്നും നമ്മെ സംരക്ഷിക്കും.\nക്യാൻസറിന് എതിരെ, പിന്നെ ഹൃദയാരോഗ്യത്തിനും\nഹൃദയത്തെ സംരക്ഷിക്കാൻ: പഴം, പച്ചക്കറി ജ്യൂസുകൾ കഴിക്കുന്നത് പൊതുവേ ഹൃദ്രോഗ സാധ്യത കുറയ്ക്കും. കാരറ്റ് ജ്യൂസ്, മറ്റ് ജ്യൂസുകൾ എന്നിവയിൽ പോളിഫെനോളുകളും നൈട്രേറ്റുകളും ധാരാളം അടങ്ങിയിട്ടുണ്ട്. രക്തസമ്മർദ്ദത്തിെൻറ അളവ് നിയന്ത്രിക്കാൻ സഹായിക്കുന്ന ജ്യൂസിലെ മറ്റ് ബയോ ആക്റ്റീവ് ഘടകങ്ങളാണിവ. ക്യാരറ്റിൽ നിന്നുള്ള ജ്യൂസ് കൊളസ്ട്രോളിെൻറ അളവും കുറയ്ക്കും. കൊഴുപ്പ് ശരീരത്തിൽ അടിഞ്ഞു കൂടുന്നത് ഇത് ഒഴിവാക്കും.\nക്യാൻസർ സാധ്യത കുറയ്ക്കും: ക്യാരറ്റ് കഴിക്കുന്നത് ക്യാൻസറിനെ ഒരു പരിധി വരെ ചെറുത്തേക്കാമെന്ന് പഠനങ്ങൾ തെളിയിച്ചിട്ടുണ്ട്. ഇതിലടങ്ങിയ വിവിധ പോഷക ഘടകങ്ങൾ രക്താർബുദ കോശങ്ങൾ ഉണ്ടാകുന്നതിൽ നിന്ന് ഒരു പരിധിവരെ സംരക്ഷിച്ചേക്കാമെന്നാണ് പഠനങ്ങൾ പറയുന്നത്. രക്താർബുദ ചികിത്സയെ സഹായിക്കുന്നതിനുള്ള ബയോ ആക്റ്റീവ് രാസവസ്തുക്കളുടെ മികച്ച ഉറവിടമാണ് ക്യാരറ്റ് എന്നതാണ് കണ്ടെത്തൽ.\nടൈപ്പ്2പ്രമേഹത്തെ ചെറുക്കാൻ\nപ്രമേഹ ചികിത്സയെ സഹായിക്കും: ടൈപ്പ്2പ്രമേഹത്തിൽ നിന്ന് ആശ്വാസം ലഭിക്കാൻ കാരറ്റ് ജ്യൂസ് കൊണ്ട് സാധിക്കും എന്ന് കണ്ടെത്തിയിട്ടുണ്ട്. ക്യാരറ്റ് ജ്യൂസിൽ ധാരാളം നാരുകൾ അടങ്ങിയിട്ടുണ്ട്. ഇത് ആരോഗ്യ ഗുണങ്ങൾ ഏറെയുള്ളതാണ്. അതിനാൽ ജ്യൂസ് തയ്യാറാക്കുമ്പോൾ അരിക്കാതിരിക്കാൻ ശ്രദ്ധിക്കണം. ഈ ഫൈബറിന് നിങ്ങളുടെ അമിത ഭക്ഷണ ശീലത്തെ നിയന്ത്രിക്കാനും കഴിയും. അതുവഴി അമിത ഭാരം തടയാൻ കഴിയും.\nതലച്ചോറിന്‍റെ ആരോഗ്യത്തിന്: ജ്യൂസിലെ ബീറ്റാ കരോട്ടിൻ ബുദ്ധിശക്തി വർദ്ധിപ്പിക്കുകയും ഒാർമശക്തി പ്രശ്‌നങ്ങളുടെ ദീർഘകാല അപകടസാധ്യത കുറയ്ക്കുകയും ചെയ്യും. മസ്തിഷ്ക കോശങ്ങളെ തകർക്കുന്ന ഓക്സിഡേറ്റീവ് പ്രഷറിനെതിരെ പ്രവർത്തിക്കാനും ഇതിന് കഴിയും. തലച്ചോറിലെ ഓക്സിഡേറ്റീവ് പ്രഷർ തലച്ചോറിന് പലവിധ പ്രശ്നങ്ങളും ഉണ്ടാക്കും. ക്യാരറ്റ് ജ്യൂസിലെ ബീറ്റാ കരോട്ടിന് ഈ കേടുപാടുകൾ തടയാൻ കഴിയും. ക്യാരറ്റ് ജ്യൂസിലെ പൊട്ടാസ്യം ഹൃദയാഘാത സാധ്യത കുറയ്ക്കും.\nനല്ല ദഹനത്തിനും രോഗപ്രതിരോധ ശേഷിക്കും\nമികച്ച ദഹനത്തിന്: ജ്യൂസിലെ നാരുകൾക്കും നമ്മുടെ ദഹന ആരോഗ്യം വർധിപ്പിക്കാനുള്ള കഴിവുണ്ട്. അത് കാരറ്റ് ജ്യൂസിന് മാത്രമല്ല, മറ്റ് പഴം പച്ചക്കറി ജ്യൂസുകൾക്കും ഈ കഴിവുണ്ട്. മലബന്ധം മൂലം പ്രശ്നം അനുഭവിക്കുന്ന ആളുകൾക്ക്, കുട്ടികൾക്കും ക്യാരറ്റ് ജ്യൂസ് നല്ലതാണ്. ക്യാരറ്റ് ജ്യൂസിലെ പൊട്ടാസ്യം വയറിളക്കത്തെ ചെറുക്കാനും സഹായിക്കും.\nശരീരഭാരം കുറയ്ക്കാൻ: ക്യാരറ്റ് ജ്യൂസിലെ നാരുകൾ ശരീരഭാരം കുറയ്ക്കാൻ സഹായിക്കും. അമിത ഭാരം കുറയ്ക്കാൻ ആവശ്യമായ ഫൈബർ കഴിക്കണമെന്നാണ് ഗവേഷണങ്ങൾ വ്യക്തമാക്കുന്നത്. ക്യാരറ്റ് ജ്യൂസിൽ കലോറിയും കുറവാണ്. അതിനാൽ, ശരീരഭാരം കുറയ്ക്കാൻ ക്യാരറ്റ് ജ്യൂസ് ഒരു നല്ല മാർഗമാണ്.\nരോഗ പ്രതിരോധ ശേഷി വർദ്ധിപ്പിക്കും: ക്യാരറ്റിലെ പ്ലാസ്മ കരോട്ടിനോയ്ഡ് ശരീരത്തിെൻറ രോഗപ്രതിരോധ ശേഷി വർദ്ധിപ്പിക്കും. രോഗപ്രതിരോധ ശേഷി വർദ്ധിപ്പിക്കുന്നതോടൊപ്പം അണുബാധയ്‌ക്കെതിരെ പ്രവർത്തിക്കാനും ഇതിനാകും. ശരീരത്തിലെ വിറ്റാമിൻ എ ആയി പരിവർത്തനം ചെയ്യപ്പെടുന്ന ബീറ്റാ കരോട്ടിൻ ആണ് ഈ ഗുണങ്ങൾക്ക് കാരണം.